މާލޭގެ މައްސަލަތައް ދަނީ އިތުރުވަމުން، މާލޭ މީހުން ބޯހިޔާވަހިކަމުން މަހުރޫމްކޮށްގެން ނުވާނެ: ސަރަނގު | | Sangu News\nމާލޭގެ މައްސަލަތައް ދަނީ އިތުރުވަމުން، މާލޭ މީހުން ބޯހިޔާވަހިކަމުން މަހުރޫމްކޮށްގެން ނުވާނެ: ސަރަނގު\n14 ޖެނުއަރީ 2020 - 13:02\nމާލޭގެ މައްސަލަތައް އެއް ދުވަހުން އަނެއް ދުވަހަށް އިތުރުވަމުންދާއިރު، އެކި އުޒުރުތައް ދައްކާ މާލޭގެ ރައްޔިތުން ބޯހިޔާވަހިކަމުން މަހުރޫމްކޮށްގެން ނުވާނެ ކަމަށް މާލެ ސިޓީގެ ފުރަތަމަ މޭޔަރު އަދި މާލޭ މުނިސިޕަލްޓީގެ އެންމެ ފަހުގެ ރައީސް، ސަރަނގު އާދަމް މަނިކު ވިދާޅުވެއްޖެއެވެ.\n"ސަންގު"އަށް ދެއްވި ހާއްސަ އިންޓަވިއުއެއްގައި ސަރަނގު އާދަމް މަނިކު ވިދާޅުވީ މާލޭގެ ހުރިހާ މައްސަލައެއް ވެސް ގުޅިފައިވަނީ ބޯހިޔާވަހި ކަމާއި ކަމަށެވެ. އަދި އެ މައްސަލަ ހައްލުވާނެ ކަމަށާއި، އެމްޑީޕީގެ ޓިކެޓު ލިބި ރައްޔިތުން މޭޔަރުކަމަށް ހޮއްވައިދެއްވައިފި ނަމަ އޭނާގެ ފޯކަސް ހުންނާނީ މާލެއަށް ބަދަލުތަކެއް ގެނައުމަށް ކަމަށް އާދަމް މަނިކު ވިދާޅުވިއެވެ. މާލޭގެ މޭޔަރަށް އަބަދުވެސް އަންނަން ޖެހޭނީ، ސިޓީގެ ކުރިއެރުންތަކާއި ގުޅޭގޮތުން ކަމަށް އޭނާ ވިދާޅުވިއެވެ. އަދި އަމާޒަކީ އެމްޑީޕީގެ ސިޔާސަތުތައް ހިމެނޭ "އެޖެންޑާ 19" ހުރި ކަންތައް ތަންފީޒުކުރުން ކަން އާދަމް މަނިކު ވަނީ ފާހަގަކުރައްވާފައެވެ.\nއާދަމް މަނިކު ވިދާޅުވީ، ސަރުކާރަށް ދަންނަވައިގެން މާލެއަށް އިސްކަން ދެއްވުމަށް މަސައްކަތް ކުރައްވާނެ ކަމަށެވެ. އެގޮތުން ވިސްނުމަކީ، ރަނގަޅު ކުރިއެރުންތަކެއް ގެނެވިއްޖެ ނަމަ އޭނާގެ ފިޔަވަޅު މަތީން އެހެން މީހުންނަށް ލިބޭނެ ފަސޭހަތައް ހުންނާނެ ކަމަށެވެ. އެއީ ގެންނަން ބޭނުންވާ ބަދަލު ކަމަށާއި، މިވީހާ ދުވަހު މާލެއަށް ފެނުނު އެއްވެސް ކުރިއެރުންތަކެއް ނެތް ކަމަށް އާދަމް މަނިކު ވިދާޅުވިއެވެ.\nމާލޭގައި ޕާކިން ނިޒާމު ގާއިމް ކުރާ ކަމަށް ބުނަމުންދާއިރު އެ މަންޒަރެއް ވެސް ނުފެންނަ ކަމަށް އާދަމް މަނިކުގެ ވާހަކައިގައި ވަނީ ފާހަގަކުރައްވާފައެވެ. ހިތައް އެރިހާ ގޮތަކަށް ކަންކަންކޮށްގެން ނުވާނެ ކަމަށާއި، އަބަދު މީހުން ބިން ވިއްކަމުންދާއިރު ސަރުކާރުގެ މަސައްކަތްތަކަށް ބިން ލިބޭނެ ކަމަށް އާދަމް މަނިކު ވިދާޅުވިއެވެ. ބޭނުންވަނީ ހާއްސަ ވިޝަން އަކާއި އެކު، މާލެއަށް ބަދަލުތަކެއް ގެންނަން ބޭނުންވާ މޭޔަރެއްކަން ވެސް އާދަމް މަނިކު ވަނީ ފާހަގަކުރައްވާފައެވެ.\n"މާލޭގެ ރައްޔިތަކަށް މިވަނީ މާލޭގެ ކޮންމެވެސް ތަނެއްގައި ރެޖިސްޓްރީ އޮތީމަ. އެހެން ވީމަ މާލޭ މުނިސިޕަލްޓީގައި ރެޖިސްޓްރީ އޮތަސް އަދި އެހެން ތަނެއްގައި ރެޖިސްޓްެރީއެއް އޮތަސް މާލެއަށް ނިސްބަތް ވާނަމަ އެއީ މާލޭ މީހެއް. ދެން މިސާލަކަށް ދަފްތަރުގައި އެބަތިބި ތިރީސް، ސާޚީސް އަހަރު ދަފްތަރުގައި ތިބި މީހުން. ދެން އެބަތިބި ރައީސް ޔާމީނަށް ވޯޓު ހޯދަން އިހަށް ދުވަހު ދަފްތަރަށް ޖައްސާފައި ތިބި ބައެއް. އަޅުގަނޑު ދަފްތަރު ބަންދުކޮށްފައި އޮއްވާ އަލުން ހުޅުވައިގެން. އެހެން ވީމާ މިއުޅެނީ ތަފާތެއް." އާދަމް މަނިކު\nއާދަމް މަނިކު ވިދާޅުވީ ހައްލެއް ބޭނުންވަނީ އެންމެ ފުރަތަމަ ދަފްތަރުގައި ތިބޭތާ އެތައް އަހަރެއް ވީ މީހުންނަށް ކަމަށެވެ. އާދަމް މަނިކު ވިދާޅުވީ، އޭނާ ދަފްތަރުގެ ރައްޔިތުންނަށް އަޅާނުލާ ދޫނުކޮށްލާނެ ކަމަށެވެ. އާދަމް މަނިކު ވިދާޅުވީ، މާލޭގެ ގޯތި ބޭނުންމީހާ އަކީ މާލެއަށް އުފަން އަދި މަލޭގެ ރަށްވެހި މައިންބަފައިންގެ ކުއްޖެއް ކަމަށެވެ. އެހެން ނަމަވެސް އޭނާއަށް ބޯހިޔާވަހިކަމެއް ނެތް ކަމަަށެވެ.\nއިތުރަށް ވާހަކަ ދައްކަވަމުން، އާދަމް މަނިކު ވިދާޅުވީ އޭނާއަކީ ފެށުނީއްސުރެ އެމްޑީޕީއަށް ނިސްބަތް ވާ މީހެއް ކަމަށެވެ. ސީދާ އެކްޓިވެސްޓެއް ގޮތުގައި މަސައްކަތް ނުކުރި ނަމަވެސް އަބަދުވެސް އެމްޑީޕީގެ ކަންކަމުގައި އިހުލާސްތެރިކަމާއި އެކު ހަރަކާތްތެރިވެފައިވާ ކަމަށް އޭނާ ވިދާޅުވިއެވެ.\nއަންނަ އޭޕްރީލް މަހުގެ ހަތަރުވަނަ ދުވަހު ކައުންސިލް އިންތިހާބުގައި އެމްޑީޕީގެ ފަރާތުން ވާދަކުރާނެ ކެންޑިޑޭޓުން ކަނޑައެޅުމަށް ބާއްވާ އެ ޕާޓީގެ އެތެރޭގެ ޕްރައިމަރީ ބާއްވަން ނިންމާފައި ވަނީ މި މަހުގެ 31 ވަނަ ދުވަހުގަ އެވެ.


Brunei ge rasgefaanu, ufan dhuvahaa gulhigen aammu rayyithunnaa badhdhalu kurevvun - vNews.mv\nބުރޫނާއީގެ ރަސްގެފާނު، އުފަންދުވަހާއި ގުޅިގެން އާންމު ރައްޔިތުންނާ ބައްދަލު ކުރެއްވުން\nސައިފް އަޒްހަރު 30 July 2019, 01:51\nބްރޫނާއީގެ ރަސްގެފާނު ހަސަނުލް ބުލްކިއާގެ އުފަންދުވަސް ފާހަގަކުރުމުގެ ޚާއްސަ އިހްތިފާލުތަކުގެ ތެރޭގައި ހިމެނިގެން، ބްރޫނާއީގެ ރަސްގެފާނާއި، އެގައުމުގެ އާންމުންނާ ސީދާ ސީދާ ބައްދަލު ކުރެއްވުމުގެ ޚާއްސަ ރަސްމިއްޔާތު ބާއްވައިފިއެވެ.\nމިއީ، އާންމު އުސޫލުތަކާ ޚިލާފަށް، އާންމު ރައްޔިތުން ރަސްގެފާނާ ބައްދަލު ކުރައްވައި ސަލާމް ކުރެއްވުމާއި، މަރްހަބާ ދެންނެވުމަށް ލިބޭ ޚާއްސަ ފުރުސަތެކެވެ. މި ބައްދަލުވުމުގައި ރަސްގެފާނުގެ އާއިލާގެ ބޭފުޅުންނާ ބައްދަލުކުރައްވައި ސަލާމް ކުރެއްވުމުގެ ފުރުސަތުވެސް އާންމު ރައްޔިތުންނަށް ލިބެއެވެ.\nއާދައިގެ ފަހަރުތަކުގައި އަންމު ރައްޔިތަކު ރަސްގެފާނަށް ސިޓީއެއް ފޮނުވަން ޖެހިއްޖެނަމަ އެކަމުގައި އަމަލުކުރަން އޮންނަ އުސޫލުތަލުގެ ބޭރުން، މި ބައްދަލުވުމުގައި ސީދާ ރަސްގެފާނުގެ އަތްޕުޅަށް ސިޓީ އެރުވުމުގެ ފުރުސަތު އާންމުންނަށް ލިބިދެއެވެ. އެ ސިޓީތަކަކީ، އާންމުން ރަސްގެފާނާ ހިއްސާކުރަން ބޭނުންވާ ވާހަކަތަކާއި، ކަންބޮޑުވުންތަކާއި، މުހުތާދުތައް ބަޔާންކޮށްފައި ހަވާލުކުރާ ސިޓީތަކެކެވެ.\nރަސްގެފާނާ ބައްދަލު ކުރެއްވުމުގައި، ބްރޫނާއީގެ އިދާރީ ވަކިވަކި އަވަށްތަކާއި، ކްލަބް ޖަމްވިއްޔާތަކާއި، ސަރުކާރުގެ އޮފީސްތަކާއި އަދި ޕްރައިވެޓް ސެކްޓަރގެ ފަރާތްތަކަށްވެސް ހަމަހަމަ ފުރުސަތު ލިބެއެވެ.\nރަސްގެފާނާއި، އާންމު ރައްޔިތުންނާ ސީދާ ސީދާ ބައްދަލު ކުރެއްވުން މިފަހަރުވެސް ބާއްވާފައިވަނީ، ބްރޫނާއީ ރަސްކަމުގެ އިދާރީ ޑިސްޓްރިކްޓް ކަމަށްވާ ބްރޫނާއީ-މުއާރާ ޑިސްޓްރިކްޓްގައެވެ. އެ ޑިސްޓްރިކްޓްގެ ތިން އަވަށެއްގައި މިކަން ބާއްވާފައިވެއެވެ.


Midhiya mahu MIRA medhuverikoh 2.1 billion rufiyyaa libijje | Mihaaru\nމިދިޔަ މަހު މީރާ މެދުވެރިކޮށް ދައުލަތަށް 2.1 ބިލިއަން ރުފިޔާ ލިބިއްޖެ\nމީރާ: މިދިޔަ މަހު ލިބުނު އާމްދަނީގެ އެންމެ ބޮޑު ބަޔަކީ ބީީޕީޓީގެ ގޮތުގައި ލިބުނު ފައިސާ --ފޮޓޯ/މިހާރު\nމީރާއިން އާންމުކުރި ތަފާސް ހިސާބު ދައްކާ ގޮތުން މިއީ މިދިޔަ އަހަރުގެ ޖުލައި މަހު ލިބުނު އަދަދާ އަޅާބަލާއިރު، ދެ ޕަސެންޓް އިތުރު އަދަދެކެވެ. އަދި މިއީ މިދިޔަ މަހު ލިބޭނެ ކަމަށް ލަފާކުރި އަދަދަށް ވުރެ ވެސް އެއް ޕަސެންޓް އިތުރު އަދަދެކެވެ. މިދިޔަ މަހު ލިބުނު އާމްދަނީގެ ތެރެއިން 730 މިލިއަން ރުފިޔާ ލިބުނީ އެމެރިކާ ޑޮލަރުންނެވެ. އެއީ 47.7 މިލިއަން ޑޮލަރެވެ.\nއާންމުކޮށް، މީރާ މެދުވެރިކޮށް ދައުލަތަށް ލިބޭ އާމްދަނީގެ އެންމެ ބޮޑު ޕަސެންޓަކީ މުދަލާއި ޚިދުމަތުގެ އަގުން ނަގާ ޓެކްސް ނުވަތަ ޖީއެސްޓީ ކަމަށް ވިޔަސް، މިދިޔަ މަހުގެ އާމްދަނީގެ އެންމެ ބޮޑު ޕަސެންޓަކީ ވިޔަފާރީގެ ފައިދާއިން ނަގާ ޓެކްސް ކަމަށްވާ ބީޕީޓީ އެވެ. މިދިޔަ މަހު އާމްދަނީގެ 43 ޕަސެންޓަކީ ބީޕީޓީގެ ގޮތުގައި ލިބުނު ފައިސާ އެވެ. އެއީ 934 މިލިއަން ރުފިޔާ އެވެ.\nދެވަނަ އަށް އެންމެ ބޮޑު ޕަސެންޓެއް ހިއްސާ ކުރަނީ ޖީއެސްޓީންނެވެ. އެއީ 24 ޕަސެންޓެވެ. ބޭންކް ޕްރޮފިޓް ޓެކްސްގެ ގޮތުގައި ލިބުނު ފައިސާ އާމްދަނީގެ 16 ޕަސެންޓްގައި އޮތްއިރު، ބާކީ ހުރީ ޓޫރިޒަމް ލޭންޑް ރެންޓާއި ގްރީން ޓެކްސްގެ އިތުރުން އެހެނިހެން ފީގެ ގޮތުގައި ލިބުނު އާމްދަނީ އެވެ.\nއާމްދަނީ އިތުރުވި ސަބަބެއްގެ ގޮތުގައި މީރާއިން ބުނީ ވިޔަފާރީގެ ފައިދާއިން ނަގާ ޓެކްސް ނުވަތަ ބީޕީޓީ ދެއްކުމުގެ މުއްދަތު މިދިޔަ މަހު ހަމަވުމުން ބީޕީޓީގެ ގޮތުގައި ލިބުނު މިންވަރު އިތުރުވުމެވެ.\nމީރާ ޓެކްސް ދައުލަތުގެ އާމްދަނީ ޖީއެސްޓީ ބޭންކް ޕްރޮފިޓް ޓެކްސް ވިޔަފާރި ފައިދާ ޓެކްސް\nފެނިގެން މިދަނީ ތަރައްޤީ!\nއަހަރެމެން ދުށީމު ޔާމީނު އަބްދުލްޤައްޔޫމު ކިޔާ މެމްބަރެއް އިސްވެ މަޖްލިސް ކޮންޓްރޯލް ކޮށްގެން 2008 ގައި އިންތިޚާބުވީ ސަރުކާރަށް ޓެކްސްނެގޭނޭ ބިލެއް ފާސްވިޔަނުދީ ސަރުކާރު ހިންގާނެ ފައިސާއެއް ވަނަނުދީ ސިވިލްސާވަންޓުންނަށް މުސާރަދިނުމަށް ދަތިކުރި ދުވަސްވެސް. އެދުވަހުވެސް މިއަދުވެސް އޭނާގެ ނުފޫޒު.\nހަމްބެ ބޮންޒޯ ތ.ދިޔަމިގިލި\nޕިންކީންނޭ މިއީ ރައްޔިތުންގެ ފައިސާ.. އިނގިއްޖެ.. ގައުމު ބަލަހައްޓަނީ މިފައިސާއިން. ޔާމީން ގެ އަމިއްލަ އެއްޗެއްނޫން\nބަލަ ތިފައިސާ ކުރީގަ ނެތީކީއްވެހޭ. ރައްޔިތުންގެ ފައިސާ ހުރިކަން މިއަދު ތި އިހުސާސްވަނީ ފައިސާ ހޯދަން އެނގޭ ރަނގަޅު ސިޔާސަތެއް ގެ ވެރިއެއް ހުރީމަ. މައުމޫން ވެރިކަމުގަ އަންނިވެރިކަމުގަ ވަހީދު ވެރިކަމުގަ ތިހެން ތިވަރައް ފައިސާ ދައުލަތައް ނުވަނީ ކީއްވެހޭ، ވިސްްނާ ފިކުރުކުރޭ. އެމީހުންވެސްް ވެރިކަން ކުރީ މި ދިވެހި ރާއްޖޭގަ، ރައީސް ޔާމީން ވެސް ވެރިކަން މިކުރަނީ މި ރާއްޖޭގަ. ކީއްވެހެ އޭރު މިހެން މިފައިސާ ނުހޯދުނުނީ. ނޫނީ ނުހޯދީ. ދައުލަތައްވަންނަ ފައިސާއިން ރައްޔިތުންނައް ހިދުމަތް ކުރާނެ މެދުކެނޑުމެއްނެތި. ސުކުރުވަން ޔާމީން ކަހަލަ ވެރިއެއް ހުރީތީ. އަނގަ އެއް އޮތިއްޔާ ކީދާނެ ކޮންމެ އެއްޗެއްވެސ.ްމަށައްވެސް ކަލޭނައްވެސް. އެކަމް ސިކުނޑިން ވިސްނުން ބުއްދީ


vnews - Viha gas beynun kohfinama adhives Syria ah hamalaa dheynan: Trump\nވިހަ ގޭސް ބޭނުންކޮށްފިނަމަ އަދިވެސް ސީރިއާއަށް ހަމަލާދޭނަން: ޓްރަމްޕް\nސީރިއާ ސަރުކާރުން ދީފައިވާ ހަމަލާތަކެއްގައި އާންމުންގެ ގެދޮރު ހަލާކުވެފައި - ފޮޓޯ: އޭއެފްޕީ\nސީރިއާ ސަރުކާރުން ކެމިކަލް ހަމަލާއެއް ދީފިނަމަ އަނެއްކާވެސް ސީރިއާއަށް ހަމަލާދޭން އެމެރިކާ އޮތީ ތައްޔާރަށް ކަމަށް ވިދާޅުވެ ބައްޝާރުލް އަސަދުގެ ސަރުކާރަށް އެމެރިކާގެ ރައީސް ޑޮންލްޑް ޓްރަމްޕް އަނެއްކާވެސް އިންޒާރު ދެއްވައިފި އެވެ.\nޓްރަމްޕްގެ މި އިންޒާރު އައިސްފައިވަނީ އެމެރިކާ، އިނގިރޭސިވިލާތް އަދި ފްރާންސުން ގުޅިގެން އިއްޔެ ސީރިއާ ސިފައިންގެ ތިން ތަނަކަށް ހަމަލާދިނުމަށްފަހު އެވެ.\nޓްރަމްޕް އިއްޔެ ވިދާޅުވީ ސީރިއާގެ ކެމިކަލް ހަތިޔާރު އުފައްދާ އަދި އެފަދަ ތަކެތި ރައްކާކޮށްފައިވާ ކާރުހާނާތަކަށް މިސައިލް ހަމަލާތައް ދީފައިވާ ކަމަށާއި، އެ ހަމަލާތައް ވަރަށް ކާމިޔާބު ކަމަށެވެ. އަދި އެމެރިކާގެ ހަމަލާތަކުގައި އިނގިރޭސިވިލާތާއި ފްރާންސުން ބައިވެރިނުވިނަމަ އެހާ ކާމިޔާބުކޮށް އެކަން ކުރިއަށް ނުގެންދެވުނީސް ކަމަށާއި، އެހެންކަމުން އެ ދެގައުމަށް ޝުކުރު އަދާކުރައްވާ ކަމަށްވެސް ޓްރަމަޕް ވިދާޅުވި އެވެ.\nސީރިއާ އިން ވަނީ އެމެރިކާއިން ކުރާ ތުހުމަތުތައް ދޮގުކޮށް އެއްވެސް ހަމަލާއެއްގައި ކެމިކަލް ބޭނުންކޮށްފައިނުވާނެ ކަމަށް ބުނެފަ އެވެ. އަދި އެއީ ހަދައިގެން ދައްކާވާހައެއް ކަމަށް އަސަދުގެ ސަރުކާރުން ބުނެ އެވެ.\nއިއްޔެ ބޭއްވުނު އދ ގެ ސަލާމަތީ މަޖިލީހުގައި ރަޝިއާއިން ވަނީ އެމެރިކާއިން ދޭ ހަމަލާތައް ހުއްޓުވުމަށް ވޯޓެއް ނެގުމަށް މަސައްކަތް ކޮށްފަ އެވެ. އެހެންނަމަވެސް ރަޝިއާއަށް އެކަން ކާމިޔާބުވާ ގޮތެއް ނުވި އެވެ.\nރަޝިއާއިން ބުނީ އެމެރިކާ އާއި އިނގިރޭސިވިލާތާ ފްރާންސުން ސީރިއާއަށް ހަމަލާދިނީ ކެމިކަލް ހަމަލާއެއް ދިން ކަމަށް ބުނާ މައްސަލަ ތަހްގީގު ނުކުރަނީސް ކަމަށާއި، އެހެންކަމުން އިއްޔެގެ އެ ހަމަލާތަކަކީ ބައިނަލްއަގްވާމީ ގާނޫނު ތަކާއި ހިލާފަށް ދިން ހަމަލާތަކެއް ކަމަށެވެ. އެހެންނަމަވެސް އދއަށް ކަނޑައަޅުއްވާފައި ހުންނަވާ އެމެރިކާގެ ސަފީރު ނިކީ ހޭލީ ވިދާޅުވީ އިއްޔެގެ ހަމަލާތައް އެމެރިކާއިން ދިނީ އެއްވެސް ބައިނަލްއަގްވާމީ ގާނޫނަކާއި ހިލާފު ނުވާ ގޮތަށް ކަމަށެވެ. އަދި ސީރިއާ ސަރުކާރުން އަނެއްކާވެސް ވިހަ ގޭސް ބޭނުން ކޮށްފި ނަމަ ސީރިއާއަށް މިސައިލް ހަމަލާދިނުމަށް އެމެރިކާއިން އޮތީ ތައްޔާރަށް ކަމަށް ޓްރަމްޕް ވިދާޅުވި ކަަމަށް އިއްޔެގެ ސަލާމަތީ މަޖިލީހުގެ ބައްދަލުވުމުގައި ހޭލީ ވަނީ ވިދާޅުވެފަ އެވެ.


އިދިކޮޅު މުޒާހަރާއަށް ދަނީ ދާ ހިތަކުން ނޫން، އެތިކޮޅެއް ލިބޭތީ!\nއިދިކޮޅުގެ މުޒާހަރާތަކަށް ދިވެހިން ނޫނެކޭ ބުނޭ\nއިދިކޮޅު މުޒާހަރާކަތަށް ނުކުންނަ ޒުވާނުންނަށް ފައިސާ ދޭ\n17 ފެބްރުއަރީ 2021 | ބުދަ 19:00\nއިދިކޮޅު މުޒާހަރާގެ ތެރެއިން އާންމުންނަށް އުދަނގޫވާނެހެން މަގުތަކުގައި އިށީންދެގެން\nމާލޭގެ މަގުތަކަށް ނުކުތުމަކީ މިވަގުތަށް ރައްކާތެރިކަމެއް ނޫނެވެ. ބަލި އިންތިހާއަށް ފެތުރެމުން އަންނަ ދުވަސްވަރެކެވެ. އައު ވޭރިއެންޓެއް ފެނި އެކަކުގެ ފަރާތުން5މީހުންނަށް ބަލި ޖެހޭކަމަށް ސިއްހީ ތަޖުރިބާ ކާރުން ވަނީ ބުނެފައެވެ. ނަމަވެސް މި ބަލި ރާއްޖޭގައި ނެތް ކަމަށް ބައެއް މީހުންނަށް ހީވާ ކަހަލައެވެ. މި ދަންނަވާ ބައެއް މީހުންނަކީ ފިޔާތޮށި ކްލަސްޓަރއަށް ނިސްބަތްވާ މީހުންނެވެ. ނުވަތަ އިދިކޮޅު ކޯލިޝަންގައި ހިމެނޭ މީހުންނެވެ.\nއެންމެ ފަހުން ބޭއްވި މުޒާހަރާއޭ ކިޔުނު ހަރަކާތެއްގައިވެސް 200 އެއްހާ މީހުން ނުކުތެވެ. 95،000 ވޯޓު ލިބުނުކަމަށް ދައުވާ ކުރާ އަދި އެ އަދަދަށް ސަޕޯޓަރުން ތިބި ކަމަށް ބުނި ފަރާތްތައް ކޯލް ސެންޓަރު ހަދައިގެން އާދޭސްކޮށްގެން އަދިވެސް އެ ނޫން ހުރިހާ ސަކަރާތެއް ޖަހައިގެން 200 އެއްހާ މީހުން ނުކުތުމުން ލަދުވެތިއެވެ.\nމި ދަންނަވާ 200 މީހުުންގެ ހަގީގަތްވެސް ކޮންމެވެސް ވަރަކަށް އޮޅުން ފިލުވާލީމެވެ. ބައެއް މީހުންނާއި ބައްދަލުވިއެވެ. ކަންކަން ވެސް ސާފުކޮށްލަން ފުރުސަތު ލިބުނެވެ. ނަމަވެސް އައު ވާހަކައެއް ނުލިބުނެވެ. އިދިކޮޅު މުޒާހަރާއަށް ޒުވާން އުމުރު ފުރައިގެ މީހުން ދަނީ އެންމެ ސަބަބަކަށެވެ. "ވެރިން އަތުން ލިބޭ އެތިކޮޅު ރަނގަޅުވީމަ ކަމަށް" ބުންޏެވެ. ވާހަކަ ދެއްކި ބައެއް މީހުން ބުނީ މުޒާހަރާއަށް މި ދަނޑިވަޅުގައި ދާކަށް ވެސް ބޭނުން ނުވެއެވެ. ނަމަވެސް ފައިސާ ލިބެންޏާ އެކަން ވެސް ކުރެވިދާނެއެވެ.\nމި ފައިސާކޮޅު ނުބަހާނަމަ އެއްކަލަ ދެ ދޮރު ދޭތެރެއިން ފައުޅުވި ތިމާވެއްޓާ ބެހޭ މާހިރުންނާއި، އީސީ ޝަރީފުގެ ސަޕޯޓަރުންނާއި ރާގު ރާގަށް ފަރިހި ކިޔާ މީހުން ފިޔަވާ އެހެން ބަޔަކު ނުފެންނާނެއެވެ. ފައިސާ ދީފައި ޒުވާނުން ނެރެނީ ވެސް އޮޅުވާލައިގެންނެެވެ. މައުޟޫއަކަށް ވަނީ ސަރުކާރު ޖަވާބުދާރީ ކުރުމެވެ. ކަމަށް ވަނީ ރައިސް ޔާމީން މިނިވަން ކުރުމަށް ގޮވާލުމާއި، ވެކްސިނާއި ދެކޮޅު ހެދުމާއި އިންތިހާބު އަވަސް ކުރުމެވެ.\nރާއްޖޭގައި މުޒާހަރާ ކުރުމާއި މި ކަންކަން އިދިކޮޅުން ނަކަލު ކުރީ އެމްޑީޕީންނެވެ. ނަމަވެސް މިއަދާ ހަމައަށް އައިއިރުވެސް އިދިކޮޅު ޕީޕީއެމަކަށް އެކަން ކުރެވޭނެ ރީތި މަގެއް ނުފެނުނެވެ. އެއިރު އެމްޑީޕީން ނުކުތީ ސަރުކާރު ޖަވާބުދާރީ ކުރުމަށެވެ. މިއަދު އިދިކޮޅުން ނުކުންނަނީ އަމިއްލަ މުހުތާދު ފުރިހަމަ ކުރުމަށެވެ. ހާސް ތަފާތު ފެންނަން އެބަހުއްޓެވެ. އެމްޑީޕީގެ ބިޔަ ބޮޑު ފައުޖު އެއްކޮށް ނުކުތީމަ މޭ ކަރައިގެން ޖެހިގެން އަންނަ ދުވަހު ޕީޕީއެމުންވެސް އެއްވުމެއް ބާއްވައެވެ. ނަމަވެސް ވެރިކަމުގައި ތިބިއިރުވެސް ސިޓީ އުރައިގައި ފައިސާ ބެހި އުސޫލުން މިއަދުވެސް ކަށީގައި ހަރުލާފައި ހުރި އެ އާދައެއް ނުކެނޑެއެވެ. ހަމަ ފައިސާކޮޅެއް ދީގެން މީހުން އެއްކުރުމުގައި ނަމޫނާ ހިފަހައްޓައެވެ.\nއިންޑިއާއިން ގެނައި ވެކްސިނާއި ދެކޮޅަށް މީހުން ނެރުނެވެ. ނަމަވެސް ކަމުގެ ހަގީގަތަށް ބަލާއިރު، ވެކްސިން ނުޖަހާކަށް ނޫނެވެ. އިންޑިއާއިން ދިން އެއްޗަކަށް ވާތީ އެކަމާއި ދެކޮޅަށް އަޑު އުފުލުމަށެވެ. ނަމަވެސް އެކަމާއި ދެކޮޅަށް ނުކުންނާނެ ބަޔަކު ނުވެގެން ފައިސާ ދީގެން ނުކުތް ހައެއްކަ މީހުން ވެކްސިން ނުޖަހާނަމޭ ކިޔާފައި ރައިވަރު ކިޔާ އުސޫލުން އެކަން ވެސް ކުރަން ނުކުތެވެ. އެންމެ ފަހުން ރާގު ބަދަލުވެ އެކަން ވެސް ނުވާކަމަށްވެ ވެކްސިން ވެސް ޖަހަން ގޮވައިފިއެވެ.\nދެން މިވެރިންގެ ވެރިކަމުގައި އެޅި ކޮޮތަރު ކޮށި ވެސް ބޭނުންހާ ބަޔަކަށްދީ ޕާޓީގެ ވެރިންނާއި، ވެރިންގެ އަނބިންނާއި ފިރިންނާއި އާއިލާ މީހުންނާއި މުނިމުނީންނަށް ދިނެވެ. އިންސާފު އެއާ އަރާ ހަމަކުރުމުން އެކަމާއި ދެކޮޅަށްވެސް ކޯލް ސެންޓަރު ހަދައިގެން ފައިސާދީގެން މަދު މީސްކޮޅެއް ނެރުނެވެ. ކަމުގެ ހަގީގަތް އޮތީ މިހާވެސް ސާފުކޮށް ފެންނާށެވެ.\nއިދިކޮޅަށް ކަމެއް ކުރެވޭނީ ފައިސާ ދީގެންނޭ ބުނާ ވާހަކައަކީ ތެދެކެވެ. ކިތަންމެ ހެޔޮ ނިޔަތުގައިވެސް ފައިސާ ދީގެން ނޫނީ އެއްކަމެއްވެސް ނުކުރެވެއެވެ. ގޯނި ގޯނީގައި ފައިސާ އުފުލީވެސް ހެޔޮނިޔަތުގައެވެ. ޗެކާއި ޑޮލަރުވެސް ޖަމާކުރީ އެ ނިޔަތުގައެވެ. ހަމަ އެ ބީދައިން ޒުވާނުން މި ނެރެނީވެސް އެތިކޮޅެއް ދީގެންނެވެ.\n18 ފެބްރުއަރީ 2021 | ބުރާސްފަތި 11:02\nޕީޕީއެމް އަކީ އަމާޒެއްނެރް ބައެއްކަން އެކިޔާ ލަވައިންވެސް އެނގޭ.\n17 ފެބްރުއަރީ 2021 | ބުދަ 19:31\nކޮ ބާހޭ ސޮދަގާތު ފައުންޑޭޝަން؟؟


Quran hithudhas kuri 16 faraathakah haafizu kamuge sanadhu dheefi | ThePress\nEnglish Edition Monday, June 01, 2020 30 °C broken clouds\nLast Updated 18:07, 01 June\nކޮވިޑް-19: ރާއްޖެއިން ޕޮޒިޓިވް 1773| އެކްޓިވް 1313| ރަނގަޅުވި 453| މަރުވި 5\nޤުރުއާން ހިތުދަސްކުރި 16 ފަރާތަަކަށް ހާފިޒްކަމުގެ ސަނަދު ދީފި\n10 November 2019, 22:37\nގުރުއާން ހިތުދަސް ކުރި ހާފިޒުން / ފޮޓޯ: ރައީސް އޮފީސް\nކީރިތި ޤުރުއާން ހިތުދަސްކުރި 16 ފަރާތަަކަށް ހާފިޒު ކަމުގެ ސަނަދު ދީފިއެވެ.\nޖުމްހޫރީ ދުވަސް ފާހަގަކުރުމުގެ ގޮތުން މިރޭ ބޭއްވި ރަސްމީ ޖަލްސާގައި ކީރިތި ޤުރުއާން ހިތުދަސް ކޮށްގެން "ރައީސުލްޖުމްހޫރިއްޔާ ދެއްވާ މެޑަލާއި ހަދާނީ ލިޔުން" އެ ފަރާތްތަކަށް ދެއްވީ ރައީސް އިބްރާހިމް މުހައްމަދު ސޯލިހެވެ.\nހާފިޒުކަމުގެ ސަނަދު ލިބުނު ފަރާތްތައް:\nއާސިޔަތު އާދަމް، ފެހިގެ/ ގއ. މާމެންދޫ\nހަސަން އާހިލް، އިރުދޭމާގެ/ ތ. ގުރައިދޫ\nޒޫނާ އިސްމައިލް، ގަސްކަރަ/ ކ. ގުޅި\nއަބްދުﷲ އަލްޔަސައަ ބިން ޒަމްޒަމް، މއ. ރިހިރާޅު\nސިބްއަތުﷲ އަހުމަދު، ރަޝީދާ މަންޒިލް/ ފ. ނިލަންދޫ\nމުހައްމަދު ރަފާހު އަހުމަދު، މ. ބަބުކެޔޮގަސްދޮށުގެ\nމާޒިނާ އަބްދުއްރަހީމް، ކިނާރާ/ ނ. ލަންދޫ\nމަރިޔަމް މިކްޔާސް ސަލްމާން، އަޅިފަށުވިގެ/ ގއ. ގެމަނަފުށި\nއަހުމަދު ނާޒިލް މުހައްމަދު، ހުވަނދުމާގެ/ ޅ. ނައިފަރު\nއުރްޖުވާން މުހައްމަދު، މ. މެޑެލްމާގެ\nމުހައްމަދު ޒާއިން އަޝްރަފު، އާބަހާރުގެ/ ކ. ކާށިދޫ\nމާއިޝާ އަބްދުއްރަހީމް، ކިނާރާ/ ނ. ލަންދޫ\nފާތިމަތު ޝާޔާ ޒާހިރު، މއ. އަސާސް\nފާތިމަތު ޝުއާއު ޝާހު، ދަފްތަރު ނަންބަރު 1519\nމަރިޔަމް ހުސެއިން، ޝެމްރޮކް/ ސ. ހިތަދޫ\nމޫސާ މާއިޝް މާޖިދު، މ. ޝޭޑީރެސްޓް ދެކުނުބައި\nއެ ފަރާތްތަކުގެ ތެރެއިން އެންމެ ހަގު އުމުރުގައި ޤުރުއާން ހިތުދަސް ކޮށް ނިންމީ ފާތިމަތު ޝާޔާ ޒާހިރެވެ. އޭނާ ޤުރުއާން ހިތުދަސް ކުރީ އުމުރުން އެންމެ ނުވަ އަހަރުގައެވެ. އޭގެ އިތުރުން އަބްދުﷲ އަލްޔަސައަ ބިން ޒަމްޒަމް އުމުރުން އެންމެ 10 އަހަރުގައި ޤުރުއާން ހިތުދަސް ކުރި އިރު، އުރްޖުވާން މުހައްމަދު ޤުރުއާން ހިތުދަސް ކޮށް ނިންމީ އުމުރުން 11 އަހަރުގައެވެ.\nމިރޭގެ ޖަލްސާގައި ޕްރެޒިޑެންޝަލް ސްކައުޓް ބެޖާއި، ބޭޑަން ޕަވަލް ބެޖް ހާސިލްކުރި ސްކައުޓުންނަށް މެޑެއްޔާއި، ހަނދާނީ ލިޔުން ވަނީ ދީފައެވެ. ހަމައެއާއެކު މިދިޔަ އަހަރު މަތީ ސާނަވީ އިމްތިހާނުންނާއި ސާނަވީ އިމްތިހާނުން މުޅި ދުނިޔެއިން 1 ވަނަ ހޯދި ދަރިވަރުންނަށް މެޑެއްޔާއި، ހަނދާނީ ލިޔުން ވަނީ ދީފައެވެ.\nހަބަރު އިބްރާހިމް މުހައްމަދު ސޯލިހް ސަރުކާރު ޖުމްހޫރީ ދުވަސް ނޮވެންބަރު 11\nކޮވިޑް-19: އަރްމީނިއާގެ ބޮޑުވަޒީރާ އާއިލާވެސް ޕޮޒިޓިވްވެއްޖެ\nކޮވިޑް-19: ބެލްޖިއަމްގެ އަމީރުވެސް ޕޮޒިޓިވްވެއްޖެ\nކަނޑޫމާއަށް ހުއްދަ ދިނީ ގުރައިދުއާ ދުރުން ވެލި ނަގަން: އީޕީއޭ\nރާއްޖެއިން ކޮވިޑް ޖެހި6ވަނަ މީހަކު މަރުވެއްޖެ\nފުލުހުންގެ ތަރުޖަމާނު ބަދަލު ކޮށްފި\nސުޕްރީމް ކޯޓުގެ ޝަރީއަތެއް ފުރަތަމަ ފަހަރަށް ވީޑިއޯ މެދުވެރިކޮށް!


2 mahuge suspension akah fahu MIB ge CEO magaamun vakikoffi | ThePress\nދެ މަހުގެ ސަސްޕެންޝަނަށް ފަހު އެމްއައިބީގެ ސީއީއޯ މަގާމުން ވަކިކޮށްފި\n30 December 2021, 18:06\nމޯލްޑިވްސް އިސްލާމިކް ބޭންކުގެ ސީއީއޯ (ކ) އަދި ބައެއް ވެރިންނާއެކު ފިނޭންސް މިނިސްޓަރު އަމީރު (ވ) ---\nމަގާމުން ސަސްޕެންޑު ކުރިތާ ދެ މަސް ދުވަސް ފަހުން، މޯލްޑިވްސް އިސްލާމިކް ބޭންކް (އެމްއައިބީ) ގެ ސީއީއޯ އެހްތެޝާމް އަބްދުލް މުހައިމިން މަގާމުން ވަކިކުރަން އެ ބޭންކުން ނިންމައިފިއެވެ.\nމިދިޔަ އޮކްޓޯބަރު މަހުގެ ފަހުކޮޅު އެހެތެޝާމް މަގާމުން ސަސްޕެންޑު ކޮށްފައި ވަނީ، އެމްއައިބީގެ ބޯޑަށް ނާންގައި ގިނަ އަދަދެއްގެ ފައިސާ ނެގި މައްސަލައަކާ ގުޅިގެންނެވެ. އެ މައްސަލަ ތިލަވެފައި ވަނިކޮށް، އޭނާ ރާއްޖޭން ބޭރަށް ފުރާފައިވެސް ވެއެވެ.\nމިއަދު އެމްއައިބީން ނެރުނު ބަޔާނުގައި ބުނީ، އެހެތެޝާމް އެ ބޭންކުގެ ސީއީއޯގެ މަގާމުން ވަކިކުރުމަށް އިއްޔެ އެ ބޭންކުން ބޭއްވި ބޯޑު ބައްދަލުވުމުގައި ނިންމާފައިވާ ކަމަށެވެ. އެމްއައިބީން ބުނީ އެގޮތަށް އެ ބޭންކުން ނިންމާފައިވަނީ، އޮކްޓޯބަރުގެ ފަހުކޮޅުން ފެށިގެން ހެދި އެތެރޭގެ ތަހުގީގަކަށް ފަހުގައި ކަމަށެވެ.\nއަދި އެހެތެޝާމަކީ ގާނޫނުތަކާއި ގަވައިދުތަކަށް ރަނގަޅު މީހެއް ނޫން ކަމުގައިވެސް އެމްއައިބީގެ އެ ބަޔާނުގައިވެއެވެ.\nއެހެންކަމުން، އެހްތެޝާމް ފުރުއްވަމުން ދިޔަ މަގާމު ވަގުތީގޮތުން ފުރުއްވާނީ ސީއޯއޯ އަހުމަދު ރިޒާއެވެ.\nއެމްއައިބީގެ ސީއީއޯގެ މަގާމާއި 2019 ވަނަ އަހަރު ހަވާލުވި އެހްތެޝާމް އަބްދުލް މުހައިމިން ވަނީ މި ދާއިރާގައި 30 އަހަރު މަސައްކަތް ކުރައްވާފައެވެ. އެގޮތުން އޭޝިއާ، އޮސްޓްރޭލިއާ، އަދި މެދު އިރުމަތީގެ ބޮޑެތި ކުންފުނިތަކުގައި އޭނާ ވަނީ މަސައްކަތް ކުރައްވާފައެވެ.\nހަބަރު އެމްއައިބީ ވިޔަފާރި\nއެމްއައިބީގެ ސީއީއޯ މަގާމުން ސަސްޕެންޑުކޮށްފި\nމޯލްޑިވްސް އިސްލާމިކް ބޭންކްގެ ސީއީއޯ ސަސްޕެންޑެއް ނުކުރޭ!\nއޮންލައިކޮށް ޒަކާތްދެއްކޭނެ ގޮތުގެ ތަފްސީލު ހާމަކޮށްފި\nބޭންކުތައް ފުރިފައި، އިޖުތިމާއީ ގައިދުރުކަމެއް ވެސް ނެތް!


Midhiya aharu Iqthisoadhugai 10% ah faisa ithuruvi\nމިދިޔަ އަހަރު އިގްތިސޯދުގައި 10 ޕަސެންޓަށް ފައިސާ އިތުރުވި\nބާޒާރުގައި ހުރި މޭވާތަކެއް ސާފު ކުރަނީ: ފައިސާ އިތުރުވުމުން މުދަލުގެ އަގު މަތިވޭ -- ފޮޓޯ: އަހުމަދު އަޝްހާދު އަބްދުﷲ (ޖެރީ) | އަވަސް\nރާއްޖޭގެ އިގްތިސޯދުގައި ދައުރުވާ ފައިސާ މިދިޔަ އަހަރު 10 ޕަސެންޓް އިތުރުވި ކަމަށް ކަމަށް މަރުކަޒީ ބޭންކް (އެމްއެމްއޭ) އިން ބުނެފި އެވެ.\nމަރުކަޒީ ބޭންކުގެ މިދިޔަ އަހަރުގެ މާލީ ރިޕޯޓުގައިވާ ގޮތުން، ރާއްޖޭގައި ބޭނުންކުރާ ރަންދިހަ ފަހެއްގެ ނޫޓުގެ 3.9 ބިލިއަން ރުފިޔާ އިގްތިސޯދުގައި މިދިޔަ އަހަރުގެ ނިޔަލަށް ދައުރުވަމުން ދިޔަ އެވެ. ފައިސާ ދައުރުވާ އަދަދު 2019 ވަނަ އަހަރާ އަޅާބަލާއިރު ވަނީ 10 ޕަސެންޓު އިތުރު ވެފަ އެވެ.\nމިދިޔަ އަހަރު އިގްތިސޯދުގައި ދިވެހި ފައިސާ އިތުރުވުމުގެ މައިގަނޑު އެއް ސަބަބެއް ކަމަަށް އިގްތިސޯދީ މާހިރުން ދެކިވަޑައިގަންނަވަނީ މަރުކަޒީ ބޭންކް (އެމްއެމްއޭ) އިން ދައުލަތުގެ ހަރަދު ފޫބައްދަން ނެގި އޯވަޑްރޯ ފެސިލިޓީ ނުވަތަ ފައިސާ ޗާޕު ކުރުމެވެ. ސަރުކާރުން ވަނީ މިދިޔަ އަހަރު 4.4 ބިލިއަން ރުފިޔާގެ އޯވަޑްރޯ ފެސިލިޓީއެއް ނަގައި މި ދައްކަން ޖެހޭ މުއްދަތު ދެވަނަ ފަހަރަށް އިތުރު ވެސް ކޮށްފަ އެވެ.\nމި މައްސަލާގައި އެމްއެމްއޭ އިން މާލިއްޔަތު ކޮމެޓީގައި ވާހަކަ ދައްކަވަމުން ޑެޕިއުޓީ ގަވަރުނަރު އަހުމަދު އިމާދު ވިދާޅުވެފައިވާ ގޮތުގައި އިގްތިސޯދުގައި އޯވަޑްރޯގެ ސަބަބުން އިތުރުވި ފައިސާގެ ބޮޑު ބައި އެމްއެމްއޭ އިން އެކި ފައިނޭންޝަލް އިންޓްރޫމަންޓްތައް ބޭނުން ކޮށްގެން މިހާރު ވާނީ ނަގާފަ އެވެ.\nއެންމެ ގިނައީ 500 ރުފިޔާ\nއިގްތިސޯދުގައި ދައުރުވާ ނޫޓުގެ ތެރޭގައި އެންމެ ގިނައީ 500ރ. ގެ ނޫޓެވެ. ޖުމްލަ ފައިސާގެ 85 ޕަސެންޓު 500ރ. ހިއްސާ ކުރެ އެވެ. ދެން ސާކިއުލޭޝަންގައި އެންމެ ގިނައީ 100ރ. ގެ ނޫޓާއި 1،00ރ. ގެ ނޫޓުގެ އިތުރުން 50ރ. އާއި 20ރ. އެވެ. އަދި ރަންދިހަ ފަހެއްގެ ނޫޓުގެ ތެރެއިން ސާކިއުލޭޝަންގައި އެންމެ މަދީ 10ރ. އާއި ފަސް ރުފިޔާގެ ނޫޓެވެ.\nދިވެހި ފައިސާގައި ހިމެނޭ ވަކި ލާރީގެ 76.3 މިލިއަން ރުފިޔާ ސާކިއުލޭޝަންގައި ދައުރުވަމުން ދެ އެވެ. ސާކިއުލޭޝަންގައި ހުރި ވަކި ލާރީގެ އަދަދު ވަނީ 2019 ވަނަ އަހަރާ އަޅާބަލާއިރު އެއް ޕަސެންޓު އިތުރުވެފަ އެވެ.\nއިގްތިސޯދުގައި ރުފިޔާ އިތުރުވުމުގެ ސަބަބުން މުދަލާއި ހިދުމަތުގެ އަގު ބޮޑު ވެގެން ދިޔަ އެވެ. ނޭޝަނަލް ސްޓެޓިސްޓިކް ޑިޕާޓްމަންޓުގެ ތަފާސް ހިސާބުތައް ދައްކާ ގޮތުން މިދިޔަ އަހަރު ގިނަ ބާވަތްތަކުގެ އަގުތައް ބޮޑުވި އެވެ. ނަމަވެސް މިހާރު ނިސްބަތުން އަގުތައް ދަނީ ދަށްވަމުންނެވެ.\nއެމްއެމްއޭ ރަންދިހަފަހެއް އިގްތިސޯދު


galehiri: ރ.ކ. ކޮމެޓީތަކުގެ އެނބުރި އައުން - އެކެއް\nރ.ކ. ކޮމެޓީތަކުގެ އެނބުރި އައުން - އެކެއް\nއެނގިވަޑައިގަންނަވާނެ ފަދައިން ރާއްޖޭގައި އަލަށް ޤާއިމުކުރެއްވި ރ.ކ. ކޮމިޓީތައް އުވާލެއްވީ 1975 މ. ވަނަ އަހަރު އެވެ. މިދެންނެވި ކޮމިޓީތައް އުވާލެއްވި ބައެއް ސަބަބުތައް "ލޯކަލް ކައުންސިލް" މި ސުރުޚީގެ ދަށުން "ލިޔުންތެރިންގެ ގުޅުން" ވެބްސައިޓް ގައި އަޅުގަނޑު ލިޔެފައިވާނެ އެވެ. ކޮންމެއަކަސް ރައްޔިތުންގެ ދެފައިގައި ވާޖަހައި ދަމައި އެއްސަފަކަށް ގެނެސް އެއުރެންގެ ފައިހަމަކުރުމަށްޓަކައި މިހާރު މަސައްކަތް މިކުރާ ރ.ކ.ކޮމިޓީތައް އަލުންބަލުން ވުޖޫދުކޮށްފައި މިވަނީ، އެހެން ނަމެއްގައެވެ. ލޯކަލް ކައުންސިލް ނިޒާމުގެ ނަމުގަ އެވެ.\nއާދެ! މިބަޔާން އަޅުގަނޑު މިލިޔަނީ، ވަކި އަތޮޅަކަށް، ވަކި ރަށަކަށް، ވަކި ބަޔަކަށް ނުވަތަ ވަކި ފަރުދަކަށް އަމާޒުކޮށްގެނެއް ނޫނެވެ. ކަން ހިނގަމުންދާ، ކަން އޮތް ގޮތަކީ މިއީ ކަމަށްވާތީ އެވެ.\nމިހާރު ހިނގަމުން މިދާ3އަހަރުގެ2ވަނަ ދަވްރަކީ، މިހާރު ޢަމަލުކުރަމުން މިގެންދާ ޤާނޫނު އަސާސީން ބާރު ލިބިގެން ވުޖޫދުކުރި ނިޒާމެކެވެ. މިނިޒާމުގެ ފަހިކަމާއި،ފާގަތިކަން ރައްޔިތުންނަށް ވިސްނުވައި ދެއްވުމަށްޓަކައި މަސައްކަތްކުރެއްވި ބޭފުޅުންނާއި ކަލުންނާއި، ކަނބަލުން ވަރަށް ގިނަ އެވެ. ނަމަވެސް އެފަރާތްތައް މިހާރު އެވަނީ ފަޅުވެރިކުދިން ބުނާ ފަދަ ޙާލަތެއްގައި ނޫންކަމެއްވެސް ނޭނގެ އެވެ. "އަހަރުމެންނަށް އޮޑި އުނގުޅަށް ޖައްސާފައި އޭނާ އެއޮތީ ކަށްވަލުގައި ދެގައު ޖަހައިގެން ނެވެ. އޭނާ އަށް ވާ ތުރާލެއް ނެތެއްނޫން ހެއްޔެވެ؟" އެދުވަސްވަރުގެ އަޑުތަކަކީ އަހާލަން ނުހަނު ފަސޭހަ ހިތްގައިމު އަޑުތަކެކެވެ. ރަށްރަށުގެ ވެރީންނަށް ތިބީ، ޒަމާނީ ތަޢުލީމު ނެތް ބައެކެވެ. އެއިން މީހަކަށް ވައި2ކޭ ގެ ފިތަކަށް އޮބާލަކަށްވެސް ނޭނގެ އެވެ. އެމީހުންކުރާ ކަމަކީ ވޯޓުފޮށިމަތީގައި ބަނޑުއަޅައިގެން ތިބުމެވެ. ކަށުކަމާކެމީގެ ކަންކަންކުރާނީ، ކަށުކަމާކެމި ވެރިން ނެވެ. މިސްކިތްތަކުގައި ބަންގި ގޮވައި އިމާމުވެ ނަމާދުކުރާނީ، އެކަމުގެ އަހުލުވެރީން ނެވެ. ރައްޔިތުންގެ ގާތަށް އެވެރިން އެދަނީ، އަމިއްލަ މުހުތާދުތަކުގަ އެވެ. އެއީ ބޭކާރު ކަމެކެވެ. ބޭކާރު ބައެކެވެ. އެއިން އެކަކުވެސް އޮފީހެއް ތިބެގެން ނުވާނެ ކަމުގައި ހަރުއަޑުން ވަނީ ވަކާލުތުކޮށްފަ އެވެ.\nހޮޅުއަށިތަކާއި، މަގުތަކާއި، ގޯޅިތަކާއި، ގެތަކާއި އަދި މިނޫންވެސް މިފަދަ ތަންތަނުގައި މިޒާތުގެ އެތައް ވާހަކަތަކެއް ދައްކައި، ރައްޔިތުން ބާރުވެރިކުރުވުމަށްޓަކައި ރައްޔިތުން ހޮވާފައި ތިބޭ ބަޔަކު ތިބުން އެއީ އެންމެ ކަމުދާ ގޮތް ކަމުގައި އަޑު އުފުލުމަށްފަހު، ލޯކަލް ކައުންސިލްގެ ގާނޫނު ވުޖޫދުކޮށް މިހާރު މިވަނީ، ހިންގަން ފަށާފަ އެވެ. ރައްޔިތުންނާއި ގާތުން ޚަރަދު ކުޑަކޮށް ޚިދުމަތް ފޯރުކޮށްދިނުމަށްޓަކަ އެވެ.\nއާދެ! ނަޔާބަހާރު މި ނިޒާމު ޤާއިމުކޮށް ނިމި ހިންގަން ފެށުމުންވެސް، އެހެން ނަންނަމުގައި ކައުންސިލް އިދާރާތަކުގައި ކަތީބުން އެބަތިބޫ އެވެ. އެބުނާ ނުރައްކާތެރި އެޓޮލްސް މިނިސްޓްރީ އެއް ނެތެވެ. ހުރީ ލޯކަލް ގަވަރމަންޓް އޮތޯރިޓީ އެކެވެ. ރައްޔިތުން މިތިބީ މައި މަރުވެފައިވާ ކުކުޅުފިޔޮއްތަކަށް ވެފަ އެވެ. ބައެއް ފިޔޮއްތައް ބުޅަލާއި، ކާޅުގެ ޝިކާރަތަކަށްވާ ބީދައިން ރައްޔިތުން މިދަނީ ހަނާވަމުން ނެވެ. އަޅާލާނެ އަދި އަޅާލެވޭނެ ފަރާތެއްވެސް މިއުޑުދަށަކު މިހާރަކު ނެތެވެ. ނަޢަމްސޫފިތައް ފަދައިން އެމީހަކާ އެމީހެކެވެ. ހިރުވާވަރަކަށް ހަމަ ހިރުވަންވީ އެވެ. ޤާނޫނެއް ނެތޭ ނުވަތަ ޤާނޫނީ ބާރުވެރިކަމެއް ނެތޭ ނުވަތަ ގެޒެޓް ނުކުރައްވައޭ ބުނެ، ކަހާލާނެ އަތެއްހާ ހިސާބުވެސް ނެތެވެ. ވަރިކައިވެންޏަށްވެސް ވަނީ، ހުއްޓުން އަރާފައި ނޫންކަމެއްވެސް ނޭނގެ އެވެ. ތަދުމަޑުކަމާއި، ބަލިމަޑުކަން އިތުރުވަމުންދާ މިންވަރު ދަނީ އަތުފަތު ނުޖެހި ހަމަރިޔަލުގައި ވައި އަޅުވާފައި ފައްސިއަށް ބާރަށް ހަމަ ކުރި އަށެވެ.\nސިވިލް ސާވަންޓުން ލިޔެގެން ގެންދާ ސިޓީއެއް ކިޔަން އެނގޭ ކައުންސިލަރުން ތިބިކަން ނުވަތަ ނޫންކަން އެނގޭނީ ވެސް އެވެރިން އޮފީސްތަކަށް ނުކުންނެވިނަމަ ނަމަ ނޫންތޯ އެވެ. ނުކުންނެވުމަށް ވުރެ ނުނިކުންނެވުން އެވެރިންނަށް މާރަނގަޅެވެ. ނުކުންނަވައިފިނަމަ ރައްޔިތުންނަށް އެވެރިންގެ ބުރަދަން އެނގިދާނެ ނޫންތޯ އެވެ. ނުބީހެންޏާ ކަނޑާ ހަމަ އެވެ. (ނުނިމޭ)\n21 ޖުލައި 2014މ.


SunOnline: Athletico ge nidhi araamen nuvi, Real'un fahathugai vihdhaafa!\nއެތުލެޓިކޯގެ ނިދި އަރާމެއް ނުވި، ރެއާލުން ފަހަތުގައި ވިއްދާފައި!\nޢަބްދުﷲ އައިމަން 02 May 2021, 10:12\nރެއާލްމެޑްރިޑްގެ ކުޅުންތެރިން ގޯލު ޖެހުމަށްފަހު އުފާފާޅު ކުރަނީ --- ފޮޓޯ//ލައިވްސްކޯ\nސްޕެނިޝް ލީގުގައި ރޭ ކުޅުނު މެޗުތަކުން އެތުލެޓިކޯ މެޑްރިޑާއި، ރެއާލް މެޑްރިޑް ކުޅުނު މެޗުތަކުން މޮޅުވެ، އެއްވަނައިގެ ވާދަވެރިކަން އިންތިހާއަށް ބޮޑުވެއްޖެ އެވެ.\nސީޒަނުގެ ފަހު އަތަށް އަޅާލި އިރު، އެއްވަނައިގެ ވާދަވެރިންގެ ގޮތުގައި ހަތަރު ޓީމެއްގެ ގަދަހިފުމެއްގައި އޮތް އިރު، މިވަގުތު އެއްވަނައިގައި އޮތް ތުލެޓިކޯ މެޑްރިޑުން ރަށުންބޭރުގައި 1-0 އިން އެލްޗޭ ވަނީ ބަލިކޮށްފަ އެވެ. އެ މެޗު ނިމުނުތާ މާގިނަ އިރުތަކެއްނުވަނީ ދެވަނައިގައި އޮތް ރެއާލް މެޑްރިޑުން އޮސަސޫނާގެ މައްޗަށް ކުރި ހޯދީ 2-0 ގެ ނަތީޖާއަކުންނެވެ.\nއެ މެޗުގެތަކުގެ ނަތީޖާއާ އެކު އެތުލެޓިކޯ އެއް ވަނައިގައި ދެ ޕޮއިންޓުގެ ލީޑަކާ އެކު އޮތީ 34 މެޗުން 76 ޕޮއިންޓާ އެކު އެވެ. ރެއާލް ދެ ވަނައިގައި އޮތީ 34 މެޗުން 74 ޕޮއިންޓާ އެކު އެވެ. ތިން ވަަނައިގައި ބާސެލޯނާ އޮތީ 33 މެޗުން 71 ޕޮއިންޓް ހޯދައިގެންނެވެ. ހަތަރެއްގައި އޮތް ސެވިއްޔާ އަށް ވަނީ 33 މެޗުން 70 ޕޮއިންޓް ލިބިފަ އެވެ.\nއެތުލެޓިކޯއިން ހަނި މޮޅެއް ހޯދި ރޭގެ މެޗުގައި މެޗުގެ 23 ވަނަ މިނެޓުގައި މާކޮސް ޔޮރެންޓޭ ވަނީ ލަނޑެއް ޖަހައި، އެތުލެޓިކޯއަށް ލީޑު ނަގައިދީފަ އެވެ. އެއަށް ފަހު ދެ ޓީމުގެ ފަރާތުން ވެސް ހަމަހަމަ ކުޅުމެއް ފެނިގެންދިޔަ އިރު، އެތުލެޓިކޯއަށް ދެން އޮތީ ލީގު ރޭހުގެ އެންމެ މުހިއްމު މެޗެވެ. އެ މެޗުގައި އެ ޓީމުން ވާދަކުރާނީ ތިންވަނާގައި އޮތް ބާސެލޯނާއާ ދެކޮޅަށެވެ.\nއަނެއްކޮޅުން ރޭ ރެއާލުން ކުޅުނު މެޗުގައި އެ ޓީމުން ގޯލުތަށް ޖެހީ މެޗު ނިމެންދަނިކޮށެވެ. މެޗުގެ 76 ވަނަ މިނިޓްގައި އިސްކޯ ނެގި ކޯނަރަކުން ރެއާލަށް ލީޑުނަގައިދިނީ ފަހަކަށް އައިސް ރެއާލް ފަހަތުގައި މޮޅު ކުޅުމެއް ދައްކަމުން އަންނަ ބްރެޒިލްގެ ޑިފެންޑަރު އެޑާ މިލިޓާއޯ އެވެ. އޭގެ ހަތަރު މިނިޓް ފަހުން ކަރިމް ބެންޒެމާ ދިން ބޯޅައަކުން ކަސެމީރޯ ވަނީ ރެއާލަށް ދެ ވަނަ ގޯލެއް ޖަހައިދީފަ އެވެ.


މާޒީ (ހަތަރުވަނަބައި) – Esfiya – Dhivehi Vaahaka Site\n- by InaaSh - 21- April 12, 2019\nޝާޔަންގެ ލޮލުން ކަރުނަ އަންނަންފެށީ އެއްވެސް އިހްތިޔާރަކާނުލައެވެ. ދާދި ދެންމެ ޝާޔަންގެ މަންމަ އާއި ބައްޕަ ދެއްކި ހުރިހާ ވާހަކަ އެއްވެސް ޝާޔަންއަށް އަޑުއިވުނެވެ. ޝާޔަން އެންމެބޮޑަށް ދެރަވަނީ މަންމަ އާއި ބައްޕަ ޝާޔަން އާއިމެދު ވިސްނާ ހާސްވާވަރު އިނގޭތީއެވެ. ޝާޔަން ކިތައްމެދެރަވިއަސް ވެސް މަންމަމެން ކުރިމަތީގައި ބޭރުފުށުން އެކަން ނުދައްކާވޭތޯ ބަލަނީ އިތުރަށް މަންމަމެން ދެރަކުރަން ބޭނުންނުވާތީއެވެ. ނަމަވެސް ޝާޔަންއެކަނި ވާގަޑިތަކުގައި އަމިއްލަ ހާލަތާއި މަންމަމެންނާއި ދޭތެރޭގައި ވިސްނާލާ ކޮންމެފަހަރަކު ލޮލުންކަރުނަ ހިލެއެވެ. ޝާޔަންއަށް ނިދުނީ އެހެން އެކި ހިޔާލުތަކުގައި ވިސްނަން އޮއްވައެވެ.\nނިދޭތޯމަސައްކަތް ކުރަމުން ދިޔަ ނައިލްގެ ހިތުގައި ރަސްކަން ކުރަމުންދިޔައި މިއަދު ނައިލްއާއި ދިމާވި އަންހެންކުއްޖާއެވެ.\n”އަނެއްކާ އަހަންނަށް ލޯބިވެވުނީބާ؟….އެކަމް އެންމެ ދެފަހަރަކު ދިމާވެގެން ލޯބިވެވިދާނެތަ؟…ނޫން އިޓްސް ނޮޓް ލަވް….މޭބީ އައި ލައިކް ހާރ.. ނޭންގެ މިވާގޮތެއް ބުނެދޭކަށްވެސް….އެއަންހެން ކުއްޖާ ދެކިލާހިތުން ކެއްމަދުވެފަ މިހުރެވެނީ ކީއްވެބާ؟..”\nނައިލްގެ ހިތަށް އެތަށްސުވާލެއްއަރާ ފައިބަމުން ދިޔައެވެ. ނަމަވެސް އޭގެ ޖަވާބެއް ހުދު ނައިލްއަށްވެސް ނޭންގެއެވެ. ނައިލްއަށް ނިދުނީ އެހެންއެތަށް އިރެއްވަންދެން ވިސްނަން އޮތުމަށްފަހުގައެވެ. ނާއިރާ ގެ ހާލަތުވެސް ހުރީ ނައިލްގެ ހާލަތު ހުރިގޮތާއި ހަމަ ދާދި އެއްގޮތަށެވެ. ނާއިރާއަށްވެސް ވިސްނެމުންދިޔައީ މިއަދު ދިމާވި ޒުވާނާއާއިމެދުގައެވެ. ޝާއިންގެވެސް ހާލަކީވެސް ހަމަމިއެވެ.\nއާދުވަހަކަށްއިރު އެރިއިރުގައި ނައިލް ހުރީ އަތިރިމަތީގައި އިރުއަރާ މަންޒަރު ބަލާށެވެ. އެތަށް ދުވަހެއްފަހުން އިރުއަރާ މަންޒަރު ހަމަލޮލަށް ބަލާލަން ލިބުމުން ނައިލް ހުރީ ވަރަށް ހިތްހަމަ ޖެހިފައެވެ. އިރުއެރި އިރުގައި އުޑުމަށްޗަށް އަރާ ފައިބަމުން ދިޔަކުލަތަށް ވަރަށްވެސް ރީއްޗެވެ. އިރުއަރާމަންޒަރު ބަލަން ރާޅުޖަހާފަށުގައި ހުރި ނައިލް ގެއަށްދިއުމަށްޓަކައި އެބުރިލިއިރުގައި ފެނުނު މަންޒަރަކުން ނައިލް ހުރީ ބުނާނެއެއްޗެއްވެސް ނޭންގިފައެވެ. ނައިލްއަށް ހިނިތުންވެލެވުނީ ބޭއިހްތިޔާރުގައެވެ. އަތިރިމަތީގައި ހުރި ޖޯލިފަތީގައި އެއިނީ އީއްޔަ ވެސް ނައިލްއަށް ފެނުނު އަންހެންކުއްޖާއެވެ. އެއަންހެންކުއްޖާގެ ނަން ހޯދަންބޭނުން ވެފައި ހުރި ނައިލް އަށްވީ މީ ރަނުގެ ފުރުސަތަކަށެވެ. ނައިލް މަޑުމަޑުންގޮސް މަޑުކޮއްލީ އެއަންހެންކުއްޖާ އިން ޖޯލިފަތި ކައިރީގައެވެ.\n”އޯކޭތަ އަހަރެން މިތާ އިށީނަސް…”\nނައިލް ފުރަތަމަ ހުއްދައަކަށް އެދުނީ އެއަންހެންކުއްޖާ ހިތްހަމަނުޖެހުދާނެތީއެވެ.\nއެއަންހެންކުއްޖާ ހީލަމުން ޖަވާބުދިނީ ކުރިންވެސްބަލަން އިން ދިމާއަށްނަޒަރު ހުއްޓާލައިގެން އިދެއެވެ.\n”ހޭ ވަންސް އެގެއިން އަމް ސޮރީ ފޯ ޔަސްޓަރޑޭ އިނގޭ…..މިހާރު ބޯ އޯކޭތަ؟…އީއްޔަގަ އަހަރެން އަތުން ޖެހުނުފަހުން އަހަރެން ހުރީ ހާލު ބަލާލަންވެސް ބޭނުންވެފަ…..އެކަމް ނަމެއްވެސް ނޭންގޭ ވީއްޔަ ކިހިނެއް ހާލު ބަލަން ހަދާނީވެސް ދޯ……އެހެންނޫނަސް އަދި އަހަރެން މިރަށަށް މިއައީ ވެސް އީއްޔަގަ…..ބައިދަ ވޭ އަމް ނައިލް އިނގޭ…”\nނައިލް ބޭނުންވީ އެކުއްޖާގެ ނަން ހޯދާލައި އެކުއްޖާއާއި ވާހަކަ ދައްކާލާށެވެ.\n” ނައު އޯކޭ… އެހެން ނޫނަސް އެއީ އެވަރުގެ ކަމެއްނޫނޭ…. އަހަންނަން ކިޔަނީ ޝާޔަން….އެހެންތަ ތީ އަދި މިރަށަށް އާކުއްޖެއް ދޯ…..ޗުއްޓީއަކަށްތަ ތި އައީ؟…”\n”ޝާޔަން…” ނައިލް ޝާޔަންގެ ނަން ހިތުންކިޔާލިއެވެ.\n”ހެހެހެ ނޫން ޗުއްޓީއަކަށް ނޫން މިކޮޅަށް އެއްކޮއް ބަދަލުވީ މި…..އާފްޓާ އެބައިޓް ޓުވެލްވް ޔާރސް…ބައްޕަ އާއި މަންމަ ވެސް އެއީ މިރަށުދެމީހުން…..ޑޭޑް ބޭނުންވީ މިކޮޅަށް އެއްކޮށް ބަދަލުވާން އެހެންވެ އެއްކޮއްބަދަލުވީ މި….”\nނައިލް އިނީ ޝާޔަންއާއި ވާހަކަ ދައްކާލާނެ ފުރުސަތެއް ލިބުމުން ވަރަށް އުފާވެ ހިތްހަމަ ޖެހިފައެވެ.\n”އަސްލުވެސްތަ؟…ދެން މިރަށް ކިހިނެއްވަނީ…ކަމުދޭތަ؟…ތިހާގިނަ ދުވަސް ކޮއްފަ އައި އިރުގައި މިރަށް ވަރަށް ޗޭންޖް ވެފަ ދޯ މި އޮތީ؟….”\n”ހޫމް….ވަރަށް ހެޕީ ޑޭޑް މިކޮޅަށް އެއްކޮއް ޗޭންޖްވީމަ…އައި ލަވް ދީސް ބިއުޓިފުލް ވައިޓް ބީޗް އެން ބްލޫ ސީ…އެކޮޅުގަ އުޅުނު އިރުގައި މިރީތިކަން އަބަދު ލޮލަށް ފެންނާކަށް ނޯވޭ…”\nނައިލްއަށް އެހެންއިންއިރު ވަގުތު ދިޔަ ގޮތެއްވެސް ނޭންގުނެވެ. ނައިލް ގެއަށް އައީ ވަރަށްވެސް ހިތްހަމަ ޖެހިފައިހުރެއެވެ. ޝާޔަންއާއި އެކީގައި ހޭދަކޮއްލެވުނު ވަގުތު ކޮޅު ނައިލްއަށް ވަރަށް ހާއްސަ ވިއެވެ.\n”ދަރިފުޅާ މިއޮއް ހެދުނާ ހާދަ ހެވިފަ ކޮންތާކުން ތި އަންނަނީ؟…”\nގެއަށް ވަދެގެން އައި ނައިލްފެނިފައި އަނިލް އަހައިލިއެވެ.\n”މިއައީ މިދިމާ އަތިރިމަތިން…..ކޮބާ އަދި މިގޭ ކުޑަ ބޭބީ ނުހޭލަނީ ތަ؟…”\nނައިލް އާދައިގެ މަތިން ނާއިރާއާއި ދިމާ ކޮއްލިއެވެ.\n”ހޫމް އަދި ނުހޭލާ…. ދަރިފުޅު އާދޭ ސައިބޯން….”\nނައިލްގެ އަޑު އިވިގެން ނިކުތް ނިޝާ ބުންޔެވެ. އެހެންކަމުން ނައިލް ފުރަތަމަވެސް ގޮސް ވަނީ ކާގެއަށެވެ. ކާންހުރީ ނައިލްއަށް އެންމެމީރު ވައްތަރުގެ މަސްހުނި މޮޑެފައެވެ. ލަންޑަނުގައި އުޅުނުއިރުގައި ނައިލްއަށް ވަރަށް ވެސް މަދުން ނޫނީ މިކަހަލަގެ އެއްޗެއްކާކަށް ނުލިބެއެވެ. އެހެންކަމުން ނައިލް އިނީ ވަރަށްއުފާވެފައެވެ.\n”ދަރިފުޅާ މާދަން ރިޔާމެން އަންނާނެ އިނގޭ މިގެއަށް ހަވީރުގެ ސަޔަކަށް…..ބައްޕަ އޮއްނާނެ މިހާރު ރިޔާއަށް ދައުވަތުދީފަ….ދަރިފުޅު ވާނެ ރިޔާގެ ކުދިންނާ ފުރެންޑް ވާން…ރިޔާ ބުނި ހުރިހާ ކުދިން ގޮވާގެނޯ އަންނާނީ….ނާއިރާ ގާތުގައިވެސް ބުނާތި މާދަން އެގަނޑީގަ ގޭގަ މަޑުކުރަން…”\nނައިލް ސައިބޮއި ނިންމާލުމަށްފަހު ގޮސް ނާއިރާ ނިދަން އޮއްވާ ހޭލައްވައި ރުޅިއަރުވައި ލުމަށްފަހު ގެއިންނިކުތީ ކުޑަކޮށް ރަށުތެރޭގައި ހިނގާލުމަށްޓަކައެވެ. އަދި ނައިލް ރަށަށް އައިތާ މީ ދެވަނަ ދުވަސް ކަމުން ޝާޔަން ފިޔަވައި ނައިލްގެ އެއްވެސް ރަހްމަތްތެރިއަކު އަދިނެތެވެ. އަދި ނައިލްއަށް އެރަށުގައި ހިނގާކަށްވެސް ނޭންގެއެވެ. ނަމަވެސް މަންމަމެނަށް ވެސް އިނގިނުލާ ނައިލް ނިކުތީ މަންމަ ހުއްދަނުދީފާނެތީއެވެ. ނައިލް ފޯނުން ފޮޓޯނަގަމުން ރަށުތެރޭގައި ހިނގަމުން ދިޔަ އިރުގައި އެތަށްބައެއްގެ ނަޒަރު ހުއްޓިފައި ހުރީ ނައިލްއަށެވެ. ނަމަވެސް ނައިލް މިކަމަކަށް މާ ބޮޑު ސަމާލުކަމެއްނުދީ ހިނގަމުން ދިޔައިރުގައި މިހުރެވުނީ ގެއާއި މާކަދުރުކަމެއް ނައިލް އަކަށްނޭންގެއެވެ. ނައިލް ގެއަށްދިއުމަށްޓަކާ މިސްރާބު ބަދަލުކޮއްލި ނަމަވެސް ނައިލްއަކަށް ގެއަށްދާކަށެއް ނޭންގުނެވެ. ނައިލް ވަރަށްބެލި ނަމަވެސް ގެ އިންނަމަގެއް ނައިލްއަކަށް ނޭންގުނެވެ. ނައިލް ބައްޕައަށް ގުޅިއިރުގައި ފޯނުއޮތީ ނިއްވާލައިފާކަމުން ނައިލް މަންމައަށް ގުޅާލިއިރުގައި މަންމަ ވެސް ފޯނެއް ނުނަގައެވެ. އެހެންކަމުން ނައިލް ގުޅާނެ އެހެން މީހެއް ނުވިސްނުނެވެ. ރިޔާޒު ނަންބަރެއްވެސް ނައިލް އަތަކު ނެތެވެ. އެހެންކަމުން ނައިލް ނިންމީ މީހެއްގާތުގައި އަހާލައިގެން ގެއަށް ދިއުމަށެވެ. އެހެންކަމުން އެތާހުރި ޖޯލިފައްޗެއްގައި ތިބި ޒުވާން ފުރައިގެ ފިރިހެންކުދިން ތަކެއްގެ ކައިރިއަށް ނައިލް މިސްރާބުޖެހިއެވެ.\nނައިލްގެ އަޑު އިވުމުން ޖޯލިފަތީގައި ތިބި އެންމެންކަހަލަގެ ގޮތަކަށް ނައިލްއާއި ދިމާއަށް ބަލާލިއިރުގައި އެންމެންގެ މޫނުމަތިންވެސް ފެންނަނީ ހައިރާންކަމެވެ.\n”ބުނެލަދީފާނަންތަ ”ފެހިވިނަ” ގެއަށް ދެވޭނެ ގޮތެއް…”\nނައިލް އެންމެނަށް ބަލާލަމުން ސުވާލުކޮއްލުމުން އެމީހުންގެ މޫނުމަތީގައި ވީ ހައިރާންކަން ވީ އިތުރެވެ. ނައިލް މިކަމާ މާ ބޮޑަށް އަޅާނުލާ އަނެއްކާވެސް ނައިލް ކުރި ސުވާލު ތަކުރާރުކޮއްލިއެވެ.\n”އެގެއާ ތަންކޮޅެއް ދުރު ހިސާބެއްގައި މިހާރު ތިހުރެވެނީ…ކިޔާދިނީމަ ދާން އިނގޭނެތަ؟..”\nނައިލް ކުރިސުވާލަށް ޖަވާބުދެމުން އެތަނުން އެއްޒުވާނަކު ޖޯލިންތެދުވިއެވެ. ” ޔޫގޮޓްބި ކިޑިންމީ…” އެޒުވާނާ ފެނުމުން ނައިލްއަށް ބޭއިހްތިޔާރުގައި ބުނެލެވުނެވެ. އެޒުވާނާވެސް ނައިލް އާއި ދިމާލަށް ރަނގަޅަށް ބަލާލިއެވެ. މީ އީއްޔަގަ ދިމާވި ރީތިއަންހެން ކުއްޖާއާއި އެކުގައި ހުރި ފިރިހެން ކުއްޖާކަން ޝާއިންއަށް ވަގުތުން އިނގިއްޖެއެވެ. ނައިލްއަށް ވެސް ޝާއިން ފާހަގަ ކުރަން މާ އުނދަގޫކަމަކަށް ނުވިއެވެ.\nނައިލް ބުނި އެއްޗެއް ސާފު ނުވުމުން ޝާއިން އަހައިލިއެވެ.\n”ނަތިން…….އަމް ސޯ ސޮރީ ފޯ ވޭސްޓިން ޔުއާ ޓައިމް…… އެގެ އިންނަތަން ކިޔާލަދީފާނަންތަ؟…”\nނައިލް އަނެއްކާވެސް ގެ ހުންނަތަން އަހައިލިއެވެ.\n”ކިޔާދިނަސް ނޭންގިދާނެ ކަންނޭންގެ ދާން…..އާދެ އަހަރެން އެގެއަށް ގެންގޮސް ދީފާނަން…”\nއެތާގައި ހުރި ވޭވް ސައިކަލަކަށް އަރަމުން ޝާއިން ނައިލް ގާތުގައި ބުންޔެވެ. ނައިލް އާން އޯކޭ އޭ ބުނަމުން ގޮސް ޝާއިންގެ ސައިކަލުގެ ފަހަތަށްއަރާ އިށީނެވެ. ނައިލް އެރުމުން ޝާއިން ސައިކަލު ދުއްވާލީ ފެހިވިނަގެއަށް ދިއުމަށްޓަކައެވެ.\nނައިލްވެސް ނައިލްގެ ނަންބުނެލައިދިނެވެ. ނައިލްއާއި ޝާއިންގެ މިޖާޒުއެއްގޮތް ކަމުން ރަހްމަތްތެރިވާކަށް މާގިނަ އިރުތަކެއް ނުނެގިއެވެ. ދެމީހުންއެކި ވާހަކަ ދައްކަމުން ދިޔައީ ދުވަސްވީ ދެ އެކުވެރިން ފަދައިންނެވެ. ގެއާއި ހަމައަށް ފޯރި އިރުގައި ވެސް ދެމީހުން ތިބީ ވާަހަކައިގައި ޖެހިފައެވެ.\n”ހޭ ބައިދަވޭ އަހަރެން ސަލާން ގޮވާލީމަ ކީއްވެތަ ތިމީހުން ވައްތަރަކަށް ބަލަން ތިބީ…”\nނައިލް ސައިކަލުން ފައިބަމުން އަހައިލީ ކުރިންވެސް ކުރަން ބޭނުންވެފަ ހުރި ސުވާލެކެވެ.\n”ހެހެހެ…. ފާޑަކަށް ނުބެލުނިއްޔާ ދެރައެއްނު…ނައިލް ހީވަނީ ބޭރުކުއްޖެއްހެން ވީއްޔަ……ދެން އެހާ ރީތިކޮށް ސަލާމް ގޮވާލާފަ ދިވެހިން ވާހަކަ ދައްކަން ފެށީމަ ހައިރާން ވާނެއެއްނު…….އަހަރެންވެސް އިނީ ހައިރާންވެފަ…ހެހެހެ…”\n”ހެހެހެ…އަސްލުވެސްތަ؟…ތީ މަޖާ ކަމެއް އިނގޭ…ހެހެހެ…މައި މަމް އެން ޑޭޑް ވެސް އެއި މިރަށުދެމީހުން…..އަމް އަ މޯލްޑިވިއަން…އެނީވޭސް އާދޭ އެތެރެއަށް ވަދެލާފަ ދާން..”\nނައިލްއަށް އެމީހުން އެހެން ހިތަށްއެރިކަން އިނގުމުން މަޖާވިއެވެ.\n”މިގޭގަތަ ނައިލް އުޅެނީ؟……”\n”ހެހެ އަނެއްކާ މިހާރު ކިހިނެއްވީ؟…ޔެސް މީ ޑޭޑްގެ ގެ…ސޯ މަގޭވެސްގެ…ކިހިނެއްވީ؟..”\n”ހެހެހެ…ވަޓްއަ ކޮއިންސްސިޑެންސް…..ނައިލްއަށް އިނގޭތަ އުއާޑޭޑް އެންމައި ޑޭޑްއެއީ ބެސްޓްފްރެންޑްސް އިންކަން…”\nޝާއިންނިކަން ހެވިފައި އިނދެ ބުނެލީ ނައިލްއަށް އަދި އިނގިފައިނުވާ ވާހަކައެކެވެ.\n”ސީރިސްކޮން ތަ؟…ދެޓްސް އޯސަމް…ދެއާރ ފްރެންޑްސް އެން ނައު ވީއާރ ފްރެންޑްސް…”\nނައިލްވެސް ހީލަމުން ބުނެލީ ނިކަންއުފާ ވެފައި ހުރެއެވެ.\n”ދެން އެހެންވީމަ މިފަހަރު އާދޭ ގެއަށް ވަދެލާފަ ޑޭޑްއާ މީޓްކޮށްލާފަ ދާން…”\nނައިލްގެ އެދުމަށް ޝާއިން ނައިލްގެ ފަހަތުންކަހަލަގެ ގޮތަކަށް ފެހިވިނަ ގެއަށް ވަންނަން ހިނގާގަތެވެ. ގެއަށް ވަންނަންދިޔަ ނައިލްއަށް ނާއިރާ ނައިލްގެ އިންތިޒާރުގައި ގޭގެ ދޮރާށިގާތުގައި ފިލާ ހުރިކަމެއް ނޭންގެއެވެ. ނާއިރާހުރީ ނައިލްއަށް ލަޑެއްދޭންވެގެން ނިކަން ރަނގަޅަށް ތައްޔާރުވެގެނެވެ. ގޭގެދޮރާށި ހުޅުވާލައިފައި ވަތް ޝާއިން އާއި ނައިލް ދިޔައީ ސިއްސައިގެންނެވެ.\nSo here is the fourth part… hope you guys would love it… 😊\nMe first dhw. .kiyaafa comment eh kohlaanan ingey\nKiyala kiyaala 😊\nMi part wes v nice… 😊\nNaill and shaayan ❤\nVahaka reethi parts thah thankolheh kury ekm… 😊\nParts thah kury dho… ehenwe knme dhuwahaku part eh up kohdheweytho balany mi… anw jazakillah khairan 😊\nNaillmen sihsaigen mi dhiya ee keeve baa??? 🤔 hehe anw story hama awsome 😊\n💜💜😁 Hii naill\nCherry ^_^ says:\nStory vvv salhi 💖💖💖prt thah dhigukohlevey tho balahche ❤❤❤\nAlhe..mi part vec v v reethi…It’s just amazing darla..avahah up kohdhehchey ingey😘\nKoba next part kiyahithun meenee mihaaru kehmaduvefaa\nIt is uploaded 😊\nMiadhu up nukuranytha. Mee vaavaru pis pis\nKohfa ihnaane… sorry for making you wait… 😊\nkeeve pis pis thi thalhany sometimes u have to wait to get the best things….allah vany kehtherin naa eku\nE ee thedhekey… jazakillah khairan strange girl… 😊😊


Japan aa eku Raajjeyge gulhun varugadhakurumah mashvara fashaifi\nޖަޕާނާއި ރާއްޖޭގެ ގުޅުން ވަރުގަދަ ކުރަން މަޝްވަރާ ފަށައިފި\nޖަޕާނުގެ ފޮރިން މިނިސްޓަރު ޓަކޯ ކޯނޯ އާއި ރާއްޖޭގެ ފޮރިން މިނިސްޓަރު މުހައްމަދު އާސިމް -- އަހުމަދު ޒަހާ | އަވަސް\nޖަޕާނާއި ރާއްޖެއާ ދެމެދު އޮތް ގުޅުން ވަރުގަދަކޮށް ގުޅުން އިތުރަށް ބަދިކޮށް ދަމަހައްޓަން މަސައްކަތް ކުރުމަށް ޖަޕާނާއެކު މަޝްވަރާ ފަށައިފި އެވެ. މަޝްވަރާތަކުގައި ބައިވެރިވަޑައިގަންނަވަނީ މިހާރު ރާއްޖެއަށް ވަޑައިގެން އުޅުއްވާ ޖަޕާނުގެ ފޮރިން މިނިސްޓަރު ޓަރޯ ކޯނޯ އާއި ރާއްޖޭގެ ފޮރިން މިނިސްޓަރު ޑރ. މުހައްމަދު އާސިމެވެ.\nޓަރޯ ކޯނޯ އަކީ މި ފަހުގެ ތާރީހެއްގައި ރާއްޖެއަށް ވަޑައިގެންނެވި ޖަޕާނުގެ ފުރަތަމަ ފޮރިން މިނިސްޓަރެވެ.\nމިއަދު ފޮރިން މިނިސްޓްރީގައި ދެ މިނިސްޓަރުން ބައްދަލު ކުރައްވައި ބޭއްވި ރަސްމިއްޔާތުގައި ޓަރޯ ވަނީ ރާއްޖެއަށް ވަޑައިގެންނެވުނީތީ އުފާ ކުރައްވާ ކަމަށް ވިދާޅުވެފައެވެ. ހާއްސަކޮށް ދެ ގައުމުގެ ގުޅުމަށް 50 އަހަރު ފުރުމުގެ އުފާ ފާޅުކުރަމުންދާ ދަނޑިވަޅެއްގައި ވަޑައިގެންނެވުމުން އުފާފުޅު ކުރައްވާކަމަށާއި ދެގައުމުގެ ގުޅުން ކުރިއަށް އޮތްތަނުގައި އިތުރަށް ވަރުގަދަ ވެގެންދާނެ ކަމަށް އުންމީދުކުރައްވާ ކަމަށް ވިދާޅުވި އެވެ.\n"ރާއްޖެ ދެކިލުމަކީ އަބަދުވެސް ކުރެއްވި އުންމީދެއް. ދެ ގައުމުގެ ގުޅުމަށް 50 އަހަރު ފުރުމުގެ އުފާވެރި ވަގުތުގައި ރާއްޖެއަށް އާދެވުމުން މިހުރީ ވަރަށް އުފާވެފައި،" މިނިސްޓަރު ވިދާޅުވި އެވެ.\nޓަރޯއަށް މަރުހަބާ ވިދާޅުވެ މިނިސްޓަރު އާސިމް ވިދާޅުވީ، މިއަހަރުގެ ފުރަތަމަ ފޮރިން ޑެލިގޭޝަނެއްގެ ގޮތުގައި ޓަރޯ ވަޑައިގެންނެވުމުން އުފާފުޅުކުރައްވާ ކަމަށެވެ.\n"ޖަޕާނަށް މިއީ ވަރަށް ފިނި ދުވަސްކޮޅެއް. އަޅުގަނޑު ގަބޫލު ކުރާ ހިތް ވަނީ މިނިސްޓަރު ޓަރޯއަށް މި ދަތުރުފުޅަކީ ރާއްޖެ ފަދަ ހޫނު ގައުމެއްގައި އުފާވެރި ދުވަސްކޮޅަކަށް ވެގެންދާނެ ކަމަށް. ދުނިޔެއަށް މަޝްހޫރު ފަތުރުވެރިކަމުގެ އެންމެ ފުރިހަމަ ހިދުމަތްތައް ތަޖުރިބާ ކޮށްލުމުގެ އުފާވެރިކަން ލިބިވަޑައިގަންނަވާނެ ކަމަށް. ޖަޕާނަކީ ރާއްޖެއަށް އަބަދުވެސް ހެޔޮ އެދޭ ރަހުމަތްތެރިއެއް،" މިނިސްޓަރު ވިދާޅުވި އެވެ.\nއާސިމް ވަނީ ޖަޕާނު ސަރުކާރުގެ އެހީގެ ދަށުން މާލެއާއި ރާއްޖޭގެ އެހެން ރަށްރަށުގައި ކޮށްފައިވާ މުހިއްމު މަސައްކަތްތައް ފާހަގަކޮށް ޝުކުރު އަދާކުރައްވާފަ އެވެ.\nދެމިނިސްޓަރުންގެ ބައްދަލުކުރެއްވުމާއެކު ދެގައުމުގެ ގުޅުން ވަރުގަދަކުރުމަށް ޖަޕާނާއެކު ރާއްޖެއިން ކުރާ މަޝްވަރާތައް މިއަދު ވަނީ ފަށާފައެވެ.\nފޮރިން މިނިސްޓްރީ ޑރ. މުހައްމަދު އާސިމް ޖަޕާން\nރާއްޖޭގެ ސިއްހީ ދާއިރާއަށް ޖަޕާނުން 2.7 މިލިއަން ޑޮލަރު


FACE veterans cup ge champion kan Galaxy hoadhaifi | Fainu Online\nފޭސް ވެޓެރަންސް ކަޕްގެ ޗެމްޕިއަންކަން ގެލެކްސީ ހޯދައިފި\nއިބްރާހިމް ފަހީމް 1 ނޮވެމްބަރު 2020, އާދިއްތަ, 19:36\nފޭސް ވެޓެރަންސް ކަޕްގެ ޗެމްޕިއަންކަން ގެލެކްސީ ހޯދައިފިއެވެ.\nފައިނުގެ އުމުރުން 35 އަހަރުން މަތީގެ ފަރާތްތަކަށް ޚާއްޞަ ކޮަށްގެން މުޅިން އަލަށް ފެށި މުބާރާތުގެ ފައިނަލް މެޗްގައި ރޭ ވާދަކުރީ، ގެލެކްސީ އަދި ޑީވީޑީ ފޯސްއެވެ. މި މެޗް ގެލެކްސީން ކާމިޔާބު ކުރީ3ލަނޑު 1 ލަނޑުންނެވެ. މި މެޗްގެ މޭން އޮފްދަ މެޗަކަށް ހޮވިފައިވަނީ، ގެލެކްސީގެ މޫސާ ސަމަދެވެ.\nޓީމްތަކަށް އިނާމް ހަވާލު ކުރަނީ - ފޮޓޯ: ފޭސް\nމިމެޗަށްފަހު މުބާރާތުގެ ހުރިހާ ޓީމަކަށްވަނީ ޚާއްޞަ އިނާމެއް ދީފައެވެ. އަދި މުބާރާތުގައި ކުޅުނު އެންމެ އުމުރުން ދުވަސްވީ ކުޅުންތެރިޔާއަށްވެސް އަމިއްލަ ފަރާތަކުން ހުށަހެޅި އިނާމް ހަވާލު ކޮށްފައިވެއެވެ. މި މުބާރާތުގައި އެންމެ ދުވަސްވީ ކުޅުންތެރިޔަކަށް ކުޅުނީ، މޫސާ ޢަލީ މަނިކެވެ. މީގެ އިތުރުން، ރަށުގެ ކަނބަލުންގެ ފަރާތުން ހުރިހާ ޓީމަކަށްވަނީ ފައިސާގެ އިނާމެއް ދީފައެވެ.\nމުބާރާތް ނިންމުމުގެ ރަސްމިއްޔާތުގައި ފައިނަލްގައި ކުޅުނު ދެ ޓީމަށް ފައިސާގެ އިނާމާއި ޓްރޮފީ ހަވާލުކޮށްފައި ވެއެވެ.\nމި މުބާރާތަކީ ކުރީގެ ގިނަ ކުޅުންތެރިންތަކެއްގެ އެންމެ ރަންޒަމާނުގެ ހަނދާންތައް އާވެގެން ދިޔަ އުފާވެރި މަންޒަރުތަކެއް ފެނިގެންދިޔަ މުބާރާތެއްކަން ފާހަގަ ކޮށްލަމެވެ.\nއިތުރު ލިޔުންތައް ފޭސް ޖަމްޢިއްޔާ ރ. ފައިނު\nކުލަބް ޔަންގްސްޓަރސް އިން ފައިނު ޞިއްޙީ މަރުކަޒުގެ ވާރޑް އޭސީ ކޮށްދެނީ


350 meyzaaeku Carnival gai iyye Night Market fashaifi\n350 މޭޒާއެކު ކާނިވަލުގައި އިއްޔެ ނައިޓް މާކެޓު ފަށައިފި\nކާނިވަލުގައި އޮތް ނައިޓު މާކެޓު ތެރެއިން: ފޮޓޯ: ޕީއެސްއެމް\nމިއަހަރުގެ ނައިޓު މާކެޓު 350 މޭޒާއެކު އަލިމަސް ކާނިވަލުގައި ރޭ ފަށައިފި އެވެ. ކުރީގެ ނައިޓް މާކެޓުގައި 750 ބެހެއްޓި އެވެ.\nކާނިވާ ސަރަހައްދުގައި އިއްޔެ ހަވީރުން ފެށިގެން މިމަހު 15 އާ ހަަމަޔަށް ގެންދާ ނައިޓު މާކެޓު އިންތިޒާމްކޮށް ކުރިޔަށް ގެންދިޔުމަށް ވިޔަފާރިވެރިންގެ ޖަމިއްޔާއިން ހަވާލުކޮށްފައި ވަނީ މޯލްޑިވްސް މިއުޒިކް އެންޑް އާޓް ސެންޓާ (އެމްއެމްއޭސީ) އާއެވެ.\n"އަވަސް" އަށް މައުލޫމާތު ދެއްވަމުން އެތަނުގެ ޗެއާމަން އަލީ އަބްދުލްކަރީމް ވިދާޅުވީ ކުރިއާ ހިލާފަށް މިއަހަރު ނައިޓް މާކެޓު ކާނިވަލުގައި ބާއްވަން ޖެހުނީ ލޮނުޒިޔާރަތް ކޮޅުގައި ބްރިޖުގެ މަސައްކަތް ކުރިޔަށްދާތީ ކަމަށާއި އެގޮތުން ނައިޓް މާކެޓު ކުރިޔަށް ގެންދިޔުމަށް މިހާރު ކާނިވާ ބަނދުކޮށް އިއްޔެ ފަށައިފަވާ ކަމަށެވެ.\n"އަޅުގަނޑުމެން ގިނަ ބަޔަކަށް ފުރުސަތު ދޭން ބޭނުންވިޔަސް މަގުތައް ހަނިވުމުން އެންމެ ގިނަވެގެން ދެވެން އޮތީ 350." ކަރީމް ވިދާޅުވި އެވެ.\nއޭނާ ވިދާޅުވީ ކުރީ ފަހަރުތަކުގައި ބާއްވާ ނައިޓް މާކެޓާއި މިފަހަރު ތަފާތު ވާނެ ކަމަށާއި އެގޮތުން އެހެން ފަހަރުތަކަށް ވުރެއް މިފަހަރުގެ ނައިޓު މާކެޓުގައި ސެކުރިޓީ ވަރުގަދަ ވާނެ ކަމަށެވެ. އެތަނުގެ ސެކިއުރިޓީ ބެލެހެއްޓުމަށް ދިވެހި ސެކުއުރިޓީ ޕައިނީއާޒްއާ ހަވާލުކޮށްފައިވާ އިރު އެމީހުން ހުރިހާ ޒޯނުތަކުގައި ކެމެރާ އަޅައިގެން 24 ގަޑި އިރު ބަލަމުން ދާ ކަމަށެވެ. މީގެ އިތުރުން ކޮންމެ ވިޔަފާރިވެރިޔަކަށް 100،000 ރުފިޔާގެ އިންޝޫރަންސް ސްކީމެއްވެސް ތައާރަފްކޮށްފައިވާ ކަމަށް ކަރީމް ވިދާޅުވި އެވެ.\nނައިޓު މާކެޓު ހުޅުވިފައި ހުންނާނީ ހަވީރު 4:00 އަކުން 6:00 އަށް. އަދި ރޭގަނޑު 8:00 އަކުން 10:00 އަކަށެވެ.\nބޮޑު ޗުއްޓީ ނައިޓް މާކެޓް އަންނަ މަހު ރަސްފަންނުގައި\nލިކަމެކް ނައިޓް މާކެޓުގެ ސްޓޯލްތައް މިއަދު ދޫކުރަނީ\nނައިޓް މާކެޓް ބޭއްވޭ މުނާސަބާތަ ކަނޑައަޅައިފި


India in 200 Millionahvure gina meehunge haalathu badhalukohfi: Report\nއިންޑިއާއިން 200 މިލިއަށްނަށްވުރެ ގިނަ މީހުންގެ ހާލަތު ބަދަލުކޮށްފި: ރިޕޯޓް\nއިންޑިއާގެ ފަގީރުން އުޅެމުންދާ ސަރަހައްދެއް: އިންޑިއާގައި ފަގީރުންގެ އަދަދު މިހާރު ދަނީ ދަށްވަމުން\nދިހަ އަހަރު ތެރޭ އިންޑިއާއިން އެ ގައުމުގައި އުޅޭ 271 މިލިއަންވުރެ ގިނަ މީހުންގެ ފަގީރުކަން ނައްތާލާފައިވާ ކަމަށް އދ. އިން ބުނެފި އެވެ.\nއދ. އިން އާންމު ރިޕޯޓެއްގައިވާ ގޮތުން އިންޑިއަކީ މިހާރު އެންމެ ބާރު ސްޕީޑުގައި ފަގީރުކަން ނައްތާލުމަށް މަސައްކަތް ކުރާ ގައުމެވެ. ހިސާބުތަށް ބުނާގޮތުން އިންޑިއާގެ އާބާދީއަކީ 1.3 ބިލިއަން މީހުންނެވެ. އޭގެ ތެރެއިން 640 މިލިއަން މީހުން އުޅެމުންދަނީ ފަގީރުންގެ ގޮތުގަ އެވެ. އަދި 2006 ވަނަ އަހަރުން ފެށިގެން 2016 ވަނަ އަހަރުގެ ނިޔަލަށް އިންޑިއާއިން ވަނީ 271 މީހުން ފަގީރު ކަމުން އަރައިގަތުމަށް މަސައްކަތް ކޮށްފަ އެވެ.\nމިހާރު އިންޑިއާގައި ފަގީރުންގެ ގޮތުގައި އުޅެމުން ދާނީ 369 މިލިއަން މީހުންނެވެ. އިންޑިއާގެ ފަގީރުންގެ ތެރެއިން ގިނަ ބަޔަކީ ދަނޑުވެރިކަން ކުރަމުންދާ ފަރާތްތަކަށް ވާތީ ސަރުކާރުން ދަނީ ދަނޑުވެރިކަން ކުރި އެރުވުމަށް ގިނަ މަސައްކަތެއް ވެސް ކުރަމުންނެވެ. އެގޮތުން އިންޓަރެސްޓް ކުޑަ ލޯން ދަނޑުވެރިންނަށް ލިބިދޭނެ ގޮތް އިންޑިއާ ސަރުކާރުން ދަނީ ހަމަޖައްސަމުންނެވެ.\nފަގީރުންގެ ނިސްބަތް ކުޑަކުރާ ގައުމުތަކުގެ ތެރޭގައި ދެން ހިމެނިފައިވާ ގައުމުތަކަކީ. ޕެރޫ އާއި ބަންގްލަދޭހާއި ޑިމޮކްރެޓިކް ރިޕަބްލިކް އޮފް ކޮންގޯ އެވެ. ރިޕޯޓުގައި ވާގޮތުން ދުނިޔޭގެ އާބާދީގެ 7.53 ބިލިއަން މީހުންގެ ތެރެއިން އެއް ބިލިއަން މީހުންނަކީ ފަގީރުންގެ ގޮތުގައ އުޅޭ މީހުނެވެ.\nފަގީރުންގެ ތެރެއިން ހިމެނޭ 886 މިލިއަން މީހުންނަކީ މެދު ފަންތީގެ އާންމުދަނީ އެއް ލިބެމުންދާ ގައުމުތަކުގައި އުޅެމުންދާ މީހުންނެވެ. އަދި 440 މިލިއަން މީހުންނަކީ ދަށް މުސާރައެއް ލިބެމުންދާ ގައުމުތަކުގައި އުޅެމުންދާ މީހުން ކަމަށްވެސް އދ. ގެ ރިޕޯޓުގައި ވަނީ ބުނެފަ އެވެ.\nއދގެ ސަލާމަތީ މަޖިލީހުގެ ރައީސްކަމަށް އިންޑިއާ\nކަޝްމީރުގެ ކަންކަމާ ޕާކިސްތާނު ބެހިގެން ނުވާނެ: ރާހުލް


Budget ge aneh faraathun Saruvash ge vaahaka thah | Mihaaru\nވިޔަފާރި / ދައުލަތުގެ ބަޖެޓް 2022\nބަޖެޓުގެ އަނެއް ފަރާތުން ސަރުވަޝްގެ ވާހަކަތައް\nމިނިސްޓްރީތަކުން ހުށަހަޅާ ކަންކަން ކޮށައި މަށައިގެން ބަޖެޓްގެ އަދަދު ކުޑަކުރުމަކީ ވަރަށް ބުރަ ކަމެއް. މި އަހަރުގެ ބަޖެޓު 36.9 ބިލިއަނަށް އަރާއިރު އޮފީސްތަކުން ބޭނުންވާ ހުރިހާ ކަމެއް ހިމަނައިފި ނަމަ 70 ވަރަކަށް ބިލިއަން ރުފިޔާ އަށް އަރާނެ ކަމަށް ސަރުވަޝް ވިދާޅުވޭ.\n16 ނޮވެމްބަރ 2021 - 06:56\nމިހާރު މި ފެންނަ ބަޖެޓް ފޮތުން ބޮޑު ތަފާތެއް ފެނިދާނެ އެވެ. ބަޖެޓް ފޮތް މިހާރު މިއޮންނަނީ ކުރިއާ ހިލާފަށް، މައުލޫމާތު ވަރަށް މުއްސަނދިކޮށެވެ. އެއީ، ފިނޭންސް މިނިސްޓްރީގެ ބަޖެޓް ޑިޕާޓްމެންޓްގެ މުވައްޒަފުންގެ މަސައްކަތެވެ. އެކަމުގައި އެންމެ ބިޒީކޮށް މިހާރު އުޅުއްވަނީ، 15 މުވައްޒަފުންގެ ޓީމަކާ އެކު، މިނިސްޓްރީގެ ޗީފް ފައިނޭންޝަލް ބަޖެޓް އެގްޒެކެޓިވް، އަހުމަދު ސަރުވަޝް އާދަމް އެވެ.\nކޮންމެ އަހަރެއް ފެށުނީއްސުރެ، އަހަރުގެ ފަހުކޮޅާ ހަމައަށް ފިނޭންސް މިނިސްޓްރީގެ ބަޖެޓު ޑިޕާޓްމެންޓްގެ މަސައްކަތަކީ ދެން އަހަރެއްގެ ބަޖެޓް ތައްޔާރު ކުރުމުގެ މަސައްކަތެވެ. ކޮންމެ އަހަރެއް ފެށިގެން ނިމެނީ ހަމަ އެހެންނެވެ. އާންމުންނަށް މިފެންނަ، މައުލޫމާތުތަކާއި ހިސާބު ނަންބަރުތަކުން ފުރިފައި އޮންނަ ބަޖެޓު އެކުލަވައިލުމަކީ ފަސޭހަ މަސައްކަތް ނޫން ކަމަށް ސަރުވަޝް ވިދާޅުވި އެވެ.\n"އަހަރުގެ ވަރަށް ކުރީކޮޅު އަޅުގަނޑުމެން ފަށަން ފައިނޭންޝަލް ޕްރޮގްރާމް މޮޑެލްގެ މަސައްކަތް. މުޅި އިގްތިސާދާއި ފިސްކަލް އެކި ކަންކަން ދެނެގަތުމަށް ހަދާ މޮޑެލްއެއް މިއީ. މީގެ ބޭނުމަކީ ފިސްކަލް ސްޓްރެޓެޖީ ހަދަންވާއިރަށް އެއަށް ތައްޔާރުވުން،" އޭނާ ވިދާޅުވި އެވެ.\nބަޖެޓުގެ މަސައްކަތުގެ ތެރެއިން އޭޕްރީލް ހިސާބު ރާއްޖޭގެ އިގްތިސާދީ އަންދާޒާތަކާއި ބަޖެޓުގެ އަދަދުތަކުގެ އަންދާޒާއެއް ކެބިނެޓަށް ފޮނުވާނެ އެވެ. ކެބިނެޓްގެ މަޝްވަރާއާ އެކު ޖުލައި މަހު މަޖިލީހަށް އެކަމުގެ ލިޔެކިޔުންތައް ހުށަހަޅާނެ އެވެ. ބަޖެޓު އެކުލަވާލުމުގެ މަރުހަލާތައް ކިޔައިދެއްވަމުން ސަރުވަޝް ވިދާޅުވީ ބަޖެޓަށް ހުށަހަޅަން ބޭނުންވާ އާ ކަންކަން ކަނޑައެޅުމަށް އަހަރުގެ ޖޫން މަހާ ހަމައަށް ފުރުސަތު އޮންނާނެ ކަމަށެވެ.\nސަރުވަޝް ފައިލެއްގައި ހުރި މައުލޫމާތު ބައްލަވަނީ: ބަޖެޓް އެކުލަވާލުމުގެ މަސައްކަތް ފަށާނީ ކޮންމެ އަހަރެއްގެ އޮގަސްޓް ހިސާބުގައި -- ފޮޓޯ: ނިޝާން އަލީ/ މިހާރު\n"ނިއު ޕޮލިސީ އިނީޝިއޭޓިވްތައް ހުށަހެޅުމުން އެއާ ގުޅޭ މަސައްކަތްތައް ކުރިއަށްދާނެ ސެޕްޓެމްބަރު މަހާ ހަމައަށް. އެ މަސައްކަތްތައް ކުރިއަށްދާނީ މިނިސްޓްރީ އާއި ރައީސް އޮފީހާ ގުޅިގެން. ސަރުކާރުގެ މައިގަނޑު، މުހިއްމު ކަންތައްތަކަކީ ކޮބައިކަން ދެނެގަންނާނެ،" އޭނާ ވިދާޅުވި އެވެ.\nމި މަސައްކަތްތައް ކުރިއަށްދާ އިރު ސަރުކާރުގެ އިދާރާތަކަށް ބޭސްލައިން ބަޖެޓު ހުށަހަޅަން އަންގައި، އެ މިިނސްޓްރީއަކުން އެ އަހަރުގެ ބަޖެޓުގައި ހިމަނަން ބޭނުންވާ ކަންކަން ވެސް ރޭވިގެންދާނެ އެވެ.\n"މުޅި އަހަރުގެ ތެރޭގައި ވެސް ބަޖެޓުގެ ކަންކަން ކުރާނެ. ކޮންމެވެސް މަސައްކަތެއް އަންނާނީ ކުރަމުން. މިއީ ރޭވިފައި އޮންނަ ކަމެއް. ވަކި ކަލަންޑަރަކަށް ވަކި ޝެޑިއުލްއަކަށް އެކި މަސައްކަތްތައް ކުރިއަށް ދާނީ،" މީރާގެ ވެސް ޗެއާމަން ކަން ކުރައްވާ ސަރުވަޝް ވިދާޅުވި އެވެ.\nމި ބުރަ މަސައްކަތް ކުރައްވަމުން ގެންދަވާއިރު ސަރުވަޝްގެ އަމާޒަކީ އިންޓަނޭޝަނަލް ސްޓޭންޑަޑަށް ފެތޭ ކަހަލަ ބަޖެޓެއް ރާއްޖޭގައި އެކުލަވައިލެވިގެން ދިއުމެވެ.\nސަރުވަޝް ބަޖެޓު ފޮތުގެ ބައެއް ހިސާބުތައް ބައްލަވާލައްވަނީ: އޭނާ އެންމެ ދެކެވަޑައިގަންނަވަން ބޭނުން ވަނީ ބަޖެޓް އިންޓަނޭޝަނަލް ސްޓޭންޑަޑަށް ގެނެވޭ ދުވަސް-- ފޮޓޯ: ނިޝާން އަލީ/ މިހާރު\n"އަޅުގަނޑު ބޭނުންވާ ބަޖެޓުގައި މިހާރު މި ފެންނަ ޕްރެޒެންޓޭޝަނެއް ނޫން ފެންނާނީ. ތަފާތު ވާނެ. ބައިނަލްއަގްވާމީ ސްޓޭންޑާޑްތަކާ އެކު ހުންނާނީ،" އޭނާ ވިދާޅުވި އެވެ.\nއޭނާ ވިދާޅުވީ ބައިނަލްއަގްވާމީ މިންގަނޑުތައް ބަޖެޓަށް މަޑުމަޑުން ފައްތަމުން އަންނަ ކަމަށެވެ. ބަޖެޓު އެކުވަލައިލުމުގައި ޕްރޮފިޓް އެންޑް ލޮސް އެކައުންޓާއި ބެލެންސް ޝީޓް ވެސް ފެންނާނެ ކަހަަލަ ބަޖެޓެއް ގެނައުމަށް އޭނާ އަންނަނީ މަސައްކަތް ކުރައްވަމުންނެވެ. އެކަމަކު އެކަހަލަ ބަޖެޓެއް ގެންނަން ދުވަސް ނަގާނެ ކަމަށް އޭނާ ވިދާޅުވި އެވެ.\nރަސްމީ ބަޖެޓު އެކުލަވައިލާނީ އޮގަސްޓުން ފެށިގެން\nބަޖެޓުގެ މަސައްކަތްތައް އެކި މަރުހަލާތަކުގެ ތެރެއިން ކޮށް، ވަކިވަކި އިދާރާތަކުން ފިނޭންސް މިިނިސްޓްރީ އަށް ބަޖެޓް ހުށަހެޅުމުން ބަޖެޓު އެއްކޮށްލުމުގެ މަސައްކަތް ކުރަން ފަށާނީ އޮގަސްޓް މަހުން ފެށިގެންނެވެ. އޮގަސްޓާއި ސެޕްޓެމްބަރު މަހަކީ ބަޖެޓް ޑިޕާޓްމެންޓަށް އެންމެ ބިޒީ ދެ މަހެވެ.\nބަޖެޓާ ގުޅޭ ގޮތުން ސަރުވަޝް އަށް ވެސް އެންމެ ގިނަ ފޯނު ކޯލުތައް އަންނާނީ މި ދުވަސްވަރު އެވެ. ކޮންމެވެސް ޕްރޮޖެކްޓެއް ހިމަނަން ބޭނުންވެގެން އެ ވާހަކަތައް ކިޔައިދޭން އެކި މިނިސްޓްރީތަކުން އޭނާ އަށް ގުޅަ އެވެ. އެހެން ނަމަވެސް، ރާއްޖޭގެ އިގްތިސާދާއި ލިބޭ އާމްދަނީ އަށް ބަލާއިރު، އެ އެދުންތަކަށް ނޫނެކޭ ވިދާޅުވާން ޖެހިވަޑައިގަންނަވާ ކިތަންމެ ފަހަރެއް ވެސް ކުރިމަތިވެ އެވެ.\nބަޖެޓް އެކުލަވާލުމުގެ އެންމެ ފަހު މަރުހަލާގައި ވަކިވަކިން ކޮންމެ ކަމަކަށް ކުރާ ހަރަދުތައް އެ މިނިސްޓްރީން ދެނެގަންނާނެ އެވެ.\n"ބަޖެޓުގައި ޑޭޓާ މަސައްކަތް ކުރާނީ އެންމެ ލޯވަސްޓް ލެވެލް އިން ފެށިގެން. ކޮންމެ ބިޒްނަސް އޭރިއާއެއްގެ ޖީއެލްއެއްގެ ފަންކްޝަނަލް ކޯޑުން ފެށިގެން ބެލޭނެ. ކޮންމެ ނަންބަރެއް އަޅުގަނޑުމެން ބަލާނެ. ހުރިހާ ފަންޑެއް ވެސް ބަލާނެ،" އޭނާ ވިދާޅުވި އެވެ.\nމިނިސްޓްރީތަކުން ހުށަހަޅާ ބަޖެޓަށް އިތުރަށް މަޝްވަރާކޮށް ގެންނަން ޖެހޭ ބަދަލުތައް ވެސް ފިނޭންސުން މި މަރުހަލާގައި އަންނާނީ ގެންނަމުންނެވެ. ވަކި ވަރަކަށް ބަޖެޓު ހެދުމަށްފަހު ސިޔާސަތުތައް އެކުލަވާލާ ފަރާތްތަކަށް އަނެއްކާ ވެސް ބަޖެޓު ދައްކާނެ އެވެ.\nއަންނަ އަހަރަށް ލަފާކުރަ ދައުލަތުގެ ބަޖެޓު ފޮތް. އަންނަ އަހަރަށް ކަނޑައަޅާފައި އޮތީ 36.9 ބިލިއަން ރުފިޔާގެ ބަޖެޓެއް-- ފޮޓޯ: ނިޝާން އަލީ/ މިހާރު\nބަޖެޓު އެކުވަލައިލުމުގެ އިތުރުން މިހާރު ބަޖެޓު ފޮތުން ފެންނަ އެނަލެޓިކަލް މަސައްކަތްތަކާއި އެކިއެކި މައްސަލަތަކަށް އަލިއަޅުވާލައިގެން ލިޔެފައިވާ ލިޔުންތައް ލިޔަނީ އެ ޑިޕާޓްމެންޓުންނެވެ. މީގެ ބޭނުމަކީ އެކި ދާއިރާތަކުން އާންމުންނަށް ވީހާ ވެސް ގިނަ މައުލޫމާތު ފޯރުކޮށްދިނުން ކަމަށް ސަރުވަޝް ވިދާޅުވި އެވެ.\nބަޖެޓް ޑިޕާޓްމަންޓުގައި ބަޖެޓް އެކުލަވާލުމުގެ އިތުރުން ބަޖެޓް ތަންފީޒު ކުރުމުގެ މަސައްކަތް ވެސް ކުރެ އެވެ. ކޮވިޑާ ގުޅިގެން ކުރިމަތިވި ހާއްސަ ހާލަތުގައި ހަރަދުތައް ވަރަށް ބޮޑަށް ކޮންޓްރޯލްކުރި އެވެ. މިއީ ވެސް ބަޖެޓް ޑިޕާޓްމެންޓުން ކުރި މުހިންމު އެއް މަސައްކަތެވެ.\n"ކޮންމެ ހަރަދެއް ކުރިއަސް [ކޮވިޑް ތެރޭގައި] މިނިސްޓްރީގެ އިންޓަވެންޝަނާ އެކު 2020 ވަނަ އަހަރު ހަރަދު އެ ކުރީ. ދެން މި އަހަރު 5،000ރ. މަތީގެ ހުރިހާ ހަރަދެއް ވެސް ކުރާނީ މިނިސްޓްރީގެ ހުއްދައާ އެކު،" އޭނާ ވިދާޅުވި އެވެ.\nބަޖެޓް އެކުވަލައިލުމުގެ މަސައްކަތާ ސަރުވަޝް ހަވާލުވެ ވަޑައިގަތީ 2016 ވަނަ އަހަރު އެވެ. އެއަށްފަހު އޭނާ އެންމެ ބޮޑު އިސްކަމެއް ދެއްވަނީ މުސްކުޅި ގޮތްތައް ދޫކޮށްލައްވައި، އެންމެ ޒަމާނީ ވަސީލަތްތަކުގެ ތެރެއިން އެކަން ކުރުމަށެވެ.\n"ގެންނަން ޖެހޭ ބަދަލުތައް ވަރަށް ބައިވަރު މިހާރު ވެސް އެބަހުރި. ބަޖެޓު ޕްރޮސެސް މިހާރު އަޅުގަނޑުމެން މި ބަހާލީ،" އޭނާ ވިދާޅުވި އެވެ.\nމި މަސައްކަތުގެ ތެރެއިން ސަރުކާރުގެ އިދާރާތަކުން ހަރަދުތައް ކުރުމުގައި މިހާރަށް ވުރެ ބޮޑަށް ޑިސިޕްލިން ކުރަން އިސްކަން ދެއްވާ ކަމަށް ވެސް އޭނާ ވިދާޅުވި އެވެ.\nސަރުވަޝް ބަޖެޓް ޑިޕާޓްމެންޓްގެ ބައެއް މުވައްޒަފުންނާ ވާހަކަދައްކަވަނީ: ބަޖެޓް މަސައްކަތްތައް ކުރަނީ 15 ވަރަކަށް މުވައްޒަފުންގެ ޓީމަކުން-- ފޮޓޯ: ނިޝާން އަލީ/ މިހާރު\nދައުލަތުގެ ހުރިހާ ކަމެއް އެއްކޮށްލައިފި ނަމަ ބަޖެޓް 70 ބިލިއަނަށް އަރާ\nބަޖެޓު އެކުލަވާލުމުގައި ލިމިޓް ކުރުމަކީ އަބަދުވެސް ކުރިމަތިވެފައިވާ އެންމެ ބޮޑު ގޮންޖެހުމެވެ. ދެހާސް ސޯޅަ ހިސާބުގައި 25 ބިލިއަން ރުފިޔާ އަށް ނާރާ ބަޖެޓެއް ހަދަން މަސައްކަތް ކުރިއިރު ސަރުކާރުގެ އިދާރާތަކުން ބޭނުންވާ ހުރިހާ ކަމެއް އެއްކޮށްލުމުން 40 ބިލިއަން ރުފިޔާ އަށް ހަރަދުތައް އަރަ އެވެ.\nމިނިސްޓްރީތަކުން ހުށަހަޅާ ކަންކަން ކޮށައި މަށައިގެން ބަޖެޓްގެ އަދަދު ކުޑަކުރުމަކީ ވަރަށް ބުރަ މަސައްކަތެކެވެ. މި އަހަރުގެ ބަޖެޓު 36.9 ބިލިއަނަށް އަރާ އިރު އޮފީސްތަކުން ބޭނުންވާ ހުރިހާ ހަރަދެއް އެއްކޮށްލައިފި ނަމަ 70 ވަރަކަށް ބިލިއަން ރުފިޔާ އަށް އަރާނެ ކަމަށް ސަރުވަޝް ވިދާޅުވި އެވެ.\n"މިހާރު އެގޮތަށް ހަރަދުތައް އެއްކޮށްލައިފިއްޔާ 60 ނުވަތަ 70 ބިލިއަނަށް އަރާނެ. އަޅުގަނޑުމެން މަސައްކަތް ކުރަނީ އެ ފިޒިކަލް ޑިސިޕްލިން ވެސް ގެންނަން،" އޭނާ ވިދާޅުވި އެވެ.\nމިހާރު ގެނެސްފައިވާ ބަދަލުތަކުގެ ސަބަބުން ކޮންމެ އިދާރާއަކުން ވެސް ބަޖެޓް ހުށަހަޅާނީ ސިސްޓަމްގައި ކަނޑައަޅާފައިވާ ސީލިންގުގެ ތެރެއިންނެވެ. ސިސްޓަމްގައި ކަނޑައަޅާފައިވާ ސީލިންގަށް ވުރެ މަތިވެއްޖެ ނަމަ އެއްވެސް މިނިސްޓްރީއަކަށް ބަޖެޓެއް ސަބްމިޓެއް ނުކުރެވޭނެ އެވެ. މިއީ ވެސް ދާދި ފަހުން ބަޖެޓް ހުށަހެޅުމުގައި ގެނެސްފައިވާ ބަދަލެކެވެ.\nސަރުވަޝް ވިދާޅުވީ، މިނިސްޓްރީތަކުން އަބަދު ވެސް ބޭނުންވާނީ ރައްޔިތުންނަށް ފައިދަވާނެ ކަންކަން ކުރުމަށް ކަމަށާއި އެހެން ނަމަވެސް ބޭނުންވާ ހުރިހާ ކަމެއް އެއް އަހަރުން ނުކުރެވޭނެ ކަމަށެވެ.\nސަރުވަޝް "މިހާރު" އަށް އިންޓަވިއު ދެއްވަނީ: ބަޖެޓު އެކުލަވާލުމުގެ މަސައްކަތްތައް ކުރަނީ އެކި މަރުހަލާތަކަށް ބަހާލައިގެން-- ފޮޓޯ: ނިޝާން އަލީ/ މިހާރު\nކުރިއަށް ތަނުގައި ބަޖެޓު އަންނާނީ ބޮޑުވަމުން\nސަރުވަޝް ވިދާޅުވީ، މިހާރު ބަޖެޓު އެކުލަވާލަމުން އަންނަ ގޮތުން އެއް އަހަރަށް ވުރެ އަނެއް އަހަރަށް އެކުލަވާލާ ބަޖެޓު އަންނާނީ ބޮޑުވަމުން ކަމަށެވެ. އޭނާ ވިދާޅުވި ގޮތުގައި، ކެޕިޓަލް ހަރަދުތައް އިތުރުވާ ވަރަކަށް ކުރަން ޖެހޭ އެހެން ހަރަދުތައް ވެސް ބޮޑުވާނެ އެވެ.\n"އެއާޕޯޓެއް އަޅައިފިއްޔާ އެއާޕޯޓަށް ސްޓާފުން ބޭނުންވޭ. ހޮސްޕިޓަލެއް އަޅައިފިއްޔާ ހޮސްޕިޓަލަށް ވެސް އިތުރު ހަރަދުކުރަން ޖެހޭ،" އޭނާ ވިދާޅުވ އެވެ.\n"ވިޔަފާރިތައް އިތުރުވާ ނަމަ ޓެކްސް އާމްދަނީ ވެސް އިތުރުވޭ. އެހެންވީމަ ބަޖެޓް ފައިނޭންސް ކުރަން ފައިސާ ވެސް ލިބޭނެ،"\nރާއްޖޭގެ ރަށްތަކުގައި އަސާސީ ގިނަ ހިދުމަތްތަކެއް އަދިވެސް ފުރިހަމަ ނުވެ ހުރި އިރު އެކަންކަން ކުރުމުގެ ޕްރެޝަރު ވެސް ސަރުކާރަށް އަބަދުވެސް އޮވެ އެވެ. ސަރުވަޝް ވިދާޅުވީ، ބަޖެޓު ބޮޑުވުމަކީ މައްސަލައެއް ނޫން ކަމަށެވެ. ބަޖެޓާ އެކު އިގްތިސާދު ވެސް ރަނގަޅުވާ ނަމަ ބަޖެޓަށް ބޭނުންވާ ފައިސާ ލިބޭނެ ކަމަށް އޭނާ ވިދާޅުވި އެވެ.\n"ވިޔަފާރިތައް އިތުރުވާ ނަމަ ޓެކްސް އާމްދަނީ ވެސް އިތުރުވޭ. އެހެންވީމަ ބަޖެޓް ފައިނޭންސް ކުރަން ފައިސާ ވެސް ލިބޭނެ،" އޭނާ ވިދާޅުވި އެވެ.\nބަޖެޓެއް ބޮޑުކުރުމުގައި ކުރަން ޖެހޭ ހަރަދުތައް ކަނޑައެޅުމުގެ ބާރު އޮންނަނީ އެއިރެއްގައި ވެރިކަން ކުރާ ބަޔަކަށެވެ. މިިކަން އެހން އޮތް ނަމަވެސް އެ ބަޖެޓު އެކުލަވާލުމުގެ މަރުހަލާ ޒަމާނީކުރުމަކީ ސަރުވަޝްގެ އަމާޒެވެ. އަދި ބަޖެޓާ މެދު މިހާރަށް ވުރެ ބޮޑަށް ހިޔާލު ބަދަލުކޮށް، އާންމުން މަޝްވަރާ ކުރާނެ ދުވަހެއް ފެނުމަކީ އޭނާގެ އެންމެ ބޮޑު އަމާޒެވެ.\nފިނޭންސް މިނިސްޓްރީ ދައުލަތުގެ ބަޖެޓް ދައުލަތުގެ ބަޖެޓް 2022\n19 ކޮމެންޓް, 16 ރިއެކްޝަންސް\n"ސަރުވަޝް ވިދާޅުވީ، މިހާރު ބަޖެޓު އެކުލަވާލަމުން އަންނަ ގޮތުން އެއް އަހަރަށް ވުރެ އަނެއް އަހަރަށް އެކުލަވާލާ ބަޖެޓު އަންނާނީ ބޮޑުވަމުން ކަމަށެވެ." ބަޖެޓް ބޮޑުވަނީ އެކުލަވާގޮތުން ހެއްޔެވެ؟\nސަރުކާރުގެ މަތީ ބޭބޭފުޅުންގެ ޝާހީވަންތަ ކަމަށްޓަކައި ކުރެވޭ ބޭކާރު ޚަރަދުތަކާއިމެދު ވާހަކަދެކެވޭ ތަނެއް ޢާންމުކޮށް ނުފެނޭ. މިއީ ޢާންމުކޮށް މިހާރު ދެކެވެންޖެހޭ ރައްޔިތުން މިއަޑު އުފުލަންޖެހޭ ވާހަކައެއް. މިސާލަކަށް ވެރިމީހާ ރަސްމީ ކަންކަމުގައި ބައިވެރިވާން ބޭރަށްދާ ދަތުރުތަކުގައި ގިނަ އަދަދެއްގެ މީހުން (ބޮޑު ބިޔަޓީމެއް) ގެންދިޔުމުގެ ބަދަލުގައި ހަމައެކަނި ބޭނުންވާވަރަށް މުވައްޒަފުން ގެންދިޔުން. މިއީ ރައްޔިތުންގެ ފައިސާ! ވެރިޔާގެއަމިއްލަ މާލެއް ނޫން.\nރައީސް ޔާމީނުގެ މުޑުވަކެއް ދޯ! ޔާމީނު ނުލާނެ ތަން ތަނަކަށް ކަޑަ މީ ހުނެއް، އޭގެ ނަތީޖާ ތި ފެންނަނީ! ޝުކުރިއްޔާ ރައީސް ޔާމީން\nސަރޭމެން އަބަދުވެސް މިކަހަލަ ކޮންމެސް މޮޅުވާހަކައެއް ދައްކާނެ، ބަޖެޓު ދަނީ ހައްތާ ބޮޑުވަމުން، ބަޖެޓު މޮޅަށް ބަލަހައްޓަން އުޅޭއިރު ހަރަދު ކުޑަވާނެ ގޮތްގޮތަށް ކަންކަން ކުރުމަށް ލަފާވެސް ދެވެންވާނެ. މިސާލަކަށް އެޑިއުކޭޝަންގައި އޮވޭ ވަކިނެޓްވޯކެއް ހުރިހާ ސްކޫލްތަށް ގުޅުވާލަން، ކޯޓު ތަކަށް ވަކި ނެޓްވޯކެއް، ކައުންސިލް ތަކަށް ވަކިނެޓްވޯކެއް، މިހުރިހާތާކަށް ބިލް ކުރަނީ ވަކިން އެކަމަކު ސާވިިސް ޕްރޮވައިޑަރުން ހިދުމަތްދެނީ ހުރިހާ ތަނަކަށްވެސް އެއްފައިބާއިން\nދައުލަތުގެ އޮފީސްތަކުގެ ހިދުމަތުގެ ފެންވަރު މިހާ ދަށްވެގެން މި އުޅޭ ސަބަބަކީ ކޮންމެ ކަމެއް ހަމަ ކޮންމެ ކަމެއް (ވަކި މިވެނި ކަމެއް ނޫނޭ) ކުރުމުގެ ކުރިން ތިޔަ ފިނޭންސެއްގެ ހުއްދަ ހޯދަން ޖެހޭތީ. ބަޖެޓް ފާސްކުރަނީ އެ އޮފީހެއްގެ މޭންޑޭޓް ހިންގުމަށް އެ މީހުން ދޭން ބޭނުންވާ ވަރެއް ދީފައި. އެއަށް ފަހު ވެސް ކޮންޓްރޯލް ކުރަނީ. އާމްދަނީ ދަށްވެއްޖެ ނަމަ މިޑް-ޔިއަރ ރިވިޔު ހަދާ ފާސްކުރީމާ ނިމުނީ.\nބަޖެެޓް ފޮތް އަދި އިންޓަރނޭޝަނަލް ފެންވަރަށް ދިޔަކަސް ނުވާނެ ދޯ ފައިސާ ޗާޕުކޮށްގެން އަދި ސަލާން ޖަހައިގެން އަމިއްލަ ޖީބަށް ފައިސާ އެޅީމަ\nކޮށާ މެށުމަށް ވުރެ ޚަރަދު ކުޑަ ކުރުމުގެ މޮޑެލް އެއް ހެދުން މާ ރަނގަޅު. ޢަދި އެ މޮޑެލް އާ އެއްގޮތަށް ކަންތައް ދޭތޯ ފިނޭންސްއިން ރެގިޔުލޭޓު ކުރަންވީ. މިސާލަކަށް ކަރުދަހަކީ ދައުލަތުން ކުރަންޖެހޭ ބޮޑު ޚަރަދެއް ، ކޮން ގޮތަކަށްތޯ ކަރުދާސް ޚަރަދު ކުޑަ ކުރެވޭނީ.\nވަރަށް މޮޅު، ދަރަނިން ސަލާމައިވާނެ ގޮތެއް ހޯދަން ޖެހޭ ތިވަރަށް ބަޖެޓް ހަދާއިރު\nސަރުވަޝްމެނާ ހަސަދަވެރިވާ މީހުން އެތިބީ 42% ރުޅި އައިސް. އެކަމާ އަޅާލާ އެއްޗެއް ނޫން.\nމުހައްމާ ބިން އަހަންމާ\nޝަރުވަޝްމެން ކަހަލަ މީހުން އެކި ދާއިރާތަކުގަ އެބަ ތިބި، އެ އެންމެން މި ލެވެލްގަ މަސައްކަތް ކޮށްފިނަމަ އިންގިލާބީ ބަދަލުތަކެއް އަންނާނެ ދިވެހިރާއްޖެއަށް


Covid-19 Aai Gulhigen Inthihaabu Faskureven Adhi Neih: EC - Vaguthu\nކޮވިޑް-19 އާއި ގުޅިގެން އިންތިހާބު ފަސްކުރެވެން އަދި ނެތް: އީސީ\nރާއްޖެ އިން ނޮވެލްކޮރޯނާ ވައިރަސް ނުވަތަ ކޮވިޑް-19 ފެނުމާ ގުޅިގެން ލޯކަލް ކައުންސިލް އިންތިހާބު ފަސް ކުރެވެން އަދި ނެތް ކަމަށް އިލެކްޝަންސް ކޮމިޝަންގެ ރައީސް އަހުމަދު ޝަރީފް މިއަދު ވިދާޅުވެއްޖެއެވެ.\nލޯކަލް ކައުންސިލް އިންތިހާބަށް އެކުލަވާލި އެޑްވައިޒަރީ ކޮމިޓީގައި ޝަރިފް ވިދާޅުވީ އިންތިހާބު އިތުރަށް ލަސް ކުރެވެން ނެތް ކަމަށެވެ. އިންތިހާބު ލަސްކޮށްފި ނަމަ، ދެން އިންތިހާބު ބާއްވަން ޖެހޭނީ ރޯދަ މަހުގެ ފުރަތަމަ ދިހައެއްގެ ތެރޭގައި ކަމަށް އޭނާ ވިދާޅުވިއެވެ. އިންތިހާބު ލަސްކުރުމުގެ ނުވަތަ ކަނޑައެޅިފައިވާ މުއްދަތަށްވުރެ އެއްވެސް ދުވަހެއް އަވަސް ކުރުމުގެ ބާރެއް ގާނޫނުން ކޮމިޝަނުން ނުލިބޭ ކަމަށް ވިދާޅުވިއެވެ.\n"އިންތިހާބު ލަސް ކުރުމުގެ ގާނޫނީ ބާރެއް އިލެކްޝަންސް ކޮމިޝަނަކަށް ނޯވޭ. އިންތިހާބު ލަސްކުރުމުގެ ގާނޫނީ ބާރެއް ނޯވޭއޭ އަޅުގަނޑު މި ދަންނަވަނީ ކަނޑައެޅިފައިވާ ތާރީހަށްވުރެ ލަސްކުރުމުގެ. ގާނޫނުގައި ކަނޑައެޅިގެން އެބަ އޮވޭ މިހާރު ތިބި ކައުންސިލްގެ މުއްދަތު ހަމަވުމުގެ ތިރީސް ދުވަހުގެ ކުރިން އިންތިހާބު ބާއްވައިގެން ނިންމަން ޖެހޭ ކަމަށް،" ޝަރީފް ވިދާޅުވިއެވެ.\nޝަރީފް ވިދާޅުވީ މިހާރު ކަނޑައެޅިފައިވާ މުއްދަތަކީ ކައުންސިލްތަކުގެ މުއްދަތު ހަމަވުމާ ދޭތެރޭގައި އޮންނަ 30 ދުވަހުގެ ކުޑަ ދުވަސްކޮޅެއް "ބްރީތިން ސްޕޭސް" ގެ ގޮތުގައި ދޫކޮށްފައި ހަމަޖެހިގެން އިންތިހާބު ބޭއްވުމަށް ކަނޑައަޅާފައިވާ މުއްދަތެއް ކަމަށެވެ.\nމިހާރު އޮތް ގޮތުން ދެވަނަ ބުރެއް ބާއްވަން ޖެހުނު ކަމުގައިވީ ނަމަވެސް، ރޯދަ މަހާ ދެމެދުގައި އޮތް ވަގުތު ކޮޅުގެ ތެރޭގައި އިންތިހާބު ބާއްވައި ނިމޭނެ ކަމަށް ކަމަށް ޝަރީފް ވިދާޅުވިއެވެ.\nލޯކަލް ކައުންސިލް އިންތިހާބު ބޭއްވުމަށް ހަމަޖެހިފައި ވަނީ އަންނަ މަހުގެ ހަތަރު ވަނަ ދުވަހެވެ. އިންތިހާބަށް ތައްޔާރުވުމުގެ މަސައްކަތް ސިޔާސީ ޕާޓީތަކާއި އަމިއްލަ ގޮތުން ވާދަކުރައްވާ ކެންޑިޑޭޓުން ވަނީ ކެމްޕެއިން ފަށައިފައެވެ.\nމާޗް 11, 2020 13:10\nއޭ ރުންތާ އެނަށްކާވެސް ލާ ރިގަނޑުލިބި އިންޑިޔާ ބާނާއިން މަކަ ރުހަދާ މުސްސަދި ވެވެވީ..ގަނޫނު ކޮންމެ ގޮތަކަށް އޮތަސް ވަ ރިހަމަ މި އުޅެނީ ބޮޑު ބަލިމަޑު ކަމެއް ފެތު ރޭތި..ދެންވެސް ގާނުނެ ތަވީދެ ނުކިޔަ ތި ފަސް ކު ރޭ ތީކީ އިލާހި ގަނޫނެ ނުން ތި ބަދަލްކު ރޭވެނެ..ގާނުނާ ގައިވާދަކި އެ ރެއްގެ ހާލަތަށް ރިޔާޔަށް ކޮށް ބަދަލް ކު ރޭވެނު.. ރައްޔުތުންގެ ފު ރާނަ މުހިންމި ސިޔާސި މީހުން ގެ އަންބޮޑި ބޮޑު ކު ރުމަށް ވު ރެން..\nކަލޭމެން ކިހިނެތްތަ ވެގެން ތިއުޅެނީ؟ ކަލޭމެން އިންތިހާބު ބޭއްވިޔަސް އަހަރެމެން ރައްޔިތުންގެ 80% ރައްޔިތުން ނުނިކުންނާނަން ވޯޓްލާކަށް. ކަލޭމެންތިބޭ އިންތިހާބް ބާއްވައިގެން. މީހަމަ އަޖައިބެއްކަހަލަ ނުބައި ނުލަފާ ރައްޔިތުންގެ ރައްކާތެރިކަމެއް ބެލުމެއްނެތް ނުބައި ބައެއް ދައުލަތުގެ އިދާރާތަކުގައި ތިބި ގައުމެއް. މިކަން އިންތިހާބް ބާއްވަބަލަ ކިތައް ޕަސަންޓް ވޯޓްލާން ދޭތޯ ބަލަން؟ ކަލޭމެން ލަދުގަންނަވާލާނަން އަހަރެމެން މީކަލޭމެން ހެއްދިހާގޮތަކަށް ހެދޭނެ ބައެއްނޫން ކަލޭމެން ހައެއްކަ ސަތޭކަ މީހުން ވޯޓުލައިގެންތިބޭ ބަނޑުފުއް މައްޗައް ޖަހައިގެން.\nމާޗް 11, 2020 13:37\n%80 މީހުން ވޯޓްލާން ނުނިކުންނާނަމޭ އެންމެ ފަރުދަކަށް ނުބުނެވޭނެ، ޤާނޫނީ ގޮތުން ބަޔަކަށް ލިބިފައިވާ ޙައްޤެއް އެއީ\nމާޗް 11, 2020 20:33\nހާލަތު ބަދަލުނުވަނީސް އިންތިހާބް ބާއްވަބަލަ ކިތަށް ޕަސަންޓް ވޯޓްލާން ދޭތޯބަލަން. ތިޔައުޅެނީ މިނާޒުކު ވަގުތު އިންތިހާބް ބާއްވައިގެން އިންތިހާބް ހިލާލަން. ލަދުގަތްބަލަ ރައްޔިތުން ބިރުވެރިކަމެއްގަ ތިބިއިރު އިންތިހާބޭ ކިޔާފަ އަނގަ ހުޅުވަން\nމާޗް 11, 2020 14:33\nކަލޭ މިހާރު 80% ވޯޓް ކާލަންތަ ވިސްނައިގެން ތިހުރީ\nމާޗް 11, 2020 20:35\nމިހެން ގައުމުގެ ހާލަތުއޮށްވަ ހަމަ ނުނިކުންނާނެ ރައްޔިތުން ވޯޓްލާކަށް. އެހެނެއްނޫން ސިޔާސީ މީހުންގެ ޕަޕެޓުން އެމީހުން ދަށުވެފަތިބި މަދު ބަޔަކު ނުނިކުންނާނެއެކޭނޫން.\nމާޗް 11, 2020 13:49\nމަ ނުދާނަން ވޯޓުލާކަށް ތިހެންވިއްޔާ\nމާޗް 11, 2020 13:57\nޢިންތިހާބު ފަސްކުރާނީ ކަލެއަށް އެބަލި ޖެހުމުން އެކަނިތަ؟\nމާޗް 11, 2020 14:17\nމިފަހަރު އިންތިޚާބު ނިމޭއިރު ސްޓާރ ޗިނަމާ ހިންގި ތަނުގަހަދާ ބިލްޑިންގ ގަނެވޭވަރު ވާނެދޯ؟\nމާޗް 11, 2020 14:57\nފަސްކުރެވެން ނެތިއްޔާ އެހެންވިއްޔާ އަވަސްކުރޭ.\nމާޗް 11, 2020 15:04\nބޭއްވިޔަސް ނުބޭއްވިޔަސް މަށެއްވެސް މަށަށްވީމީހަކުވެސް ވޯޓުލާކަށްދިޔަކަނުދޭނަން..\nއަމުދަކުން ތި ބައިގަނޑަކަށް ވޯޓެއް ނުވެސްދޭނަންމެ...\nމާޗް 11, 2020 15:25\nއީސީ ސަރީފޫ އިންތިހާބު ވާނެ ބާއްވަން ކޯފާ 19 ޖެހިފަ ތިބި މީހުންވެސް ގެނެސްގެންވެސް ވޯޓް ލާންވާނެ. އެހެންނޫނީ މިރާއްޖެ އެންމެނަށް ކޯފާ 19 ޖެހުންގާތް. ސަރީފް އަށްވެސް ކޯފާ 19 ޖެހިފަ ހުރިހެން ހީވޭ.\nމާޗް 11, 2020 17:47\nހުރިހާ ދިވެހި ނިކަމެތިންނަށް ބަލި ޖައްސާ މަރާލާފައި ދޮން ކުދިންނާ އެކުގައި ގައުމުގައި ހަން ފަތުރާ ދޮން ކުދިންނާ ކެނެރީގޭ މީހުންނާ އެމީހުންގެ އައުވާނުންގެ ސުވަރުގެއަކަށް ގައުމު ހަދަން އުޅޭ ކަހަލަ މަންޒަރެއް ސިފަ ވަނީ\nއީސީ ސަރީފޫ އީސީ ސަރީފޫ އީސީ ސަރީފޫ ކީކޭތަ ތިޔަކިޔަނީ


Komandooge Bin Hikkumuge Mashroou Nimmaalaifi\nކޮމަންޑޫގެ ބިން ހިއްކުމުގެ މަޝްރޫއު ނިންމާލައިފި\n3 މަސް,2ދުވަސް, 12 ގަޑި, 51 މިނެޓް, 37 ސިކުންތު ކުރިން 610ފަތޯނާ ފާއިޒް\nއެމްޓީސީސީގެ ކޮންނަ ބޯޓު، މަހާ ޖައްރާފް ބޭނުންކޮށްގެން ށ.ކޮމަންޑޫގައި ހިންގާ ބިން ހިއްކުމުގެ މަޝްރޫއު ނިންމާލައިފިއެވެ.\nށ.ކޮމަންޑޫގެ ބިން ހިއްކުމުގެ މަޝްރޫއު ފަށާފައިވަނީ އޭޕްރީލްމަހުގެ5ވަނަ ދުވަހުގައެވެ. ޗެނަލް13އަށް މައުލޫމާތު ދެއްވަމުން ށ. ކޮމަންޑޫ ކައުންސިލްގެ ނައިބް ރައީސް މުޙައްމަދު އާރިފް ވިދާޅުވީ، އެރަށުގެ ބިން ހިއްކުމުގެ މަޝްރޫއު ނިމިފައިވާ ކަމަށާއި، މިހާރު ކުރިއަށް ދަނީ ލެވެލް ކުރުމުގެ މަސައްކަތް ކަމަށެވެ. ބިން ހިއްކުމުގެ ކުރިން ކޮމަންޑޫ އަކީ7ހެކްޓަރުގެ ރަށެކެވެ.\nއެހެންނަމަވެސް 10 ހެކްޓަރުގެ ބިން ހިއްކުމާއެކު ރަށުގެ ބޮޑުމިން 17 ހެކްޓަރަށް ވަނީ އިތުރު ކުރެވިފައެވެ. ކޮމަންޑޫ ކައުންސިލްގެ ނައިބް ރައީސް ވިދާޅުވީ ހިއްކާ ސަރަހައްދު ބޭނުން ކުރަން ހަމަޖައްސާފައިވަނީ ތަފާތު އިޤްތިސާދީ މަސައްކަތްތަކަށް ކަމަށެވެ. އެގޮތުން ގެސްޓް ހައުސް ވިޔަފާރިއާއި، ލޮނުމަހުގެ ވިޔަފާރި ފަދަ ކަންކަމަށް ބިން ދޫކުރުމަށް ހަމަޖެހިފަިއވާއިރު، ހިއްކާ ސަރަހައްދުގައި 50 ފްލެޓް އެޅުމަށް ހަމަޖެހިފައިވާ ކަމަށްވެސް އާރިފް ވަނީ ވިދާޅުވެފައެވެ.\nމީގެ އިތުރުން އެސަރަހައްދަށް އެރަށުގެ އިންޖީނުގެ ބަދަލުކޮށް، ވޭސްޓްމެނޭޖްމެންޓް ސެންޓަރެއްގެ އިތުރުން ޕާކެއް ޤާއިމް ކުރުމަށް ހަމަޖެހިފައިވާކަން އާރިފް ވަނީ ފާހަގަ ކުރައްވާފައެވެ. ކޮމަންޑޫގެ ބިން ހިއްކުމާއި ގޮނޑުދޮށް ހިމާޔަތް ކުރުމުގެ މަޝްރޫއަށް މި އަހަރުގެ ބަޖެޓުގައި 11 މިލިއަނަށްވުރެ ގިނަ ރުފިޔާ ސަރުކާރުން ވަނީ ހިމަނާފައެވެ. ކޮމަންޑޫގައި އެއްހާސް ދުއިސައްތަ މީހުން އަންނަނީ ދިރިއުޅެމުންނެވެ.\nކޮމަންޑޫ ކައުންސިލްގެ ނައިބް ރައީސް ވިދާޅުވީ، ކޮމަންޑޫގެ ބިން ހިއްކުމުގެ މަޝްރޫއުއާއި ގުޅިގެން އެރަށުގެ ރައްޔިތުންނަށް އެތައް ގޮތަކުން ފައިދާ ކުރާނެ ކަމަށެވެ.\n50 މިނެޓް ކުރިން 26 0


ރާއްޖެއިސްލާމް | ޢިލްމުގެ ޙަޤީޤީ ފައިދާ – 2\nޢިލްމުގެ ޙަޤީޤީ ފައިދާ – 2\nއެޑްމިން9ޖޫން 2013\nއަހަރެންނަށް ފެނުނު ބައެއް މީހުން ހީކޮށްގެން އުޅުނީ ޢިއްޒަތާއި އިޙުތިރާމް ލިބޭނީ ތިމާމެންގެ ވަށައިގެން ޖާހިލު ޢާންމުން އެއްކުރެވުނު މިންވަރެއްގެ މައްޗަށްކަމަށެވެ. އަނެއްބައި މީހުން ދެކޭގޮތުގައި ހައިބަތާއި މަތިވެރިކަމާއި ޖާހު ލިބޭނީ މުދަލާއި ފައިސާ އާއި ދަރިންނާއި ކާފަދަރިން ގިނަވެގެންނެވެ. ބައެއްމީހުން ވިސްނާގޮތުގައި މަޝްހޫރުކަމާއި ފަޚުވެރިކަން ލިބޭނީ ނިކަމެތިން ވެއްޔާއި މޮޑެ، ލޭގައި އުނގުޅައި، އެމީހުންގެ މުދާ ފޭރިގެންނެވެ. އަދި ބައެއްމީހުން ވިސްނައިގެން އުޅެނީ ޝާނާއި ޝައުކަތުގެ ސިއްރު ވަނީ ތިމާގެ މުދާ ބޭކާރު ކަންތައްތަކަށް ބުރުއްސުމުގައި ކަމަށެއެވެ. އެހިނދު އަހަރެން ﷲ ތަޢާލާގެ މި ވަޙީބަސްފުޅަށް ވިސްނީމެވެ. (( إِنَّ أَكْرَ‌مَكُمْ عِندَ اللَّـهِ أَتْقَاكُمْ )) -الحجرات: 13– މާނައީ: [ހަމަކަށަވަރުން، ﷲގެ ޙަޟުރަތުގައި ތިޔަބައިމީހުންކުރެ އެންމެ މާތްކަން ބޮޑީ، ތިޔަބައިމީހުންކުރެ އެންމެ ތަޤުވާވެރި މީހާއެވެ.]\nއަހަރެންނަށް މީސްތަކުން ފެނުނީ އެކަކު އަނެކެއްގެ ޣީބަބުނެ، ނުބައިވާހަކަ ދައްކާތީއެވެ. އެހެންކަމުން އެމީހުންގެ އެ ޢަމަލާމެދު އަހަރެން ވިސްނީމެވެ. އެހިނދު އަހަރެންނަށް އެނގުނީ އޭގެ ތެރެއިން އެކަކު އަނެކާއަށް ލިބިފައިވާ ޢިލްމާއި، މާތްކަމާއި، ޖާހާއި، މަންޞަބާއި، މުދަލާއި ފައިސާގެ ތަނަވަސްކަން ފެނުމުން އެމީހަކާއި މެދު ޙަސަދަވެރިވާން ފަށަނީކަމެވެ. ދެން އަހަރެން ﷲ ގެ މި ވަޙީބަސްފުޅަށް ވިސްނީމެވެ. (( نَحْنُ قَسَمْنَا بَيْنَهُم مَّعِيشَتَهُمْ فِي الْحَيَاةِ الدُّنْيَا ۚوَرَ‌فَعْنَا بَعْضَهُمْ فَوْقَ بَعْضٍ دَرَ‌جَاتٍ لِّيَتَّخِذَ بَعْضُهُم بَعْضًا سُخْرِ‌يًّا )) – الزخرف: 32– މާނައީ: [ދުނިޔޭގެ ދިރިއުޅުމުގައި އެއުރެންގެމެދުގައި ދިރިއުޅުމުގެ ކަންތައްތައް ބެއްސެވީ ތިމަންރަސްކަލާނގެއެވެ. އަދި ތިމަންރަސްކަލާނގެ އެއުރެންކުރެ ބައެއްމީހުން، އަނެއްބައިމީހުންގެ މައްޗަށް ދަރަޖަތަކަކަށް އުފުއްލެވީމެވެ. (އެއީ) އެއުރެންކުރެ އެއްބަޔަކު އަނެއްބަޔެއްގެ ޚިދުމަތްތެރިކަން ހިފުމަށްޓަކައެވެ.]\nއަހަރެންނަށް މީސްތަކުން ފެނުނީ އެމީހުންގެ އުންމީދުތައް ފުރިހަމަނުވުމުން އެކަމަށްޓަކައި އެކަކު އަނެކަކަށް ޢަދާވަތްތެރިވާތީއެވެ. އެހިނދު އަހަރެން ކީރިތި ޤުރުއާނުގެ މި އާޔަތަށް ވިސްނީމެވެ. (( إِنَّ الشَّيْطَانَ لَكُمْ عَدُوٌّ فَاتَّخِذُوهُ عَدُوًّا )) – فاطر: 6– މާނައީ: [ހަމަކަށަވަރުން، ޝައިޠާނާއަކީ، ތިޔަބައިމީހުންނަށްވާ ޢަދާވާތްތެރިޔެކެވެ. ފަހެ، އެ ޝައިޠާނާއީ، ޢަދާވާތްތެރިޔަކު ކަމުގައި ތިޔަބައިމީހުން ދެކޭށެވެ!]\nއަހަރެންނަށް މީސްތަކުން ފެނުނީ ރިޒުޤުހޯދުމުގެ ދަހިވެތިކަމުގައި ޙަލާލެއް ޙަރާމެއް ބަލައިލުމެއްނެތި އަރުވާޖަހައިގެން ދުވާތީއެވެ. އަދި އެކަމުގައި ތިމާގެ ޤަދަރާ މަޤާމާއި ޢިއްޒަތާ އަބުރުވެސް ގެއްލުވައިލައެވެ. އެހެންކަމުން ﷲ ގެ މިވަޙީ ބަސްފުޅަށް އަހަރެން ވިސްނީމެވެ. (( وَمَا مِن دَابَّةٍ فِي الْأَرْ‌ضِ إِلَّا عَلَى اللَّـهِ رِ‌زْقُهَا )) -هود : 6– މާނައީ: [ބިމުގައި ހިނގާބިނގާ އުޅޭ ދިރޭ އެއްޗެހީގެ ތެރެއިން، އެ އެއްޗަކަށް ﷲ، ރިޒުޤުނުދެއްވާ އެއްވެސް އެއްޗެއް ނުވެތެވެ.]\nއަހަރެންނަށް ފެނުނީ ކޮންމެ އިންސާނަކުވެސް ދީނާރާއި ދިރުހަމަށް، މުދަލާއި ފައިސާއަށް އިތުބާރުކުރާތީއެވެ. ނުވަތަ ރަސްގެފާނާއި އަމީރުން އެމީހުންގެ މުހުތާދުތައް ފުއްދައިދޭނެކަމަށް ހީކުރާތީއެވެ. އެކަކު ލިބިފައިވާ ހުނަރާއި ކުޅަދާނަކަމަށް ޔަޤީންކުރެއެވެ. އަނެކަކު ތިމާފަދަ މަޚުލޫޤުންނާ އުންމީދުތައް ގުޅުވައެވެ. އެހިނދު އަހަރެން ﷲ ގެ މި ބަސްފުޅަށް ވިސްނީމެވެ. (( مَن يَتَوَكَّلْ عَلَى اللَّـهِ فَهُوَ حَسْبُهُ ۚإِنَّ اللَّـهَ بَالِغُ أَمْرِ‌هِ ۚقَدْ جَعَلَ اللَّـهُ لِكُلِّ شَيْءٍ قَدْرً‌ا)) –الطلاق:3– މާނައީ: [އަދި ﷲ އަށް ވަކީލުކުރާ މީހާ (ދަންނާށެވެ!) ފަހެ، އޭނާޔަށް އެކަލާނގެ ފުދެއެވެ. ހަމަކަށަވަރުން، ﷲ އީ، އެކަލާނގެ އަމުރުފުޅު ހިންގަވައި، ފުރިހަމަކުރައްވާ ރަސްކަލާނގެއެވެ. ހަމަކަށަވަރުން، ﷲ ކޮންމެ އެއްޗަކަށް މިންވަރެއް ކަނޑައަޅުއްވާފައިވެއެވެ.]\nޙާތިމްގެ ޖަވާބު އަޑުއެއްސުވުމަށްފަހު ޝަޤީޤު ބަލްޚީ ވިދާޅުވިއެވެ. [އޭ ޙާތިމްއެވެ! ﷲ ތަޢާލާ، ތިބާ ސީދާވެގެންވާ ތެދުމަގުގައި ލަހައްޓަވާށިއެވެ. ތިމަން ތައުރާތާއި އިންޖީލާއި ޒަބޫރާއި އަދި ކީރިތި ޤުރުއާންގެ އެންގެވުންތަކާއި އިރުޝާދުތަކަށް ވިސްނައި ފިކުރުކުރުމުން، ތިމަންނައަށް ފެނުނީ ތިބާ ތިޔަ ވިދާޅުވި ކަންތައްތަކެވެ. ތިޔަ ކަންތަައްތަކަށް ޢަމަލުކޮށްފި މީހާ އެހަތަރު ފޮތަށް ޢަމަލުކޮށްފިއެވެ.] (ނިމުނީ)\nމަޞްދަރު: އިސްލާމީ ތާރީޚް ކޭ ދިލްޗަސްބް އޯރް އީމާން އާފްރީން ވާޤިޢާތް / އަބޫ މަސްޢޫދް ޢަބްދުލްޖައްބާރު


Boa Thala Meehunnah Mihaathanah Libeyne Ehme Ufaaveri Habaru Miothee - Vaguthu\nބޯ ތަލަ މީހުންނަށް މިހާތަނަށް ލިބޭނެ އެންމެ އުފާވެރި ޚަބަރު މިއޮތީ\nބޯ ތަލަވުމަކީ ލިބޭ ވަރަށް ބޮޑު ހިތާމައެކެވެ. ބޮލުން އިސްތަށި ފަޅާނެ ފަންޑިތައެއް ހޯދަން އެތައް މިލިއަން ބަޔަކު ރެއާއި ދުވާލު މަސައްކަތް ކުރަނީ އެހެން ވެގެންނެވެ. ސައިންސްވެރިން ވެސް ދަނީ ބޯ ތަލަވުމަށް ހައްލެއް ހޯދަން ކެނޑިނޭޅި މަސައްކަތް ކުރަމުންނެވެ.\nއެމަސައްކަތުގެ ދަށުން ސައިންސްވެރިން މިވަނީ މީގެ ކުރިން ނުހޯދޭ ވަރުގެ ބޮޑު ކާމިޔާބެއް ހޯދާފައެވެ. އެއީ ބޮލުން އިސްތަށި ފައިބާ އެއްކޮށް ތަލަވެފައިވާ މީހުންގެ ބޮލުން އެންމެ ގިނަވެގެން ހަ ދުވަސް ތެރޭގައި އަލުން އިސްތަށި ފަޅާނެ ބޭހެއް އުފެއްދުމެވެ.\nޔުނިވަސިޓީ އޮފް މެންޖެސްޓާގެ ސައިންސްވެރިން ބުނާ ގޮތުގައި ބޭސް މިހާރު ވަނީ އުފެދިއްފައެވެ. މިއީ ހަަ ދުވަސްތެރޭގައި ބޮލުން އިސްތަށި ފަޅާނެ ކަމުގެ "މުޖައްރިބު ފަންޑިތައެއް" ކަމުގެ ޔަގީންކަން ސައިންސްވެރިން ދެއެވެ.\n"ވޭ" ގެ ނަން ދީފައިވާ ބޭހުގެ ދެވައްތަރެއް ސައިންސްވެރިން ވަނީ އުފައްދާފައެވެ. ސައިންސްވެރިން ބުނާ ގޮތުގައި ތަލަ ވެފައިވާ ބޮލެއްގައި މިބޭސް އުނގުޅުމުން އެންމެ ހަދުވަސް ތެރޭގައި 1.5 އެމްއެމް އާއި2އެމްއެމް އާއި ދެމެދުގެ މިންވަރަކަށް އިސްތަށި ދިގުވާނެއެވެ.\nމިބޭސް އުފައްދާ ބޭސް ޖަނަވާރުގައި ޓެސްޓް ކޮށްފައި ވާއިރު މިހާރު ކުރިއަށް ދަނީ އިންސާނުންގެ ހަށިގަނޑުގައި ބޭސް ބޭނުން ކުރުމުން އެއްވެސް ސައިޑް އިފެކްޓެއް ކުރިމަތިވޭތޯ ޓެސްޓް ކުރުމެވެ. ބޭސް ތައްޔާރުކުރި ސައިންސްވެރިން ބުނާ ގޮތުގައި މިޓެސްޓްތައް ނިމި މިއަހަރު ތެރޭގައި މިބޭސް ބާޒާރަށް ނެރެވޭނެއެވެ.\nމިއީ ބޯތަލަވެފައިވާ މީހުންނަށް ލިބޭނެ ވަރަށް އުފާވެރި ޚަބަރަކަށް ވާނެ ކަމަށް ބޭސް ތައްޔާރުކުރާ ސައިންސްވެރިން ބުނެއެވެ.\nމެއި 9, 2018 - 00:25\nތަލަބޮލަ ކާ އިދެގެން 30 އަހަރު ހޭދަ ކުރެވިއްޖެ\nދެން އެކަލޭގެ ބޮލުގައި އިސްތަށި ފަޅާފިއްޔާ ޅަބިޓް ހޯދަން ދުވާނެ\nމިކަލަ ވާހަކަ ނުލިޔެބަލަ\nމެއި 9, 2018 - 01:43\nމެއި 9, 2018 - 01:44\nމެއި 9, 2018 - 08:50\nތީ ދެން މަގޭ ފިރިސޮރު ގެއްލުނީތާ.\nމެއި 9, 2018 - 11:50\nކޮމެންޓް ތަކުން ފާހަގަވި ގޮތުގަ އަންހެން ކުދިން ބޯތަލަމީހުން އިހްތިޔާރު ކުރަނީ އެހެން އަންހެނުން ކައިރިޔަށް ބޯތަލަ ފިރިހެނުން ނުދާނެކަމަށް ހީކޮށެވެ!


Milandhoo sihhee marukaru hospital akah badhalu kurumuge massakah bayakaa havaal kohffi\nމިލަންދޫ ސިއްހީ މަރުކަޒު ހޮސްޕިޓަލަކަށް ބަދަލުކުރުމުގެ މަސައްކަތް ބަޔަކާ ހަވާލުކޮށްފި\nށ. މިލަންދޫ ސިއްހީ މަރުކަޒުގެ އާ އިމާރާތް، އެއްވަނަ ދަރަޖައިގެ ހޮސްޕިޓަލަކަށް ބަދަލުކުމުގެ މަސައްކަތް ކުރުމަށް ބަޔަކާއި ހަވާލުކޮށްފިއެވެ.\nހެލްތް މިނިސްޓްރީގައި މިއަދު ބޭއްވި ރަސްމިއްޔާތުގައި މިލަންދޫ ސިއްހީ މަރުކަޒަށް އާ އިމާރާތެއް އިތުރުކޮށް ސިއްހީ މަރުކަޒު ދަރަޖަ އެކެއްގެ ހޮސްޕިޓަލަކަށް ބަދަލުކުރުމުގެ މަސައްކަތް ހަވާލުކުރީ ފައިމީ ކޮންސްޓްރަކްޝަން ޕްރައިވެޓް ލިމިޓެޑާއެވެ.\nމިއެއްބަސްވުމުގައި ސަރުކާރުގެ ފަރާތުން ސޮއިކުރެއްވީ ހެލްތް މިނިސްޓްރީގެ ސްޓޭޓް މިނިސްޓަރު މުހައްމަދު ޒުހައިރެވެ.\n1.3 މިލިޔަން ރުފިޔާގެ މި މަސައްކަތް އެ ކުންފުންޏާއި ހަވާލުކޮށްފައިވަނީ 75 ދުވަހުގެ ތެރޭ ނިންމަންޖެހޭ ގޮތަށެވެ.\nސިއްހީ މަރުކަޒުގެ އާ އިމާރާތުގެ މަސައްކަތް ނިންމައި، ހޮސްޕިޓަލަށް ބަދަލުވުމާއެކު އާ ޚިދުމަތްތަކެއް ފަށާނެއެވެ. އެގޮތުން އަލަށް ހިދުމަތް ފަށާއިރު، އަންހެނުންނާއި ކުޑަކުދިންގެ ޚާއްސަ ޑޮކްޓަރަކާއި ހޭނައްތާ ޑޮކްޓަރަކާއި އޮޕަރޭޝަން ޑޮކްޓަރަކާއި އެތެރެހަށީގެ ޑޮކްޓަރާއި ދަތުގެ ޑޮކްޓަރަކު ހުންނާނެއެވެ.\nމީގެ އިތުރުން ދަތުގެ ޚާއްސަ ފަރުވާއާއި ޑައިލަސިސްގެ ޚިދުމަތާއި ފިޒިއޮތެރަޕީގެ ޚިދުމަތާއި އެކްސްރޭއާއި ލޭބަރ ރޫމް އަދި އަލްޓްރާ ސައުންޑް ސްކޭންގެ ޚިދުމަތް ވެސް ފެށިގެންދާނެ ކަމަށް ހެލްތް މިނިސްޓްރީން ބުނެއެވެ. ހޮސްޕިޓަލުގައި ޖުމުލަ 35 އެނދު ހުންނައިރު6ކޮޓަރީގެ ޕްރައިވެޓް ރޫމް ހުންނާނެއެވެ.\nމިލަންދޫ ސިއްހީ މަރުކަޒަކީ މިހާރުވެސް 24 ގަޑިއިރު ހިދުމަތްދޭ ތަނެކެވެ.


ހަޔާތުގެ ބޮޑުބައި ޓެކްސީ ދުއްވުމުގައި - Suvaadheeb\nހަޔާތުގެ ބޮޑުބައި ޓެކްސީ ދުއްވުމުގައި\nއާޓިކަލް ޕޯސްޓްކުރީ ސުވާދީބު6މަސް ކުރިން يناير 8, 2020 01754\nމިއީ އައިމިނަތު ވަހީދާއެވެ. ނުވަތަ އައިންތުއެވެ. ގދ. ވާދޫ އަށް އުފަން، 42 އަހަރުގެ މި އަންހެން މީހާގެ މިވަރުގެ ތައާރަފެއް ފުދޭނެއެވެ. އެއްގޮތަކަށް ވެސް އާދައިގެ ވަޒީފާގަނޑެއްގައި އުޅޭ ނިކަމެތި އަންހެނަކަށް ވީމައެއް ނޫނެވެ. މި މާލޭގައި އެތައް ސަތޭކަ ޓެކްސީއަކުން އާންމުންނަށް ހިދުމަތް ދެމުންދާއިރު އޭގެތެރެއިން ހުންގާނެއްގައި ހިފަހައްޓައިގެން އިނދެ ރެއާއިދުވާލު ގުނަމުން ގެންދާ ހަމައެކަނި އަންހެން ޑްރައިވަރުގެ ހައިސިއްޔަތުން އައިންތު އަށް ލިބިފައިވާ މަޝްހޫރުކަމާއި މަގްބޫލުކަމާއި ލޯބި އިންތިހާ އަށް ބޮޑުވީމައެވެ. އެހެންވީމަ އަހަރެންގެ ބޯގޮއްވައިގެން އޭނާގެ މި ވާހަކަ އަށް މާ ރިވެތި، މޮޅު ފަށުވި ފެށުމެއް ނުލިޔުނަކަސް މިއީ ކާކުކަން މި ރާއްޖޭގެ އެންމެން ވެސް މިހާރު ދަނެވެ. – މިއީ މާލޭގައި ޓެކްސީ ދުއްވާ ހަމައެކަނި އަންހެނާއެވެ. — ޓެކްސީއެއްގައި އޭނާ ކުރަމުން ގެންދާ މި އާދަޔާހިލާފު ދަތުރުގެ ވާހަކަ އެކި ފަހަރުމަތިން ރޭޑިއޯ ޓީވީ ނޫސްތަކުން އެތައް ބަޔަކާ ހަމަ އަށް ވަނީ ގެންގޮސްދެވިފައެވެ. އެ ހުރިހާ ވާހަކަތަކެއްގައި ވެސް އަހަރެމެންނަށް އައިންތު ފެނުނީ އަބަދުވެސް ހެވި ދިއްލި އުޖާލާވެފައިވީ މޫނެއްގެ ގޮތުގައެވެ. ހިނިތުންވެ ހުރެ، އަދަބުވެރި ބަހުރުވައަކުން ހަޔާތުގެ މި ދަތުރުގެ ވާހަކަ އޭނާ ކިޔައިދެމުންދިޔައިރު އެންމެންގެ ބޮލަށް އަރައި ހިތަށް ބަންޑުންވަމުން ދިޔައީ ހަމަ އެންމެ ޝުއޫރެކެވެ. ފާހަގަކުރީ ހަމަ އެންމެ ސިފައެކެވެ. – އައިންތު ތިއީ ހާދަހާވާ ހިތްވަރު ގަދަ އަންހެނެކޭވެ. – އެންމެން ވެސް ބުނީ މިހެންނެވެ. އެކަމަކު އެކަކު ވެސް ނުކުރި ސުވާލަކީ މިއީއެވެ. – ތިވަރުގެ ޓަފު އަންހެނަކަށް އައިންތު ބަދަލުކޮށްލި ހަޔާތަކީ ކޮބައި ހެއްޔެވެ؟ އަބަދުވެސް އެދޭ ހިނިތުންވުމުގެ ސިއްރަކީ ކޮބައި ހެއްޔެވެ؟ — އަނިޔާއެވެ!\nކެމެރާތައް ސެޓުކޮށް، ލައިޓުތައް ޖައްސައި ސައުންޑް ހަދަައިގެން އަހަރެމެން އިޝާރާތްކޮށްލުމާއެކު އައިންތު ގޮނޑީގައި ހަމަޖެހިލި އެވެ. އޭނާ ހުރީ މީގެ ކުރިން ދުވަހަކުވެސް ރީތިނުވާ ވަރަށް ނަލަހެދިލައިގެންނެވެ. ފެންނައިރު ހީވަނީ އެހެންނެވެ. ޔަގީނަށް ވެސް އަހަރެމެންގެ “ސެޝަން” އަކަށް އެންމެ ފަރިވެގެން އައި ގެސްޓަކަށް އައިންތު ވާނެއެވެ. އެކަމަކު އެ ހެދުމުގެ ފަރިކަމާއި، ދެމުން ގެންދިޔަ ހިނިތުންވުމުގެ ފަހަތުގައި އޭނާ ފޮރުވައިގެން ގެންގުޅޭ ހަޔާތުގެ ހިތި އަހަރެމެންގެ ސެޓަށް ފޭދެން ނެގީ އެންމެ ސުވާލެއްގެ މިންވަރެވެ.\nައައިމިނަތު ވަހީދާ އޭނާގެ ޓެކްސީ އަށް އަރަނީ\nލައިފު މިހާރު ކިހިނެއް ހެއްޔޭ ކިޔާފައި ފަށައިގަތުމުން އައިންތުގެ ވާހަކަ އޭނާ ފަށައިގަތީ މިހެންނެވެ.\n“މިހާރުގެ ލައިފު ވަރަށް ހިތި”\nމިހެން ބުނެފައި އެ ހަޔާތުގެ އިތުރު ތަފުސީލެއް ދޭން އޭނާ އަށް ވަގުތުކޮޅަކަށްވުރެން ގިނައިރު ނެގިއެވެ.\n“އަސްލު ވަރަށް އަނިޔާވެރި، ވަރަށް ހިތި ލައިފެއްގަ މި އުޅެވެނީ މިހާރު،” މިހެން ބުނެފައި ފެންފުޅި ކަނޑާލައިގެން ކޯވަރެއް ބޯލުމަށްފަހު، ލައިގެން ހުރި ހެދުމުގެ އަތުކުރި އުޅަބޮށްޓާ ހަމަ އަށް އޮޅާލިއެވެ.\nދެން ދައްކާލީ ނޫފާގެން ހަލާކުވެފައި އޮތް އެ އަތެވެ.\n“ރޭގަ ލިބުނު އަނިޔާތައް ވެސް މިހުރީ. ވަރަށް އަނިޔާވެރި، ވަރަށް އަނިޔާކުރޭ. އެހެންވީމަ، އަނެއްހެން ބުނަންޏާމު ވަރަށް ހިތްދަތި ވަރަށް ބިރުވެރި ދިރިއުޅުމެއްގައި މި އުޅެވެނީ.”\nއައިންތު އެ ކިޔައި ދެނީ، އިނދެގެން އެކުގައި ދިރިއުޅޭތާ ހައެއްކަ އަހަރުވެފައިވާ އޭނާގެ ފިރިމީހާގެ ފަރާތުން ލިބެމުންދާ އަނިޔާތަކުގެ ވާހަކައެވެ. މި ހުރިހާ ވާހަކަތަކެއް އަހަރެމެންނަށް ކިޔައިދީފައި އައިންތު ގެއަށް ދިޔަތަނުން އަނެއްކާވެސް ތަޅައި ބިމާ ހަމަކޮށްލީ އެވެ.\nއައިމިނަތު ވަހީދާ އޭނާގެ ޓެކްސީ ކައިރީގައ\n“އިންޓަވިއު އަށް އަޅުގަނޑު ދިޔައީ ވެސް ފިލައިގެން، ނާންގައި. ދިޔަތަނެއް ނުބުނީމަ އެ ރޭ ތަޅައިގެންފައި އަނިޔާކުރީ،” ފަހުން ފޯނުން ވާހަކަ ދައްކަމުން އައިންތު ކިޔައިދިނެވެ.\nއޭނާ ކިޔައިދިން ގޮތުން ނަމަ، އައިންތުގެ މުޅި ހަޔާތަކީ އަނިޔާއެވެ. އެހެން ނުބުނެވެންވީ ސަބަބެއް ވެސް ނެތެވެ. މިހާރު އިނދެގެން އުޅޭ މީހާގެ ފަރާތުން ލިބެމުންދާ ތަފާތު އެކި އަނިޔާތަކުގެ 62 މައްސަލައެއް އައިންތު ވަނީ ކަމާބެހޭ ރަސްމީ ފަރާތްތަކަށް ހުށަހަޅައިފައެވެ. އޭނާގެ މި މައްސަލަތަކަށް ހައްލެއް ނުހޯދި އިތުރު އަނިޔާ އާއި މައްސަލަތައް ފުނިޖެހެމުންދާއިރު ވަރިވުމަށް އެދި ކޯޓަށް ހުށަހަޅާފައިވާ މައްސަލަ ވެސް ކުރިއަށް ދަނީ ވަރަށް މަޑުންނެވެ. ނަމަވެސް އެތައް އާދޭހަކަށް ފަހު އައިންތު އަށް މިހާރު ވަނީ އެންމެފަހުން ފެމިލީ ޕްރޮޓެކްޝަންގެ ހިމާޔަތް ލިބިފައެވެ. ރައްކާތެރިކަމުގެ އަމުރެއް ނެރެދީފައިވާއިރު ފިރިމީހާ އަށް މިހާރު ވަނީ އައިންތުގެ ހަޔާތާއި އެޕާޓްމަންޓްގެ ދޮރު ބަންދުވެފައެވެ.\n“މިހާރު ވެސް އޭނާއާ ގުޅޭ ތަފާތު 62 މައްސަލައެއް އައިންތު ވަނީ ހުށަހަޅާފައި. އޭގެ ތެރޭގައި އަނިޔާގެ އެކި ކަހަލަ މައްސަލަ އާއި ބަނޑުބޮޑުއިރު އަނިޔާކޮށްގެން އެބޯޓްވި މައްސަލައެއް ވެސް ހިމެނޭ،” އައިންތު ބުނީ އޭނާގެ ހަޔާތުގައި އެންމެ ބޮޑަށް ރޮއްވާލި ދުވަހަކީ ބަނޑުގައި އޮތް ދަރިފުޅު ބައިގެން ދިޔަ ދުވަސްކަމަށެވެ.\nއައިމިނަތު ވަހީދާ އޭނާގެ ޓެކްސީ ކައިރީ ފޮޓޯއަކަށް ހުއްޓިގެން\n“އެ ވާހަކަ ކިޔައިދީގެން އެ ހަނދާންތަކުގެ ތެރެއަށް ދާކަށް އަޅުގަނޑު ދެން އިތުރަކަށް ބޭނުމެއް ނޫން.”\nމިހެން ބުނެފައި އޭނާގެ އެ ވާހަކަ ނިންމާލިއެވެ. އެކަމަކު އަދިވެސް އެ އަނިޔާތަކަށް ހުއްޓުމެއް ނާދެއެވެ. ނަމަވެސް އައިންތު ބުނަނީ ކޮންމެ ދުވަހަކު ޓެކްސީން އޭނާއާ ބައްދަލުވާ މީހަކަށް މި ދިރިއުޅުމުގެ ވޭނާއި ހިތްދަތިކަން އިހުސާސްނުވެދާނެ ކަމަށެވެ.\n“އައިންތު ޓެކްސީ ދުއްވަމުންދާއިރު މީހުންނަށް ހީވެދާނެ ވަރަށް އުފަލުގައި ވަރަށް ހެވިފައޭ ހުންނަނީ. ކަސްޓަމަރުންނަށް ފެންނާނީ ވެސް އެހެން އާންމުކޮށް ޓެކްސީ ތެރެއިން. އެކަމަކު އަޅުގަނޑުގެ ދިރިއުޅުމުގެ ފަހަތުގައި ހިނގަމުންދާ އެއްވެސް ކަމެއް އެއިން މީހަކަށް ނޭނގޭނެތާ އަސްލު،” އައިންތު ބުނެލިއެވެ.\n“ކަސްޓަމަރުންނާ ކުރިމަތިލަނީ ކޮންމެ ދުވަހަކު ވެސް ވަރަށް އުފާވެރިކޮށް. ހިނިތުންވުމާއެކު. އެއީ އަޒުމެއްގައި، މި މަސައްކަތުގައި މިގޮތަށް ކުރިއަށް ދެވޭނެ ކަމުގެ އުއްމީދުގައި އައިންތު ކޮންމެ ދުވަހަކު ވެސް މަސައްކަތްކުރަނީ”\n“މި ހިތްދަތިކަމުގެ ތެރޭގައި އުޅެފައި ޓެކްސީކުރަން ނުކުތުމުން ކަސްޓަމަރުންގެ ފަރާތުން އެ ލިބޭ ލޯތްބާއި އަޅާލުމާއި ހިތްވަރު ވަރަށް ބޮޑަށް ފާހަގަކޮށްލަން ބޭނުން. ވަރަށް ބޮޑު ހިތްހަމަޖެހުމެއް އެއީ އަޅުގަނޑަށް ލިބޭ.”\nއައިންތުގެެ އަނެއް ބޮޑު ހިތްހަމަޖެހުމަކީ އޭނާގެ ދެ ކުދިންނެވެ. އެކަމަކު އަލަތު ކައިވެނިން ލިބުނު މި ދެ ކުދިންނާ އެކު ވެސް އައިންތު ފަށަން ޖެހުނީ ހިތްދަތި، އެކަނިވެރި ދަތުރެކެވެ. ފުރާވަރުގައި، ދޮށީ އުމުރެއްގެ ރަހުމުކުޑަ މީހަކާ ކައިވެނިކުރެވި ޒުވާން އުމުރުތައް ވަޅުގަނޑަކަށް ވެއްޓުނީއެވެ. އެންމެފަހުން އެ ކައިވެނި ރޫޅި، ކުދިންކޮޅާއެކު އެކަނިވެރިކޮށްލުމުން އައިންތު އަށް މަޖުބޫރުވީ ބަނޑުފުރާ މުއްތިކުރެވޭނޭ ގޮތެއް އަމިއްލަ އަށް ހޯދުމަށެވެ. އުފަން ރަށް ދޫކޮށް އޭނާ ފުރައިގެން މާލެ އައި ހިސާބަކީ އެއީ އެވެ.\nއައިމިނަތު ވަހީދާ އޭނާގެ ޓެކްސީގައި ފޮޓޯއަކަށް ހުއްޓިގެން\nމާލެ އައިސް އެންމެ ފުރަތަމަ ވަޒީފާ އަދާކުރީ އައިޖީއެމްއެޗުގެ މަސައްކަތު މީހެއްގެ ގޮތުގައެވެ. އެ ވަޒީފާގައި އަވަދިނެތި ހީވާގިކަން ދައްކަމުން ދަނިކޮށް ދެން ފުރުސަތު ލިބެނީ ކެފޭއެއްގައި ވެއިޓްރެސްއެއްގެ ވަޒީފާއިންނެވެ. ވެއިޓަރެއްގެ ގޮތުގައި އެއްވެސް ޖެހިލުމެއް ނެތި ފިރިހެނުންގެ މާހައުލުގައި މަސައްކަތްކުރަމުން ގޮސް ދެން އޭނާ ހަވާލުވީ ކޭޝިއަރުކަމާއެވެ. އެ ވަޒީފާގައި 17 އަހަރު ހޭދަކުރުމަށް ފަހު އޭނާގެ ހަޔާތުގެ މި ދުވެލި ބާރުކޮށްލަދިން ވަޒީފާ އަކީ ޓެކްސީ ޑްރައިވަރުކަމެވެ.\n“ފުރަތަމަ ވެއިޓަރަކަށް އުޅުނުއިރު މީހުން އައިންތުއާ މެދު ދެކޭ ގޮތް ވަރަށް ހުތުރު. މީހުން ވަރަށް މަލާމާތް ވެސް ކުރި. ބައެއް މީހުން ބުނާނެ ވަރަށް ގޯސް އަންހެން ކުއްޖެކޭ އެއީ. މީހުންނާ ވަރަށް ގާތްވާނެއޭ ވެސް. އެކަހަލަ އެއްޗެހި މީހުން ކިޔާ އޭރު،” އައިންތު ކިޔައިދިނެވެ.\n“އެކަމަކު އޭރު ވެސް އައިންތު ވިސްނީކީ މީހުން ކީ އެއްޗަކަށް ނޫން. އަޅުގަނޑު ބެލީ މަސައްކަތް ރަނގަޅަށް ކުރިއަށް ގެންދެވޭތޯ”\nއައިމިނަތު ވަހީދާ އޭނާގެ ދެ ދަރިންނާ އެކި\n“ޓެކްސީ ދާއިރާ އަށް ނުކުމެ ޓެކްސީ ދުއްވަން ފެށުމުން އާންމުން އައިންތު ބަލައިގަތް ގޮތް ވަރަށް ތަފާތު. ވަރަށް ރަނގަޅަށް މަރުހަބާ ކި އެންމެންވެސް. އެއީ ވަރަށް އުފާވި ކަމެއް. މިހާ ހިސާބަށް މިއަދު އާދެވުމުގެ އެއް ސަބަބަކީ ވެސް އެ ހިތްވަރު.”\nނަމަވެސް އައިންތުގެ މި ދަތުރަށް ވަނީ އަނިޔާވެރި ފިރިއެއްގެ އުނދަގުލާއި ޖެއްސުމާއި ތުރާ ވަރަށް ވެސް ބޮޑުވެފައެވެ. ޓެކްސީ ޑްރައިވަރެއްގެ ގޮތުގައި މަސައްކަތްކުރަމުން އޮޕަރޭޓަރެއްގެ ވަޒީފާ އަދާކުރަން ލިބުނު ފުރުސަތު ވެސް އައިންތު ބުނީ ދޫކޮށްލީ ފިރިމީހާގެ އިންޒާރާއި ބިރު ދެއްކުންތަކާ ގުޅިގެން ކަމަށެވެ.\nމި އަނިޔާތަކެއްގެ ވާހަކަ އަނެއްކާވެސް ފެށުނީމަ، އައިންތު އަށް އޭނާގެ ފިރިމީހާގެ ފަރާތުން ލިބެނީ ކޮން ކަހަލަ އަނިޔާތަކެއްތޯ ބަލަން ބައެއް މީހުން ފަހަރުގައި ޝައުގުވެރިވެދާނެއެވެ. އޭގެ ބައެއް ތަފްސީލު އައިންތު ދިނީ މިހެންނެވެ.\n“މިސާލަކަށް އައިންތު މަގުމަތިން ފެނިގެން ފިރިހެން ރައްޓެއްސަކު އައިންތު އަށް ގޮވާލިޔަސް އައިންތު ގައިގައި ފިރިމީހާ ތަޅައިގަންނާނެ. މަގުމަތީގައި ވެސް ތަޅައިގަންނާނެ. ރައްޓެއްސަކު ގޮވާލިޔަސް، ވާހަކަ ދައްކާލިޔަސް. މަގުމަތީގައި އަނިޔާކޮށް ބުރުގާ ވެސް ބާލުވާފައި އެބަހުރި. ލައިގެން ހުންނަ ހެދުން ވެސް ވީދާލާނެ. ކާރަށް ގެއްލުން ދީފާނެ،” އައިންތު ކިޔައިދެމުންދިޔައެވެ.\n“އަތުގައި އޮންނަ ފޯނު ވެސް ޖަހައިގެން މަގުމައްޗަށް ތަޅާލަފާނެ. ދެން އޭނާ ބުނާ ގަޑިއަށް ގެއަށް ނުދެވިއްޖެ ނަމަ އަނިޔާކުރާނެ. ފޯނުގެ ޕާސްވޯޑް ނުދީފި ނަމަ ވެސް ތަޅައިގެންފާނެ. ދަތުރެއް ހޯދަން ފޯނަށް ގުޅާ މީހުންނަށް ގުޅައިގެން ވެސް ވަރަށް ބަވާނެ.”\nމި އަނިޔާތަކަށް އަހަރުތަކެއް ވެފައިވިޔަސް އައިންތު ބުނީ މި ފިރިމީހާއާ އެކު އޭނާގެ ހަޔާތް އާ ފެށުމަކުން ފެށީ އެންމެ ފުރަތަމަ ވަރަށް ވެސް އުފަލުން ކަމަށެވެ. ނަމަވެސް ބޭވަފާ އާއި އަނިޔާ އެކުވެ މިއަދު އެ ހަޔާތް މި ވަނީ ބަރުބާދުވެ ނިމުމަކާ ގާތުގައެވެ.\n“މި ބިރުވެރިކަމެއްގެ ތެރޭގައި ބަހައްޓާއިރު ފިރިމީހާގެ ކިބައިން ލިބެން ޖެހޭ އެއްވެސް ކަހަލަ އެއްބާރުލުމެއް އެއްވެސް ކަމެއްގައި ނުލިބޭކަން ވެސް ފާހަގަކޮށްލަން. ޚަރަދެއް ވެސް ނުކުރޭ. މިހާރު ވެސް އައިންތު އެކަނިމާއެކަނި އެޕާޓްމަންޓެއް ހިފައިގެން އަމިއްލަ އަށް ކުލި ދައްކައިގެން ކަރަންޓް ބިލް ފެން ބިލް ދައްކައިގެން ހުރިހާ ކަމެއްކޮށްގެން މި އުޅެނީ،” އަމިއްލަ ދެ ކުދިންނާ އެކު ތިމާގެ އިތުރު ދެ ކުދިން ވެސް ގޭގައި ބަހައްޓައިގެން ހުރިހާ ކަމެއް އަމިއްލަ ޖީބުން ހަމަޖައްސަމުން އަންނަ އައިންތު ކިޔައިދިނެވެ.\n“ފިރިމީހާގެ އެއްވެސް އެހީތެރިކަމެއް ނުލިބޭ.”\nއައިންތު ބުނީ އޭނާގެ ދިރިއުޅުން ބިރުވެރިކަމެއްގެ ތެރޭގައި ބަނދެވިފައިވިޔަސް އަމިއްލަ އަށް އާމްދަނީލިބޭ މަސައްކަތެއް ކުރެވުމަކީ މިވަގުތަށް ލިބޭ އެންމެ ބޮޑު އުފާ ކަމަށެވެ.\nއައިމިނަތު ވަހީދާ އޭނާގެ ޓެކްސީގައި\n“އަމިއްލަ މަސައްކަތެއް މިގޮތަށް ކުރުމުން ލިބޭ އެންމެ ބޮޑު އުފަލަކީ ކައިވެންޏެއް ކޮށްގެން އުޅުނަސް، ނުކޮށް އުޅުނަސް، ކުރީގަ ނަމަ ކުލި ދައްކަން ޖެހުނަސް އަދި ކުދިންގެ ކަންކަމުގައިވިޔަސް ފިރިމީހާ ގާތުގައި އާދޭސްކުރަން ޖެހެނީ. އެކަމަކު މިހާރު ލިބޭ އެންމެ ބޮޑު އުފަލަކީ އަމިއްލަ އަށް މަސައްކަތްކޮށްގެން އަމިއްލަ ޒަރޫރީ ބޭނުންތައް ފުއްދެމުންދާތީ،” އައިންތު ބުނެލިއެވެ.\nއޭނާގެ މި “ޓެކްސީ ދަތުރަށް” މިހާރު ތިން އަހަރުވީ އެވެ. އައިންތު މިހާރު ބުނަނީ ހަޔާތުގެ މި ދަތުރުގައި ދެން ގިޔަރު ބަދަލުކުރާނީ އަނިޔާވެރި ފިރިމީހާގެ ކިބައިން އެއްކޮށް ސަލާމަތްވެގެންނެވެ.\n“ކުރިއަށް އެބަހުރި އެހެން ވިޔަފާރިތައް ފަށަން ވެސް ވިސްނާފައި. އެކަމަކު ދެން ބޭނުމެއް ނުވޭ މި ފިރިމީހާއާ އެކު އެއްވެސް ކަމެއް ކުރާކަށް. އޭނާ ކިބައިން ސަލާމަތްވުމަށް ފަހު އަމިއްލަ މަސައްކަތެއް ފަށަން ގަސްދުކުރަނީ.”\nވީއައިޕީ ޚިދުމަތް ބާޣީ ލުތުފީ އަށް ދީގެން ސަރުކާރުން ޝަހީދުންނަށް މަލާމާތްކޮށްފި\nރާއްޖެ ގެނައީ ލުތުފީ ނޫންކަމަށް ސިއްދީގު ތުހުމަތު ކޮށްފި\nޝީޝާ 100 ދުވަސް ޕްރޮމޯޝަން: ބާކީ އޮތީ 69 ދުވަސް\nސުވާދީބު 1 އަހަރު ކުރިން يناير 15, 2019\nއެސްޓީއޯގެ ހޮޓާ ނުއަގުގައި ވިއްކާލަން ޖެހިފައި!\nސުވާދީބު9މަސް ކުރިން أبريل 29, 2019\nއެލައިޑްގެ ކަލަންޑަރު ސަމާލުކަން އަތުލައިފި\nސުވާދީބު 55 މިނިޓް ކުރިން يناير 19, 2020\n55 މިނިޓް ކުރިން يناير 19, 2020 0\nސުވާދީބު 1 ގަޑި ކުރިން يناير 19, 2020\n1 ގަޑި ކުރިން يناير 19, 2020 0\nސުވާދީބު 23 ގަޑި ކުރިން يناير 18, 2020\n23 ގަޑި ކުރިން يناير 18, 2020 0


Covid19 ai gulhigen Azharuge bayaanugaivaa muhimmu kankan! | Dhiislam\nޝެއިޚް މޫސާ އަންވަރު ހަސަން މާރޗް 17, 2020\nކޮވިޑް 19 އާއި ގުޅިގެން ދުނިޔޭގެ އިސްލާމީ އިދާރާތަކުން ދަނީ ބަޔާންތައް ނެރެމުންނެވެ. ދީނީ ގޮތުން އިރުޝާދު ދިނުމުގެ ގޮތުން ތަފާތު ނިންމުންތައް ދަނީ ނިންމާ އާންމުކުރަމުންނެވެ. އެގޮތުން އަޒްހަރުގެ ބޮޑެތި ޢިލްމުވެރީންގެ އިދާރާ އިން ވަނީ މާރޗް 15 ގައި ބަޔާނެއް ނެރެފައެވެ. އެބަޔާނުގައިވާ މުހިންމު ކަންކަން ދިވެހިންނަށް އެނގުން މުހިންމެވެ.\nއެއިދާރާއިން ނެރުއްވި ބަޔާން ބުނާގޮތުގައި ބަލި މީހުންނާއި މުސްކުޅިންގެ މައްޗަށް ގޭގައި ތިބުން މިއަދު ވާޖިބުވާނެއެވެ. އަދި ސަރުކާރުގެ ކަމާބެހޭ އިދާރާތަކުން ކުރާ އެންމެހާ އަމުރުތަކަށް ޢަމަލުކުރުން އެންމެހާ ރައްޔިތުންގެ މައްޗަށް ވާޖިބުވާނެއެވެ. ރަސްމީ ތަފާސްހިސާބުތަކުން މި ބަލި ޢާލަމީ ވަބާއަކަށް ވެފައިވާ ކަން އެނގޭތީ ހުކުރުނަމާދަށާއި ފަރްޟު ނަމާދުގެ ޖަމާޢަތްތަކަށް ޙާޟިރުވުމާ ދުރުހެލިވާން ޖެހޭނެއެވެ. މި ބަލީގެ ސަބަބުން މަރުވަމުންދާ މީހުންގެ ޢަދަދުންނާއި ބަލި ޖެހެމުންދާ މީހުންގެ ޢަދަދުންނާއި ބަލި ފެތުރެމުންދާލެއް ހަލުވިކަމުންނާއި މި ބައްޔަށް އަދި ފަރުވާއެއް ފެނިފައިނުވާނުވުމުން މި ވަބާގެ ނުރައްކާތެރިކަން އެނގެއެވެ.\nއަޒްހަރުގެ ބޮޑެތި ޢިލްމުވެރީންގެ ބަޔާން ބުނާގޮތުގައި ކޮންމެ ދައުލަތަކުން ވެސް މި ވަބާއާ ދެކޮޅަށް އެޅެން އޮތް އެންމެހާ ފިޔަވަޅުތަކާއި ކުރެވެން އޮތް އެންމެހާ ކަންތައްތަކާއި އިޖްރާއާތުތައް އަޅަން ޖެހޭނެއެވެ. އިސްލާމީ އުއްމަތުގެ ޢިލްމުވެރިން ވިދާޅުވެފައިވާ ގޮތުގައި ކަމެއް ވެދާނެކަމަށް ނިމުތު ކުރެވުމަކީ ކަމެއް ވުމާ އެއްފަދަ ކަމެކެވެ. ކަމެއް ހިނގައިފާނެކަމަށް ބެލެވޭނަމަ އެ ކަމުގެ ޙުކުން އެ ހިނގައިފާނެކަމަށް ބެލެވޭ ކަމަކަށް އޮންނާނެއެވެ. އިސްލާމީ ޝަރީޢަތުގެ އެންމެ މުހިއްމު ލަޑުދަނޑިތަކުގެ ތެރޭގައި ހަށިގަނޑު ރައްކައިތެރިކުރުން ވެއެވެ.\nއަޒްހަރުގެ މި ބަޔާން ބުނާގޮތުގައި ވަބާއިން ސަލާމަތްވުމަށް ޓަކައި ހުކުރު ނަމާދު ޤާއިމުނުކުރުމާއި ޖަމާޢަތުގެ ނަމާދު ޤާއިމުނުކުރުމަށް އިސްލާމްދީން ގޮވައިލައެވެ.\nބުޚާރީއާއި މުސްލިމުގައި ރިވާވެގެން ވެއެވެ. ((ވަރަށް ވިއްސާރަ ދުވަހަކު އިބްނު ޢައްބާސުގެފާނު ބަންގި ގޮވާ މުދިމަށް ވިދާޅުވިއެވެ. ތިބާ (( أَشْهَدُ أَنَّ مُحَمَّدًا رَسُولُ اللهِ)) ކިޔައިފާ (حَيّ عَلَى الصَّلاَةِ) ނުކިޔާށެވެ! އަދި ކިޔާށެވެ!\n(صَلُّوا فِي بُيُوتِكُمْ – ތިޔަބައިމީހުން ތިޔަބައިމީހުންގެ ގޭގައި ނަމާދުކުރާށެވެ!) މީސްތަކުން އެކަމާ ދެކޮޅުހެދުމުން އިބްނު ޢައްބާސުގެފާނު ވިދާޅުވިއެވެ. މަށަށްވުރެ ހެޔޮކަން ބޮޑު ބޭކަލަކު އެގޮތަށް ވަނީ ޢަމަލު ކުރައްވައިފައެވެ. ހަމަކަށަވަރުން ހުކުރުނަމާދަކީ ޢަޒީމާއެކެވެ. ތިމަން ކަލޭގެފާނު ތިޔަބައިމީހުންނަށް ބުރައެއް ޖައްސުވާކަށް އެދިވަޑައެއް ނުގަންނަވަމެވެ. ތިޔަބައިމީހުން ޗަސްބިންތަކާއި ކިސަޑުތަކުގެ ތެރޭގައި އެ ނަމާދަށް ދިޔުމަށް އެދިވަޑައެއް ނުގަންނަވަމުއެވެ.))\nމި ބަސްފުޅުން އެނގޭގޮތުގައި ވާރޭގެ ސަބަބުން ޖަމާޢަތަށް ނަމާދަށް ދިޔުމަށް ބުރަވާތީ ނުދިޔުމުގެ ހުއްދަ މި ވަނީ ދެއްވައިފައެވެ. ވާރޭގެ ނުރައްކާތެރިކަމަށްވުރެ ކޮރޯނާ ވަބާގެ ނުރައްކާތެރިކަން މާ ބޮޑެވެ. ހުކުރު ނަމާދުގެ ބަދަލުގައި ކުރާނީ މެންދުރު ނަމާދެވެ. ގޭގައި ނުވަތަ ބައިބޯ ކަމެއްނެތް ކުޑަ ޖަމާޢަތެއްގައެވެ.\n• އަޒްހަރުގެ ބަޔާނުގައި ހަނދާންކޮށް ދެއްވައިފައިވާ4ކަމެއް ވެއެވެ. އެއީ\nހ – ޖަމާޢަތުގައި ނަމާދު ނުކުރިޔަސް ކޮންމެ ވަގުތަކަށް ބަންގި ގޮވުން.\nށ- ގޭގައި އުޅޭ މީހުން ގޭގައި ޖަމާޢަތް ހަދައިގެން ނަމާދު ކުރުން.\nނ- ކަމާބެހޭ އިދާރާތަކުން އަންގާ އެންގުންތަކަށް ކިޔަމަންގަތުމާއި ދޭ އިރްޝާދުތަކަށް ތަބާވުން.\nރ- މި ވަބާއިން ސަލާމަތްކޮށްދެއްވުން އެދި މާތް ﷲއަށް ދުޢާދެންނެވުން އިތުރު ކުރުމާއި ހެޔޮފޯރުވުން ގިނަކުރުން.


Mask alhaigen kasrathu kurumakee massala eh tha? | Mihaaru\n16 ނޮވެމްބަރ 2020 - 08:15\nމިހާރު މާސްކާ ނާޅައި އުޅެވޭކަށް ނެތެވެ. އެހެންވެ މާސްކަށް އާދަވާން ޖެހެ އެވެ. ކަސްރަތަކީ ދިރިއުޅުމުގެ ވަރަށް މުހިއްމު ބަޔަކަށްވާތީ އެކަން ކުރާ އިރު ވެސް މާސްކް އެޅުމަކީ ރައްކާތެރި ކަމަކަށް ވާނެ އެވެ. ބައެއް މީހުންނަށް މާސްކް އަޅައިގެން ކަސްތަރުކުރަން އުނދަގޫވެ އެވެ. ބައެއްގެ މީހުންގެ ކަންބޮޑުވުމަކީ މާސްކް އަޅައިގެން ކަސްރަތުކުރާ ނަމަ ނޭވާލާން އުނދަގޫވުމެވެ.\nސުވާލަކީ މާސްކް އަޅައިގެން ކަސްރަތު ކުރުމަކީ ސިއްހީ މައްސަލައަކަށް ވެދާނެތޯ އެވެ؟ މި ސުވާލަށް ދިރާސާއަކުން މި ވަނީ ވަރަށް ތިލަ ޖަވާބެއް ހޯދައި ދީފަ އެވެ. އިންޓަނެޝަނަލް ޖާނަލް އޮފް އެންޑްވަޔަރަމަންޓް ރިސާޗް އެންޑް ޕަބްލިކްގައި ޝާއިއުކޮށްފައިވާ ދިރާސާގައި ބުނެފައިވާ ގޮތުގައި މާސްކް އަޅައިގެން ކަސްރަތު ކުރުމަކީ ސިއްހީ މައްސަލައެއް ކުރިމަތިވާނެ ކަމެއް ނޫނެވެ.\nމި ދިރާސާ ހަދާފައި ވަނީ ސާޖިކަލް މާސްކާއި ފޮތި މާސްކް ވެސް އަޅައިގެން ކަސްރަތު ކުރުވި ބަޔަކު ދެ ގްރޫޕަކަށް ބަހާލައިގެންނެވެ. ފާހަގަވި މައިގަނޑު ކަމަކީ ދެ ވައްތަރުގެ މާސްކް އަޅައިގެން ވެސް ކަސްރަތުކުރާ އިރު ނޭވާލާން އުނދަގޫވާކަން ފާހަގަކުރެވިފައި ނެތުމެވެ. އަދި މާސްކް އަޅައިގެން ކަސްރަތު ކުރިޔަސް، ހަށިގަނޑަށް ލިބެންޖެހޭ އޮކްސިޖަން ލެވަލް އަށް ބަދަލެއް ނާން ކަމަށް ވެސް ދިރާސާގައި ބުންޏެވެ.\nWearing of Cloth or Disposable Surgical Face Masks has no Effect on Vigorous Exercise Performance in Healthy Individuals https://t.co/0YLyropgy2 via @MDPIOpenAccess\n— Adhushan (@Adhushan1) November 15, 2020\nދިރާސާގައި ބުނެފައިވާ ގޮތުގައި މާސްކް އަޅައިގެން ލުއި ކަސްރަތުގެ އިތުރުން ތަންކޮޅެއް އިންޓެންސް ކަސްރަތު ކުރިޔަސް ނޭވާލާން އުނދަގޫވާކަން ފާހަގަކުރެވިފައެއް ނެތެވެ. އެކަމަކު ތަންކޮޅެއް އެކްސްޓްރީމް ކަސްރަތުކުރާ އިރު މާސްކް އަޅައިގެން ހުންނަ ނަމަ މައްސަލަތަކެއް ދިމާވެދާނެތީ އިތުރަށް ބަލަންޖެހޭ ކަމަށް ބުންޏެވެ. އެގޮތުން ހިތާއި ފުއްޕާމޭ ފަދަ ގުނަވަންތަކަށް ނޭދެވޭ އެއްވެސް އަސަރެއްކުރޭތޯ އިތުރު ތަހުލީލުތަކެއް ހެދުމުގެ މުހިއްމުކަން ރިޕޯޓްގައި ފާހަގަކޮށްފައިވެ އެވެ.\nއޭގައި ބުނެފައިވާ ގޮތުގައި މާސްކް އަޅައިގެން ކަސްރަތުކުރަން ބައެއް މީހުންނަށް އުނދަގޫވާ ސަބަބަކީ އެކަމަށް އާދަވެފައި ނެތުމެވެ. އެކަމަކު ކޮވިޑް-19 ކަހަލަ ފަސޭއިން ޖެހޭ ބައްޔަކުން ރައްކާތެރިކަން ހޯދުމަށްޓަކައި ކަސްރަތުކުރާ އިރު ވެސް މާސްކް އެޅުމަކީ މުހިއްމު ކަމެއް ބުންޏެވެ.\n"މާސްކް އަޅައިގެން ކަސްރަތު ކުރިޔަސް އޮކްސިޖެނޭޝަނަށް އެއްވެސް ބަދަލެއް އަންނަކަން ފާހަގައެއް ނުކުރެވޭ. އެކަމަކު މާސްކް އަޅައިގެން ހުރީމަ ނޭވާލުމުގެ ޕެޓާންއަށް އެބައާދޭ ބަދަލުތަކެއް. އޭގެ ސަބަބުން ހަގީގަތުގައި މާސްކް އަޅައިގެން ކަސްރަތުކުރަން އުނދަގޫ ކަމަކަށް ވަނީ،" ދިރާސާގައި ބުންޏެވެ. "މީގައި މުހިއްމު ކަމަކީ މާސްކަށް އާދަކުރުން. އޭރުން މާ ބޮޑު ތަފާތެއް ފާހަގައެއް ނުކުރެވޭނެ. ވާ ގޮތަކީ ކުރިން އާންމުކޮށް ބޭނުން ނުކުރާ އެއްޗެއް ބޭނުން ކުރަން ޖެހުނީމަ އުނދަގޫ ވަނީ."\nސިއްހަތު ފޭސް މާސްކް ދިރާސާ ސަލާމަތީ ފިޔަވަޅުތައް ސިއްހަތާއި ރައްކާތެރިކަން ދުޅަހެޔޮ ދިރިއުޅުން ކަސްރަތު ފިޓްނެސް\nވޯލްޑް ހެލްތު އޯގަނައިޒޭޝަން އިން އަންގާފަ އޮތީ ކަސްރަތު ކުރާ އިރު މާސްކް ނޭޅުމަށް. އެއީ ދަލާ ހެދި މާސްކް ތެމުނީމަ ނޭވާ ނުލެވޭނެތީ އަދި މި ދަލުގައި މައިކްރޯ އޯގަނިޒްމްސް އުފެދޭނެތީ. އެމީހުން އަންގަނީ 1 މީޓަރު ގެ ދުރުމުނެއް ބަހައްޓައިގެން މާސްކް ނާޅާ ކަސްރަތު ކުރަން.


Nausha ge Health Column: Dhivehinge therey gai alarm alhamundhaa PCOS!\n"މަރީ މިހާރު ހާދަ ފަލަ ވެއްޖެޔޭ ދޯ؟ ކިހިނެތް ތި ހަދަނީ؟"\n"އައިޝާ މޫނަށް ތިހިރީ ކިހިނެއްވެފަ؟ ހާދަ ބިއްސެއް ނަގާފައޭ!"\n"ކޮބާ ނަދާ މީހަކާވެސް އިނީ ދޯ؟ ކޮން އިރަކު ކުއްޖެއް ހޯދަނީ؟"\nމިއީ އެކަކު އަނެކަކާ ބައްދަލުވުމުން އާންމުކޮށް އަމާޒު ކުރާ ސުވާލުތަކަކާއި ބަދަލު ކުރާނެ ކޮމެންޓުތަކެކެވެ.\nއެ ހަގީގަތްތައް އެހެން އޮއްވައި ރަހްމަތްތެރިއެއް ނުވަތަ އާއިލާގެ މެންބަރަކު ފެނުމުން ފުރަތަމަ ވެސް އަހައިލެވެނީ "މިހާރު ހާދަފަލަ ވެއްޖެޔޭ!" ނުވަތަ "ކޮބާ އަދިވެސް ކުއްޖަކު ނުހޯދަންހެއްޔޭ، މިހާރު ތިޔޮށް އުމުރު ހުސްވަނީއޭ" މިފަދަ ވާހަކަތަކެވެ.\nމީހާގެ ސޫރައާބެހޭ ގޮތުން އެއްޗެއް ބުނުމުގެ ކުރިން ވަރަށް ވިސްނަން ޖެހެ އެވެ. އަދި ބައެއް ވާހަކަ ބުނާއިރު އެއީ ބައްޔެއްގެ ސަބަބުން ދަރިމައިވުމަށް އުނދަގޫތަކާ ކުރިމަތިވެފައިވާ، އެކަމާމެދު އަބަދު ހިތާމަ ކުރަމުންދާ މީހަކަށް ވެސް ވެދާނެ އެވެ. ދެނެގަންނަންވި ހަގީގަތަކީ އަންހެނުންނަށް ދިމާވާ ސިއްހީ މައްސަލަތައް ބައިވަރު ކަމެވެ.\nމި ލިޔުމުގައި ސިއްހީ ގޮތުން ރާއްޖޭގައި ވަރަށް ބޮޑަށް އެލާމް އަޅަމުންދާ އެފަދަ މައްސަލައަކަށް ބަލައިލާނަމެވެ. މި މައްސަލައަކީ ދިވެހި ގިނަ އަންހެން ކުދިން އެ ބަލީގެ ޝިކާރައަކަށްވެފައިވާ ޕީސީއޯއެސް އެވެ.\nޕޮލިސިސްޓިކް އޯވޭރިއަން ސިންޑްރޯމް\nޕޮލިސިސްޓިކް އޯވޭރިއަން ސިންޑްރޯމް (ޕީސީއޯއެސް) އަކީ ހޯމޯން މިންވަރަށް އަންނަ ބަދަލުތަކުގެ ސަބަބުން ދަރިން ލިބޭ އުމުރުގެ އަންހެނުންނަށް މެދުވެރިވާ ސިއްހީ މައްސަލައެކެވެ. ޕީސީއޯއެސް ހުންނަ އަންހެނުންގެ ހަށިގަނޑުގައި އެންްޑްރޮޖެން ނުވަތަ ފިރިހެން ހޯމޯން އާންމުކޮށް ހުންނަ މިންވަރަށްވުރެ ގިނައިން ހުރެއެވެ. މީގެ ސަބަބުން އެތައް ސިއްހީ މައްސަލަތަކަކާ ދިމާވެ އެވެ.\nޕީސީއޯއެސް އަކީ އޯވަރީގައި ބައިވަރު ކުދި ސިސްޓްތަކެއް އުފެއްދުމަށް މެދުވެރި ކުރުވާ މައްސަލައެކެއެވެ. އޭގެ ސަބަބުން މައްސަރު ކަންތައް ގަވައިދުން ނުޖެހި ދަރިމައިވުމަށް ވެސް އުދަނގޫވެ އެވެ. އަދި ޕީސީއޯއެސް ހުންނަ އަންހެނުން މާބަނޑު ދުވަސްވަރު ބައިގެން ދިއުމުގެ ފުރުސަތު ބޮޑު ކަމަށް ދިރާސާތަކުން ދައްކަ އެވެ.\nމައްސަރު ކަންތައް ގަވައިދުން ނުޖެހުން\nމޫނުގައި އިސްތަށި ގިނަވުން\nހަށިގަނޑުގެ ބައެއް ތަންތަނުގައި ހަން ބޯވެ ކަޅުވުން\nބޮލުގެ އިސްތަށި ފޭބުން\nފަލަވުން، ބަރުދަން ލުއި ކުރުމަށް އުދަނގޫވުން\nޕީސީއޯއެސް ހުންނަ ކޮންމެ އަންހެނެއްގެ ގައިގައި މި ހުރިހާ އަލާމާތެއް ނުހުރެދާނެ އެވެ. އަދި މި ނޫންވެސް ތަފާތު އެތަކެއް އުނދަގޫތަކާ ޕީސީއޯއެސް ހުންނަ އަންހެނުން ކުރިމަތިލާން ވެސް ޖެހެ އެވެ.\nޕީސީއޯއެސް އަކީ އެހެނިހެން ބަލިތަކާ ވެސް ގުޅިފައިވާ މައްސަލައެކެވެ. އެގޮތުން ޕީސީއޯއެސް ހުންނަ އަންހެނުންގެ ހަށިގަނޑުގައި ހޯމޯން އިންސުލިން ހުންނަނީ އާންމުކޮށް ހުންނަންޖެހޭ މިނަވަރަށް ވުރެ ގިނައިންނެވެ. އިންސުލިންގެ މުހިންމު ބޭނުން ތަކުގެ ތެރެއިން މި ހޯމޯންގެ މައިގަނޑު މަސްއޫލިޔަތަކީ ލޭގައި ހުންނަ ހަކުރުގެ މިންވަރު އެއް ހަމައެއްގައި ދަމަހައްޓައި ކޮންޓްރޯލް ކުރުމެވެ.\nނަމަވެސް ޕީސީއޯއެސް ހުންނަ އަންހެނުންގެ ހަށިގަނޑުގައި އިންސުލިން މާ ގިނަވެފައި އޭގެ މަސައްކަތް އެންމެ ފުރިހަމައަކަށް ނުކުރެވެ އެވެ. ނަތީޖާއެއްގެ ގޮތުން ބަރުދަން އިތުރުވާން މަގުފަހިވެ ޓައިޕް2ޑައެބިޓީސް ނުވަތަ ހަކުރުބަލި ޖެހުމުގެ ފުރުސަތު ބޮޑުވެ އެވެ. އެހެންވެ ޕީސީއޯއެސް ހުންނަ ގިނަ އަންހެނުނަށް ބަރުދަން ލުއި ކުރަން އުނދަގޫވެ އެވެ. ނަތީޖާއެއްގެ ގޮތުން މާ ބޮޑަށް ފަލަވެ ނޭވާ ކުރުވެ ރޭގަނޑުގެ އަރާމު ނިދިން ވެސް މަހްރޫމް ކުރުވައެވެ.\nޕީސީއޯއެސް އާއި ލޭގެ ޕްރެޝަރު މާ މައްޗަށް ދިއުމާ ވެސް ގުޅުމެއްވާ ކަމަށް ހޯދުންތަކުން ދައްކަ އެވެ.\nޕީސީއޯއެސް މުޅިން ރަނގަޅު ކުރެވޭނެ ފަރުވާއެއް ނެތް ނަމަވެސް ޑޮކްޓަރު ފަރުވާ ދޭނީ ޕީސީއޯއެސްގެ އަލާމާތްތަކާއި އޭގެ ސަބަބުން ދިމާވާ މައްސަލަތަައް ހައްލުކޮށް ލުއި ކުރުމަށެވެ. އަދި ދަރިން ހޯދަން އުނދަގޫވާނަމަ އެކަމަށް ވެސް ބޭސް ކުރަން ޖެހިދާނެ އެވެ.\nޕީސީއޯއެސް އާއެކު ދިރިއުޅުމަކީ ފަސޭހަކަމެއް ނޫނެވެ. މާ ފަސޭހައިން ފަލަވުމާއި ބަރުދަން ލުއި ކުރުމަށް ކުރާ މަސަތްކަތުން އެންމެ އެދެވޭ ނަތީޖާއެއް ނުފެނުމާއި މޫނުގައި އޮށާޅަ ނެެގުމާއި އިސްތަށި ގިނަވުން ފަދަ މައްސަލަތަކަކީ ގިނަ އަންހެން ކުދިން އެކަމާ ލަދުގަނެ ހިތާމަ ކުރާނެ ކަންކަމެވެ.\nފާޅުކަން ބޮޑު ގޮތެއްގައި އަންނަ މި ބަދަލުތަކުގެ ސަބަބުން މީހުންގެ ތެރެއަށް ނުކުމެ އުޅެން ޖެހިލުން ވެއެވެ. އަދި ޑިޕްރެޝަން އާއި އެހެނިހެން ނަފްސާނީ ބަލިތަކުގެ ޝިކާރައަކަށް ވެއެވެ.\nމި ބަލީގެ ސަބަބުން ދަރިމައިވުމަށް އުދަނގޫވެ އެކަމަށް ބޭސް ކުރާ އަންހެނުން ގިނަވެފައިވާއިރު މިއީ ނަފްސާނީ ގޮތުންވެސް މީހާއަށް ނޭދެވޭ އަސަރުކަތައް ކުރުވާ މައްސަލައެކެވެ. ރަހުމަތްތެރިޔަކަށް ނުވަތަ އާއިލާގެ މެންބަރަކު މި ބަލީގެ އުނދަގޫތަކާ ކުރިމަތިލާންޖެހިފައިވާ ކަން އެނގިއްޖެނަމަ ހިތްވަރުދީ އެހީތެރިވުމަކީ ކުރެވިދާނެ ކަމެކެވެ.\nޕީސީއޯއެސް އާ އެކުވެސް އުފާވެރި ދިރިއުޅުމެއް ވޭތުކުރެވިދާނެ އެވެ. އެންމެ މުހިންމު އެއް ކަމަކަށްވާނީ ބަރުދަން ހެޔޮވަރު މިނެއްގައި ދެމެހެއްޓުމެވެ. މިއީ ޕީސީއޯއެސް ހުންނަ މީހުންނަށް ހާސިލް ކުރަން އެންމެ ފަސޭހަ ކަމަކަށް ނުވެދާނެ އެވެ. ނަމަވެސް ކެއުމަށް ބަދަލު ގެނެސް ކަސްރަތު ކުރުމަށް އަހުލުވެރި ވެއްޖެނަމަ މިއީ ހާސިލް ކުރެވިދާނެ ލަނޑުދަނޑި އެކެވެ.\nގަވައިދުން ކަސްރަތު ކުރުމަކީ ޕީސީއޯއެސް ގެ ސަބަބުން މެދުވެރިވާ ގިނަ އުނދަގޫތައް ލުއިކޮށް ކޮންޓްރޯލް ކުރުމަށް އެހީވެދޭނެ ކަމެކެވެ. މި ކަން ހާސިލް ކުރުމަށް ކޮންމެހެން ގިނަ ފައިސާ ހަރަދު ކޮށްގެން ޖިމަކަށް ދިއުން މުހިންމެއް ނޫނެވެ. ކަމާބެހޭ މާހިރުން ވިދާޅުވާ ގޮތުގައި ދުވާލަކު އެންމެ ތިރީސް މިނެޓް ނުވަތަ ހަފްތާއެކު 150 މިނެޓް ކަސްރަތު ކުރުމުން ވެސް ފުދޭނެ އެވެ. އެއީ ދުވުން ނުވަތަ ހަލުވިކޮށް ހިނގުން ކަމުގައި ވެސް ހެދިދާނެ އެވެ.\nމިގޮތަށް ކަސްރަތުކުރަން ވަގުތު ހުސްކޮށް ގަވައިދުން ކަސްރަތު ކުރުމަކީ އޭގެ ސަބަބުން ތިމާއަށް ހިތްހަމަ ޖެހުން ވެސް ލިއްބައިދީ ސްޓްރެސްވުމާއި ކަންތައްތަކާމެދު ފިކުރު ބޮޑު ވުމުން ވެސް ދުރުހެލި ކޮށްދޭނެ ކަމެކެވެ.\nޕީ.ސީއޯއެސް އާ ގުޅޭގޮތުން ކުރެވިފައިވާ ގިނަަ ދިރާސާތައް ބުނާ ގޮތުގައި މި ބަލީގެ ސަބަބުން ދިމާވާ މައްސަލަތަކަށް އެންމެ އެދެވޭ ލުޔެއް ގެނެސްދޭނީ ކެއުމަށް ގެންނަ ބަދަލުތަކުންނެވެ. އެގޮތުން ޕީސީއޯއެސް ހުންނަ މީހުން ކެއުމުގައި ކާބޯހައިޑްރޭޓްސްގެ ބައި މަދުކުރަން ޖެހެ އެވެ. އަދި ފައިބަރު އެކުލެވިގެންވާ ކެއުންތައް ގިނަ ކުރުމުން އިންސުލިން ރަނގަޅަށް ހަށިގަނޑުގައި މަސަތްކަތް ނުކުރާތީ ދިމާވާ މައްސަލަތަކަށް ލުއި ލިބުމަށް އެހީތެރި ވެދެއެވެ. އަދި ލޭގައި ހުންނަ ހަކުރުގެ މިންވަރު މައްޗަށް ދިޔުމުން ރަތްކާތެރި ކޮށްދެއެވެ.\nފައިބަ ގިނައިން އެކުލެވޭ ބައެއް ކެއުންތައް\n- ބްރޮކޮލީ އަދި ކޯލީފްލާވާ\n- ފެހިކަން ގަދަ ތަރުކާރީ އާއި ލެޓިއުސް ފަދަ ފަތުގެ ބާވަތްތް\nކުއްލިޔަކަށް ކެއުން އެއްކޮށް ބަދަލުކޮށް ލުމަކީ ފަސޭހަ ކަމެއް ނޫނެވެ. މީގެ ބަދަލުގައި މަޑުމަޑުން ކޮންމެ ދުވަހަކު އާންމުކޮށް ކެއުމުގައި ބޭނުން ކުރާ ތަކެތި ފައިދާހުރި އެއްޗެއްސަށް ބަދަލު ކުުރުން ބުއްދިވެރި އެވެ. މިސާލަކަށްް ހެނދުނުގެ ނާސްތާއަށް މާޖަރިން އާއި ޕާން ފޮއްޗެއް ބޭނުން ކުރާނަމަ އޭގެ ބަދަލުގައި ފައިބަރުން މުއްސަނދިވެފައިވާ ހޯލް ގްރެއިން ޕާން ފޮއްޗަކާއި އޮލިވް އޮއިލް ނުވަތަ އެވަކާޑޯ ފަދަ އެއްޗަކަށް ބަދަލު ކޮށްލެވިދާނެ އެވެ.\nޕީސީއޯއެސް އަކީ މިހާރު ދިވެހި އަންހެނުންގެ މެދުގައި ވަރަށް އާންމު ބައްޔަކަށްވާތީ މި ބައްޔާމެދު އެންމެން ވެސް ހޭލުންތެރިވުން މުހިންމެވެ. އޭރުން މި ބަލީގެ ސަބަބުން ރަހްމަތްތެރިޔަކަށް އާއިލާގެ މެންބަރަކަށް ނުވަތަ އަނބި މީހާއަށް އަންނަ ބަދަލުތައް ދެނެގަތުމަށް ފަސޭހަވެ، އެމީހުންނަށް އެންމެ އެދެވޭ ގޮތުގައި އެހީތެރިވެވޭނެ އެވެ.\nމި ބައްޔާއި މި ބަލީގެ ސަބަބުން މެދުވެރިވާ ތަފާތު މައްސަލަތަކާ ހަނގުރާމަ ކުރާ ހިތްވަރުގަދަ އަންހެނުން އަމިއްލަ ނަފްސާއި ހަށިގަނޑުދެކެ އަބަދުވެސް ލޯބިވާންވާނެ އެވެ. އަބަދުވެސް ދުޅަހެޔޮ ސިއްހަތެއްގައި ހުރުމަށް ލޯބިކޮށް، ހާއްސަކޮށް ބަރުދަން ހެޔޮވަރު ވަރެއްގައި ދެމެހެއްޓުމަށް މަސަތްކަތް ކުރަންވާނެ އެވެ. ބަރުދަން ހެޔޮވަރު ވަރެއްގައި ދެމެހެއްޓިއްޖެނަމަ ހަކުރުބަލި އަދި ލޭގެ ޕްރެޝަރު މައްޗަށް ދިއުން އަދި އެނޫން ވެސް ޕީސީއޯއެސްއާ ގުޅިފައިވާ މައްސަލަތައް ޖެހުމުގެ ފުރުސަތު ކުޑަ ވާނެއެވެ. އަދި ގަވައިދުން ޑޮކްޓަރަށް ދައްކާ ޓެސްޓްތައް ހަދަންވާނެ އެވެ.


"ބާރަތު" ގެ ޕޯސްޓަރެއްގައި ސަލްމާން.\n16 އެޕްރީލް 2019 - 07:102comments\nކުރިއަށް އޮތް ފިތުރު އީދުގައި ރިލީޒްކުރާ، ސަލްމާން ހާންގެ ފިލްމު "ބާރަތު" ގެ ޓްރެއިލާ މި މަހުގެ 24 ވަނަ ދުވަހު ދައްކައިލަން ނިންމައި، ފިލްމުގެ ފުރަތަމަ ޕޯސްޓަރު ވެސް ދައްކާލައިފި އެވެ.\nފިލްމުގެ ޓީމުން އާންމުކުރި ޕޯސްޓަރުން ފެންނަނީ ސަލްމާން ވަރަށް ދުވަސްވީ މީހެއްގެ ލުކެއްގަ އެވެ. "ބާރަތު" އަކި އޭނާގެ ވަރަށް ޒުވާން އުމުރުން ފެށިގެން ގޮސް ދުވަސްވީ މީހެއްގެ ރޯލުން ދައްކުވައި ދޭނެ ފިލްމެކެވެ.\nޝޫޓިން ނިންމާލައި މިހާރު ޕޯސްޓް-ޕްރޮޑަކްޝަން މަރުހަލާގައި އޮތް "ބާރަތު" އަކީ ސަލްމާނާއި ކެޓްރީނާގެ ޖޯޑު އަނެއްކާ ވެސް އެކީގައި ފެންނާނެ ފިލްމެކެވެ.\nމި ދެ ތަރިން އެންމެ ފަހުން އެކީގައި ކުޅުނީ އަލީ 2017 ގައި ގެނެސް ދިން ކާމިޔާބު ފިލްމު "ޓައިގާ ޒިންދާ ހޭ" އިންނެވެ.\nމި އަހަރުގެ އެންމެ އުންމީދީ ފިލްމުތަކުގެ ތެރޭގައި ހިމެނޭ "ބާރަތު" ގެ ކާސްޓުންގެ ތެރޭގައި ޑިޝާ ޕަޓްނީ، ޖެކީ ޝްރޮފް، ތައްބޫ، ނޯރާ ފަތެހީ އަދި ސުނިލް ގްރޯވާ ހިމެނެ އެވެ.\nJitne safed baal mere sar aur dhaadi mein hain,usse kahin zyada rangeen meri zindagi rahi hain! #Bharat@BeingSalmanKhan @aliabbaszafar @atulreellife @itsBhushanKumar #KatrinaKaif #Tabu @bindasbhidu @DishPatani @WhoSunilGrover @nikhilnamit @reellifeprodn @SKFilmsOfficial @tseries pic.twitter.com/6zkKaiwDkJ\n— ali abbas zafar (@aliabbaszafar) April 15, 2019\nމި ފިލްމަކީ 2014 ގައި ރިލީޒް ކުރި ކޮރެއީ ފިލްމު "އޯޑް ޓް މައި ފާދާ" އަށް ބިނާކޮށް ހަދާފައިވާ ފިލްމެކެވެ. މި މަހުގެ 24 ވަނަ ދުވަހު "ބާރަތު" ގެ ޓްރެއިލާ ދައްކައިލާ އިރު، މިދިޔަ ޖެނުއަރީ މަހު ވަނީ ފިލްމުގެ ޓީޒާ ވެސް ދައްކާލައިފަ އެވެ.\nރަހުމާންގެ ފިލްމު ޖޫން 21 ގައި\nއޮސްކާ ހާސިލުކޮށްފައިވާ އިންޑިއާގެ މަޝްހޫރު މިއުޒިކް ޑައިރެކްޓަރު އޭއާރް ރަހުމާންގެ ވާހަކައަކަށް އޭނާ، ޕްރޮޑިއުސްކޮށްފައިވާ ފުރަތަމަ ފިލްމު "99 ސޯންގްސް" އަންނަ ޖޫން މަހުގެ 21 ގައި ރިލީޒް ކުރާ ގޮތަށް ނިންމައިފި އެވެ.\nA very special announcement @YM_Movies @offjiostudios @JioCinema @idealentinc pic.twitter.com/iIe6bcsSus\nއޭނާ ކުރި ޓްވީޓެއްގައި ވެސް އެކަން ކަށަވަރުކޮށް ދީފައިވާ އިރު، މި ފިލްމު ހިންދީ، ތަމަޅަ އަދި ތެލެގޫ ބަހުން ގެނެސް ދޭނެ އެވެ.\nރަހުމާންގެ ފިލްމު ކުންފުނި ވައިއެމް މޫވީޒް އާއި ޖިއޯ ސްޓޫޑިއޯސް ގުޅިގެން ހަދާފައިވާ ފިލްމު ޑައިރެކްޓްކޮށްފައި ވަނީ ވިޝްވޭޝް ކްރިޝްނަމުރުތީ އެވެ.\nރޮމޭންޓިކް މިއުޒިކަލްއެއްގެ ގޮތުގައި ގެނެސްދޭ "99 ސޯންގްސް" އިން ފެނިގެން ދާނީ އާ ތަރިންނެވެ. އެއީ އިހާން ބަޓް، އެޑިލްސީ ވަރްގީސް އަދި ތެންޒިން ދާޅާ އެވެ.\nއެކްތާ އާއި މޯހިތުގެ އިތުރު ފިލްމެއް\nޕްރޮޑިއުސަރު އެކްތާ ކަޕޫރާ ގުޅިގެން 2017 ގައި "ހާފް ގާލްފްރެންޑް" އާއި 2015 ގެ "އޭކް ވިލަން" ގެނެސް ދިން ޑައިރެކްޓަރު މޯހިތު ސޫރީ އަނެއްކާ ވެސް އެކްތާއާ ގުޅިގެން ފިލްމެއް ގެނެސް ދޭން ނިންމައިފި އެވެ.\nYest this man narratedaFANTASTIC script ..n TODAY is his bday ! Happie bday mo!!! No ‘ villian ‘ can stop u now ! #ashiquiforever pic.twitter.com/AN6nXg4ldV\n— Ekta Kapoor (@ektaravikapoor) April 11, 2019\nމި މަހުގެ 11 ގައި ފާހަގަ ކުރި މޯހިތުގެ އުފަން ދުވަހާ ދިމާކޮށް އެކްތާ ކުރި ޓްވީޓެއްގައި ބުނީ މޯހިތު އޭނާ އަށް ވަރަށް ފުރިހަމަ ސްކްރިޕްޓެއް ނެރޭޓްކޮށް ދީފައިވާ ކަމަށެވެ. އެކަމަކު އެއާ ބެހޭ އެއްވެސް ތަފުސީލެއް ހިއްސާއެއް ނުކުރެ އެވެ.\n"އާޝިގީ 2" ފަދަ ކާމިޔާބު ފިލްމުތައް ގެނެސް ދިން މޯހިތު މިހާރު އަންނަނީ "މަލަންގް" ކިޔާ ފިލްމެއްގެ މަސައްކަތް ކުރަމުންނެވެ. ޓީ ސީރީޒާއި ލަވް ފިލްމްސް އިން ޕްރޮޑިއުސްކޮށް، އަންނަ އަހަރު ގެނެސްދޭ އެ ފިލްމުގެ ތަރިންނަކީ އަދިތިޔާ ރޯއި ކަޕޫރް، ޑިޝާ ޕަޓްނީ، ކުނާލް ކޭމޫ އަދި އަނިލް ކަޕޫރެވެ.\nމިއޮތީ "ކަލަންކް" ގެ ޖޫކްބޮކްސް\nބުދަ ދުވަހު ރިލީޒް ކުރާ ފިލްމު "ކަލަންކް" ގެ ލަވަތައް ހިމެނޭ ޖޫކްބޮކްސް ފޭނުންނަށް ދޫކޮށްލައިފި އެވެ.\nExperience the sound of #Kalank! #KalankFullAlbum out now - https://t.co/plC96Qnn9v @duttsanjay #AdityaRoyKapur @Varun_dvn @MadhuriDixit @aliaa08 @sonakshisinha @ipritamofficial @abhivarman @OfficialAMITABH @ZeeMusicCompany\n— Karan Johar (@karanjohar) April 14, 2019\nޕްރިތަމް މިއުޒިކް ތައްޔާރުކޮށް ދީފައިވާ މި ފިލްމުގެ ލަވަތައް މިހާރު ވެސް އަންނަނީ ޗާޓްތަކުގެ އެންމެ ކުރީގައި ވާދަ ވެސް ކުރަމުންނެވެ. އޭގެ ތެރެއިން އެންމެ ފާހަގަކޮށްލެވޭ އެއް ލަވައަކީ "ފަސްޓް ކުލާސް" އެވެ.\nކަރަން ޖޯހަރު ޕްރޮޑިއުސްކޮށް، އަބީޝެކް ވަރުމަން ޑައިރެކްޓްކޮށްފައިވާ ފިލްމުގެ ލަވަތަކުގެ ތެރޭގައި "ގަރް މޯރޭ ޕަރުދޭސިއާ"، "ތަބާ ހޯ ގަޔޭ"، "އައިރާ ގައިރާ"، "ރަޖްވާޅީ އޮދުނީ" އަދި ޓައިޓްލް ލަވަ "ކަލަންކް" ހިމެނެ އެވެ.\nމި ލަވަތަކުގެ އަޑުުގެ ވެރިންގެ ތެރޭގައި ބޮލީވުޑްގެ އެންމެ މަޝްހޫރު ލަވަކިޔުންތެރިން ހިމެނެ އެވެ. އޭގެ ތެރޭގައި އަރިޖިތު ސިންގް އާއި ޝްރެޔާ ގޯޝަލް ފާހަގަކޮށްލެވެ އެވެ.\n"ކަލަންކް" ގެ ތަރިންނަކީ އާލިއާ ބަޓް، ވަރުން ދަވަން، މަދޫރީ ޑިކްސިޓް، ސަންޖޭ ދަތު، ސޮނާކްޝީ ސިންހާ އަދި އަދިތިޔާ ރޯއި ކަޕޫރެވެ.\nއިތުރު ލިޔުންތައް ބޮލީވުޑް ސަލްމާން ޚާން ކެޓްރީނާ ކައިފް ސަންޖޭ ދަތު މާދުރީ ޑިކްސިޓް އެކްތާ ކަޕޫރު ސޮނާކްޝީ ސިންހަ\n"ކަލަންކް" އަކީ ކަރަންގެ އެންމެ ބޮޑު ފްލޮޕް


ސިވިލްސާވިސްގެ އިސް މަގާމުތަކުގައި އަންހެނުން ގިނަ ނުވާ ސަބަބު ދެނެގަތުމަށް ސާރވޭއެއް ފަށައިފި\nއައިޝަތު އިބްރާހީމް 09 މެއި 2022\nސިވިލް ސާވިސްގެ ސީނިއާ މެނޭޖްމަންޓުގައި އަންހެން މުވައްޒަފުން ގިނަ ނުވާ ސަބަބު ދެނެގަތުމުގެ މަސައްކަތް ސިވިލް ސާވިސް ކޮމިޝަން (ސީއެސްސީ) އިން ފަށައިފިއެވެ. މިކަން ހާމަކޮށް ސީއެސްސީން ކޮށްފައިވާ ޓުވީޓު...\nކާކުކަން ދެނެގަނެވިފައި ނުވާ، މަރުވެފައި އޮޮތް މީހެއް އައިޖީއެމްއެޗްގައި!\n05 މެއި 2022\nމިހާތަނަށް ކާކުކަން ދެނެގަނެވިފައި ނުވާ، މަރުވެފައި އޮތް މީހެއް އައިޖިއެމްއެޗަށް ގެންގޮސްފައި އޮތްކަމަށް މައުލޫމާތު ލިބިއްޖެއެވެ. އިތުބާރު ހުރި މަސްދަރަކުން ބުނީ، އޭނާ ހަވީރުން ސުރެ އޮތީ އައިޖިއެމްއެޗ...\nރޯދަމަހުގެ ހުރިހާ ރޯދަތައް ހިފުމުގެ ބޭނުމުގަ ޙައިޟް ނުވާ ނުވަތަ ޙައިޟްވުން ލަސްކުރާ ބޭސް ބޭނުންކުރުމަކީ ކޮންކަހަލަ ކަމެއްތޯ؟\nއަބްދުއްލަތީފް 03 މެއި 2022\nސުވާލު:. ބައެއް އަންހެނުން ރޯދަމަހުގެ ހުރިހާ ރޯދަތައް ހިފުމުގެ ބޭނުމުގާ ޙައިޟް ނުވާ ނުވަތަ ޙައިޟްވުން ލަސްކުރާ ބޭސް ބޭނުންކުރޭ. މީކޮންކަހަލަ ކަމެއްތޯ؟ ޖަވާބު:. ފުރަތަމަ ކަމަކީ ޙައިޟުގެ ކަންތައް އެއީ...\nރަމަޟާން މަސް ނިމޭއިރު ބޭނުންވަނީ ނުބައިކަމުން ވަސްވެސް ބަލަން ބޭނުން ނުވާ އެއްޗެއް ގިނަކުރަންހެއްޔެވެ؟ ނަރަކައިން ސަލާމަތްވާން ހެއްޔެވެ؟\nއަބްދުއްލަތީފް 24 އޭޕްރިލް 2022\nﷲ ތައާލާ ތަނަވަސްކަން މިންވަރު ކުރެއްވެވުމުން ރަމަޟާން މަސް އަހަރެމެން މިހަދަނީ ވީހައި މީރުކޮށް ކެއުމުގެ ޢީދަކަށެވެ. ކާނާގެ ތަފާތު ބައިތައް ހޯދަން އުޅެންޖެހުންނާއި ކައްކަން ހޭދަކުރަންޖެހޭ ވަގުތު ގިނަކ...\nހިޔާގައި ކޮންކްރީޓް މަސައްކަތް ކުރަނީ ގެއްލުން ނުވާ ގޮތަށް: އެޗްޑީސީ\nޢާއިޝަތު ޝާޒްލީން follow me follow me 17 އޭޕްރިލް 2022\nހިޔާ ފްލެޓްގައި ކޮންކްރީޓް މަސައްކަތްތަކެއް ކުރަމުންދާ ކަމަށާއި އެކަމުގެ ގިނަ ބަޔަކަށް ގެއްލުންތަކެއް ވެދާނެ ކަމަށް މާލެ ސިޓީ މޭޔަރު ޑރ. މުހައްމަދު މުއިއްޒު ވިދާޅުވުމުން ހައުސިން ޑިވެލޮޕްމަންޓް ކޯޕަރޭ...\nދެ ގާޒީއަކަށް ކުށް ސާބިތު ނުވާ ކަމަށް ނިންމައިފި\n06 މާރޗް 2022\nޖުޑިޝަލް ސާވިސް ކޮމިޝަން (ޖޭއެސްސީ) އިން ބަލަމުން ދިޔަ ދެ ގާޒީއެއްގެ މައްސަލަ ސާބިތު ނުވާ ކަމަށް ނިންމައިފި އެވެ. ޖޭއެސްސީން ބެލީ ސިވިލް ކޯޓުގެ ގާޒީ ރިޒްމިނާ އިދުރީސް އާއި ރ. އިންނަމާދޫ މެޖިސްޓްރޭޓް ކ...\nދުވަހަކު ނުވާ ވަރަށް ދަރަނިވެރިވެއްޖެ: ކަރަންވީރް\nފާތުމަތު އަނީސާ 04 ފެބްރުއަރީ 2022\nވަރަށް ގިނަ ޓީވީ ސިލްސިލާތަކުގައި ލީޑް ރޯލު ކުޅެފައިވާ އެކްޓަރު ކަރަންވީރް ބޮހްރާ ވަރަށް ބޮޑަށް ދަރަނިވެރި ވެފައިވާ ކަމަށް ބުނެފި އެވެ. ކަންގަނާ ރަނާވަތުގެ ރިއަލިޓީ ޝޯ "ލޮކް އަޕް" ގައި ބައިވެރިވެ އެ ޝ...\nޒިދާން މުޙައްމަދު 14 ޖެނުއަރީ 2022\nހުޅުމާލޭގައި އަލަށް އާބާދުވެފައިވާ އުތުރު އަވަށުގެ "ހިޔާ ފްލެޓް" އެއް ބަޔަކަށް ކޮތަރުކޮށްޓެކެވެ. އަނެއް ބަޔަކަށް އެއީ ގަނޑުވަރެކެވެ. އެކަމަކު މި އެންމެން ވެސް ގަބޫލުކުރާ އެއް ކަމެއް އެބަ އޮތެވެ. ހިޔާ...\nޔާމީން ވިދާޅުވީ ދައުވާ ސާފު ނުވާ ކަމަށް\nމަރިޔަމް އިފާއު މޫސާ 13 ޖެނުއަރީ 2022\nވ. އާރަށުގައި ރިސޯޓެއް ތަރައްގީ ކުރަން ކުންފުންޏަކަށް އެރަށް ވިއްކާލައިގެން ލިބުނު ފައިސާ އަމިއްލަފުޅު އެކައުންޓަށް ޖަމާކޮށް ފައިސާ ލޯންޑާ ކުރުމުގެ ތުހުމަތުގައި ކުރީގެ ރައީސް އަބްދުﷲ ޔާމީންގެ މައްޗަށް...\nމާދަމާއިން ފެށިގެން މާލެ ސަރަހައްދުން ފުރޭނީ ހަތްދިހަ ދެގަޑިއިރު ނުވާ ޕީސީއާރު ނެގަޓިވް ނަތީޖާއެއް އޮވެގެން: އެޗްޕީއޭ\nމޫސާ ވަހީދު 09 ޖެނުއަރީ 2022\nމާދަމާއިން ފެށިގެން މާލެސަރަހައްދުން ދަތުރުކުރެވޭނީ ވެކްސިން ޑޯޒްތައް ފުރިހަމަކުރިތާ 14 ދުވަސްވެފައިވާނަމަ މާލެ ސަރަހައްދުން ފުރޭނީ 72 ގަޑިއިއރު ނުވާ ޕީސީއާރު ނެގަޓިވް ނަތީޖާއެއް އޮވެގެން ކަމަށް އެޗްޕ...\nފާތިމަތު އިބްރާހިމް5މިނެޓު ކުރިން\nޚަދީޖާ އާދަމް 11 މިނެޓު ކުރިން\nއަބްދުލް ވާހިދު ޙަސަން 11 މިނެޓު ކުރިން